|  |  |
| --- | --- |
|  |  |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ****ΔΗΜΟΣ ΑΧΑΡΝΩΝ****ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ ΚΑΙ ΑΝΘΡΩΠΙΝΟΥ ΔΥΝΑΜΙΚΟΥ****ΤΜΗΜΑ ΜΗΤΡΩΩΝ ΚΑΙ ΔΙΑΔΙΚΑΣΙΩΝ ΠΡΟΣΩΠΙΚΟΥ** *Ταχ.Δ/νση: Φιλαδελφείας 87 & Μπόσδα**Τ.Κ. 13673, Αχαρνές**Πληροφορίες: Α. ΜΠΑΡΗ* *Τηλ.: (+30) 2132072313**Fax: (+30) 2102462904**Ε-Μail: ampari@acharnes.gr* | **Βαθμό προτεραιότητας: « Κοινό»****Χρόνο διατήρησης του εγγράφου στο αρχείο: «Διηνεκές»****Αχαρνές, 30/3/2020****Αριθ. Πρωτ. 13914** **Αποδέκτες προς Ενέργεια:**  κ. Πρόεδρο Δημοτικού Συμβουλίου**Εσωτερική Διανομή:**ΑΝΤΙΔΗΜΑΡΧΟΣ Δ/ΚΩΝ ΥΠΗΡΕΣΙΩΝ, ΑΝΘΡΩΠΙΝΟΥ ΔΥΝΑΜΙΚΟΥ, ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ &ΕΞΥΠΗΡΕΤΗΣΗΣ ΤΟΥ ΠΟΛΙΤΗ |

**ΕΙΣΗΓΗΣΗ**

**ΘΕΜΑ**: «πρόσληψη 3 Δικηγόρων με έμμισθη εντολή αορίστου χρόνου (μία (1) θέση δικηγόρου παρ’ Αρείω Πάγω, μία (1) θέση δικηγόρου παρ’ Εφέταις, μία (1) θέση δικηγόρου παρά Πρωτοδίκαις)».

Κύριε Πρόεδρε,

Παρακαλούμε να εισηγηθείτε σε προσεχή συνεδρίαση του Δημοτικού Συμβουλίου την εν θέματι διαδικασία, κατ’ εφαρμογή των διατάξεων του άρθρο 167 του ν. 3584/07 και των διατάξεις του ν.4194/2013 «Κώδικας Δικηγόρων» (ΦΕΚ 208/Α΄/27-9-2013), όπως ισχύουν.

Αναφορικά με τη νομοθεσία και τη διαδικασία που διέπει την πρόσληψη του εν λόγω προσωπικού, σύμφωνα με τις διατάξεις της παρ 20α του άρθρου ένατου του ν. 4057/2012, όπως αντικαταστάθηκε με το άρθρο 41 παρ. 1α του Ν. 4325/2015, ορίζεται ότι: *«****Για την κίνηση διαδικασιών πρόσληψης ή διορισμού*** *μόνιμου προσωπικού,* ***προσωπικού με σχέση εργασίας ιδιωτικού δικαίου αορίστου χρόνου****, καθώς και προσωπικού με θητεία, με σύμβαση ορισμένου χρόνου ή μίσθωσης έργου ή οποιασδήποτε άλλης μορφής στους φορείς της παρ. 1 του άρθρου 14 του Ν.2190/1994 (Α΄ 28)* ***απαιτείται προηγούμενη έγκριση της ΠΥΣ 33/2006 (Α΄ 280)………….******Η ως άνω διαδικασία εφαρμόζεται και στις περιπτώσεις των*** *δικαστικών λειτουργών, του προσωπικού της παραγράφου 6 του άρθρου 16 του Συντάγματος, καθώς και των* ***έμμισθων δικηγόρων*** *και νομικών συμβούλων.»*

Σύμφωνα με την κείμενη νομοθεσία, προκειμένου να προωθηθούν τα αιτήματα των φορέων για έγκριση στην ανωτέρω Επιτροπή, θα πρέπει αυτά να περιέλθουν στο Υπουργείο Εσωτερικών, έπειτα από σχετική εισηγητική έκθεση του Γενικού Γραμματέα Αποκεντρωμένης Διοίκησης συνοδευόμενα από:

α) απόφαση Δημοτικού Συμβουλίου,

β) αντίγραφο του Οργανισμού Εσωτερικής Υπηρεσίας, στον οποίο θα πρέπει να έχουν προβλεφθεί οι θέσεις του αιτούμενου προσωπικού,

γ) βεβαίωση της οικονομικής υπηρεσίας των παραπάνω φορέων ότι έχουν εγγραφεί στον προϋπολογισμό τους οι σχετικές πιστώσεις για το τρέχον έτος και εφεξής.

Με τον ισχύοντα Οργανισμό Εσωτερικής Υπηρεσίας του Δήμου ΦΕΚ (1485/Β/19-06-13), έχουν συσταθεί οι ανωτέρω αιτούμενες θέσεις.

Για τη δαπάνη αυτή έχουν εγγραφεί στον προϋπολογισμό του Δήμου Αχαρνών, οι αναγκαίες πιστώσεις για το έτος 2020 (Κ.Α.00-6031.004 τακτικές αποδοχές, Κ.Α.00-6053.003 εργοδοτικές εισφορές), σύμφωνα με τη με αρ.πρωτ.: 11586/06-3-2020 βεβαίωση της Δ/νσης Οικονομικών Υπηρεσιών. Ανάλογες πιστώσεις θα προβλέπονται στον προϋπολογισμό του Δήμου εφεξής.

**Επισημαίνει ότι:**

Με το με αρ.πρωτ: 2831/28.01.2016 (αρ.πρωτ.Δήμου:7850/05.02.2016) έγγραφο του Υπουργείου Εσωτερικών και Διοικητικής Ανασυγκρότησης ανακοινώθηκε στην υπηρεσία μας η έγκριση πρόσληψης με την με αρ. ΔΙΠΑΑΔ/Φ.ΕΓΚΡ./2/36108/08-01-2015 Απόφαση της Επιτροπής της Πράξης Υπουργικού Συμβουλίου 33/2006 (άρθρο 2, παρ. 1), τριών (3) δικηγόρων με έμμισθη εντολή και ενός (1) δικηγόρου – νομικού συμβούλου, στο φορέα μας, κατ’ εφαρμογή των διατάξεων του αρθρ. 14 παρ.2 περ. ιγ του Ν.2190/94 (ΦΕΚ 28 Α’) όπως ισχύει και του άρθρου 43 του Ν.4194/13 και ο Δήμος προχώρησε στη με αρ.πρωτ:56814/14-9-2017/ΑΔΑ: Ω9ΗΕΩΨ8-7Δ0 προκήρυξη.

**Η υπηρεσία μας θα πρέπει να κινήσει εκ νέου την διαδικασία, δεδομένου ότι ο εν λόγω διαγωνισμός (πρόσληψης τριών (3) δικηγόρων με έμμισθη εντολή) βγήκε άγονος.**

Συγκεκριμένα, σύμφωνα με τη με αρ.2/2018 απόφαση της Επιτροπής Επιλογής Δικηγόρου ορίζονται τα εξής:

 

****

****

****

****

Εν συνεχεία η Επιτροπή ομόφωνα αποφάσισε τα κάτωθι:

Α) Ουδείς εκ των άνω υποψηφίων, των οποίων η συμμετοχή στον παρόντα διαγωνισμό κρίθηκε εμπρόθεσμη και παραδεκτή προσκόμισε ενώπιόν της πιστοποιητικά (νομίμως εκδοθέντα), που να αποδεικνύουν α) ότι δεν είναι υπόδικοι και β) δεν τελούν σε δικαστική συμπαράσταση (μη αρκούμενης της υπευθύνου δηλώσεως του ν.1599/1986, που προσκόμισε ο εκ των υποψηφίων Β.Δ ως προς την υποδικία και τη θέση του σε δικαστική συμπαράσταση), **ως τούτο ρητά προβλέπεται στο σημείο 6 ε) της προκήρυξης**

Β) Ομοίως μόνο οι εκ των άνω υποψηφίων Κ.Γ., Π.Φ., Κ.Δ., προσκόμισαν πιστοποιητικό νομίμως εκδοθέν, ότι είναι υγιείς και αρτιμελείς, ως επιτάσσει το **σημείο 6 στ) της προκήρυξης**

Γ) Τέλος μόνο ο εκ των υποψηφίων Κ.Ι. προσκόμισε ενώπιόν της υπεύθυνη δήλωση του ν.1599/1986, ότι δεν έχει κώλυμα κατά τις διατάξεις του ν.1256/1982 και του Κώδικα Δικηγόρων, **ως ρητά προβλέπεται στο σημείο 6ζ) της προκήρυξης,**

**ΑΝΤΙΚΕΙΜΕΝΟ ΑΠΑΣΧΟΛΗΣΗΣ – ΥΠΗΡΕΣΙΕΣ**

1. ***Δικηγόρος παρά Πρωτοδίκαις*** διορισμένος στο Πρωτοδικείο δικαιούται:

**α)** να παρίσταται και να ενεργεί τις σχετικές διαδικαστικές πράξεις ενώπιον όλων των Πρωτοδικείων, πολιτικών και διοικητικών, καθώς και όλων των Ειρηνοδικείων της χώρας. Κατ' εξαίρεση δικηγόρος, που είναι διορισμένος στο Πρωτοδικείο, δικαιούται να συμπαρίσταται στο Εφετείο, με δικηγόρο που έχει την ικανότητα παράστασης σε αυτό, για τη συζήτηση έφεσης, κατά απόφασης Πρωτοδικείου, όπου είχε παρασταθεί. Επίσης, δικηγόρος που είναι διορισμένος στο Πρωτοδικείο, εφόσον έχει συμπληρώσει δεκαετή δικηγορική υπηρεσία, δικαιούται να παρίσταται στο Εφετείο για τη συζήτηση έφεσης κατά απόφασης Πρωτοδικείου στην οποία είχε παρασταθεί.

**β)** να παρίσταται σε οποιαδήποτε προανακριτική ή ανακριτική αρχή, καθώς και σε οποιοδήποτε ποινικό δικαστήριο πρώτου ή δευτέρου βαθμού ή και ενώπιον του Αρείου Πάγου. Στην περίπτωση παράστασης ενώπιον του Αρείου Πάγου απαιτείται να συμπαρίσταται με δικηγόρο που έχει το δικαίωμα παράστασης στα Ανώτατα Δικαστήρια της χώρας.

**γ)** να ζητήσει με αίτηση του στο Δικηγορικό Σύλλογο στον οποίο ανήκει, την προαγωγή του σε δικηγόρο με δικαίωμα παράστασης στο Εφετείο για τις αστικές, ποινικές και διοικητικές υποθέσεις, εφόσον αποδεικνύει, είτε με την προσκόμιση ικανού αριθμού αποφάσεων, στις οποίες έχει παραστεί είτε με οποιονδήποτε άλλο πρόσφορο τρόπο, ότι έχει συμπληρώσει ευδόκιμη τετραετή άσκηση του λειτουργήματος του. Δικηγόρος που είναι διορισμένος σε κατώτερο Δικαστήριο δύναται να συντάσσει, υπογράφει και καταθέτει ένδικα βοηθήματα και ένδικα μέσα που απευθύνονται ενώπιον ανωτέρων Δικαστηρίων

**δ)** Ο δικηγόρος μετά την προαγωγή του στο εφετείο και την πάροδο τεσσάρων (4) ετών ευδόκιμης άσκησης δικηγορίας σε αυτό, μπορεί να ζητήσει την προαγωγή του, ώστε να αποκτήσει δικαίωμα παράστασης σε οποιοδήποτε ανώτατο δικαστήριο της χώρας.

1. ***Δικηγόρος παρ’ Εφέταις*** διορισμένος στο Εφετείο δικαιούται:

**α)** να παρίσταται και να ενεργεί τις σχετικές διαδικαστικές και δικονομικές πράξεις σε όλα τα Πρωτοδικεία και Εφετεία της χώρας, πολιτικά και διοικητικά, καθώς και σε όλα τα Ειρηνοδικεία.

**β)** εφόσον έχει συμπληρώσει δεκαετή δικηγορική υπηρεσία με έξι χρόνια σε Εφετείο, να συμπαρίσταται στο Συμβούλιο της Επικρατείας και στον Αρειο Πάγο, με δικηγόρο που έχει την ικανότητα παράστασης στα Ανώτατα Δικαστήρια της χώρας, σε αναίρεση κατά απόφασης η οποία εκδόθηκε σε υπόθεση που χειρίσθηκε σε πρώτο ή δεύτερο βαθμό.

1. ***Δικηγόρος παρ’ Αρείω Πάγω*** διορισμένος στον Άρειο Πάγο δικαιούται:

**α)** να παρίσταται και να ενεργεί τις σχετικές διαδικαστικές πράξεις στο Συμβούλιο της Επικρατείας, στον Άρειο Πάγο, στο Ελεγκτικό Συνέδριο και στο Ανώτατο Ειδικό Δικαστήριο, καθώς επίσης και σε όλα τα Πρωτοδικεία και Εφετεία, πολιτικά και διοικητικά και σε όλα τα Ειρηνοδικεία της χώρας.

1. Αποκλειστικό έργο του δικηγόρου είναι να αντιπροσωπεύει και να υπερασπίζεται τον εντολέα του σε κάθε δικαστήριο ή αρχή της Ελληνικής Δημοκρατίας ή οποιασδήποτε άλλης χώρας, στα δικαστήρια, τις υπηρεσίες και τα όργανα της Ευρωπαϊκής Ένωσης, στα διεθνή δικαστήρια, στα πειθαρχικά και υπηρεσιακά συμβούλια, καθώς και η κατάθεση σημάτων και διπλωμάτων ευρεσιτεχνίας. Επίσης η παροχή νομικών συμβουλών προς οποιοδήποτε φυσικό ή νομικό πρόσωπο, καθώς και η σύνταξη γνωμοδοτήσεων προς οποιοδήποτε νομικό ή φυσικό πρόσωπο και Αρχή. Στο έργο αυτού περιλαμβάνεται και η διαμεσολάβηση για την αναζήτηση συμβιβαστικής λύσης στο πλαίσιο νόμου ή κοινά αποδεκτής διαδικασίας. Η παράσταση ενώπιον των δικαστηρίων με ή δια δικηγόρου είναι υποχρεωτική για όλες τις υποθέσεις και σε όλες τις διαδικασίες, εκτός αν ορίζεται διαφορετικά από το νόμο.
2. Ομοίως στο έργο του δικηγόρου περιλαμβάνονται:

α) Η έρευνα των βιβλίων των υποθηκοφυλακείων και κτηματολογικών γραφείων, καθώς και η σύνταξη των σχετικών εγγράφων ελέγχου τίτλων. Η αίτηση και η λήψη των πιστοποιητικών και αντιγράφων δεν απαιτεί παράσταση ή διαμεσολάβηση δικηγόρου.

β) Η έκδοση επικυρωμένων αντιγράφων κάθε είδους εγγράφων. Τα αντίγραφα αυτά έχουν πλήρη ισχύ ενώπιον οποιασδήποτε Δικαστικής ή άλλης Αρχής, καθώς και έναντι ιδιωτών, φυσικών ή νομικών προσώπων.

γ) Η μετάφραση εγγράφων που έχουν συνταχθεί σε ξένη γλώσσα, καθώς και η μετάφραση ελληνικών εγγράφων σε οποιαδήποτε ξένη γλώσσα. Η μετάφραση έχει πλήρη ισχύ έναντι οποιασδήποτε Δικαστικής ή άλλης Αρχής, εφόσον συνοδεύεται από επικυρωμένο αντίγραφο του εγγράφου που μεταφράστηκε και ο δικηγόρος βεβαιώνει ότι έχει επαρκή γνώση της γλώσσας από και προς την οποία μετέφρασε.

δ) Η βεβαίωση της γνησιότητας της υπογραφής του εντολέα του, όπως προβλέπεται στο άρθρο 42 της παραγράφου 2 του Κώδικα Ποινικής Δικονομίας, καθώς και σε κάθε άλλη ειδική διάταξη.

1. Υποχρεούνται να παρέχουν τις ανωτέρω υπηρεσίες, καθώς και όσες ορίζονται στο άρθρο 9 του Οργανισμού Εσωτερικών Υπηρεσιών του Δήμου (ΦΕΚ 1485/τ.Β΄/19-06-2013),όπως τροποποιήθηκε και ισχύει, στο Αυτοτελές Τμήμα Νομικής Υπηρεσίας του Δήμου, για χρόνο που να ανταποκρίνεται στις εκάστοτε υπάρχουσες υπηρεσιακές συνθήκες κατά τα ανωτέρω, εφόσον δεν παρίσταται ανάγκη παράστασης ενώπιον δικαστικών ή διοικητικών αρχών.

Σύμφωνα με τα ανωτέρω η Νομική Υπηρεσία παρέχει νομική υποστήριξη προς τα αιρετά όργανα του Δήμου και τις δημοτικές υπηρεσίες για την προώθηση των επιδιώξεων, στόχων και συμφερόντων του Δήμου. Ειδικότερα η Υπηρεσία:

i. Παρέχει νομικές συμβουλές και γνωμοδοτήσεις προς τα πολιτικά όργανα διοίκησης του Δήμου (Δημοτικό Συμβούλιο, Επιτροπές, Δήμαρχος, Γενικός Γραμματέας, Αντιδημάρχους, κ.λπ.) διασφαλίζοντας τη νομιμότητα των πράξεων του Δήμου.

ii. Παρέχει νομικές συμβουλές και κατευθύνσεις προς τις επί μέρους υπηρεσίες του Δήμου, καθώς και στα ιδρύματα και στα άλλα Νομικά Πρόσωπα του Δήμου, για την διασφάλιση του νομότυπου των δράσεών τους.

iii. Επεξεργάζεται και γνωμοδοτεί για πράξεις της δημόσιας διοίκησης που αφορούν τον Δήμο.

iv. Μεριμνά για την εφαρμογή της νομοθεσίας σε θέματα ανάθεσης από τον Δήμο της εκτέλεσης έργων και της προμήθειας υλικών και υπηρεσιών.

v. Επεξεργάζεται και ελέγχει νομικά όλες τις συμβάσεις που συνάπτει ο Δήμος με τρίτους, καθώς και τις προκηρύξεις του Δήμου για την ανάθεση έργων, προμηθειών και υπηρεσιών σε τρίτους.

vi. Εκπροσωπεί τον Δήμο σε νομικές υποθέσεις εντός και εκτός των Δικαστηρίων και των Διοικητικών Αρχών, για την προάσπιση των συμφερόντων του Δήμου.

vii. Παρακολουθεί την σχετική νομοθεσία και νομολογία και τηρεί και επικαιροποιεί αρχείο με τις νομοθετικές και κανονιστικές ρυθμίσεις που ενδιαφέρουν τον Δήμο.

viii. Τηρεί το αναγκαίο αρχείο εγγράφων και πληροφοριών για τις ανάγκες της Νομικής Υπηρεσίας.

ix. Συντάσσει τις μελέτες παροχής υπηρεσιών και τα τεύχη (περιγραφή, προδιαγραφές και ενδεικτικός προϋπολογισμός) προμηθειών, για την εκτέλεση των οποίων δεν απαιτούνται, λόγω της φύσης τους, τεχνικές γνώσεις ή τεχνική εμπειρία και τις οποίες αποκλειστικά διαχειρίζεται.

x. Ασκεί κάθε άλλη εργασία που δεν περιλαμβάνεται στον παρόντα Οργανισμό Εσωτερικής Υπηρεσίας και έχει σχέση με τη λειτουργία του Τμήματος.

9.1 Γραφείο Διοικητικών, Αστικών και Ποινικών Υποθέσεων.

Αρμοδιότητες:

i. Επιλαμβάνεται φορολογικών και διοικητικών υποθέσεων, διαφορών που προκύπτουν από την εφαρμογή της κείμενης νομοθεσίας περί προσόδων Δήμων, υποθέσεις που ανακύπτουν από την εφαρμογή της περί εισπράξεων των ως άνω εσόδων νομοθεσίας.

ii. Μεριμνά, γνωμοδοτεί και εισηγείται στην Εκτελεστική Επιτροπή για την άσκηση ή μη ενδίκων μέσων καταδικαστικών αποφάσεων που αφορούν υποθέσεις του Δήμου και φροντίζει για την εμπρόθεσμη άσκησή τους.

iii. Επιλαμβάνεται όλων των πειθαρχικών υποθέσεων που αφορούν το κάθε είδους προσωπικό του Δήμου και των Νομικών του Προσώπων, καθώς και των εργατικών διαφορών που ανακύπτουν από την εφαρμογή της κείμενης νομοθεσίας και αφορούν το κάθε είδος προσωπικό του Δήμου και των Νομικών του Προσώπων.

iv. Έχει την ευθύνη υπεράσπισης των υπαλλήλων του Δήμου και των Νομικών Προσώπων του για υποθέσεις που σχετίζονται σαφώς με τις αρμοδιότητές τους κατά την άσκηση των ανατεθειμένων σε αυτούς καθηκόντων.

v. Συντάσσει γνωμοδοτήσεις επί αμφισβητούμενων σχετικά με την εφαρμογή της νομοθεσίας ζητημάτων, της αρμοδιότητας του γραφείου.

vi. Παρέχει νομικές εισηγήσεις, γνωμοδοτήσεις επί νομικών θεμάτων, συμβουλές και νομικές υπηρεσίες στον Δήμαρχο, στο Δημοτικό Συμβούλιο, στην Εκτελεστική Επιτροπή και σε νομικής φύσεως ερωτήματα των υπηρεσιών του Δήμου επί των ζητημάτων αρμοδιότητας του γραφείου.

vii. Παρέχει, χωρίς ιδιαίτερη αμοιβή, γενικές και εξειδικευμένες νομικές συμβουλές προς τις υπηρεσίες, τα νομικά πρόσωπα και τα άλλα ιδρύματα του Δήμου και συντάσσει γνωμοδοτήσεις σχετικά με αμφισβητούμενα περί την εφαρμογή νομοθεσίας νομικά ζητήματα αρμοδιότητας του γραφείου.

viii. Εκπροσωπεί και υποστηρίζει νομικά το Δήμο και τα νομικά του πρόσωπα σε κάθε αντιδικία που ήθελε προκύψει κατ’ αυτού και γενικά διεκπεραιώνει δικαστικώς ή εξωδίκως τις δικαστικές υποθέσεις του Δήμου, σε όλες τις βαθμίδες δικαστικού ελέγχου, που σχετίζονται με τα αντικείμενα της αρμοδιότητας του γραφείου.

ix. Διεκπεραιώνει τη σχετική αλληλογραφία του Δήμου με τη δικαστική αρχή και τις επιτροπές.

x. Ενημερώνει διαρκώς το αρχείο νόμων, διαταγμάτων, αποφάσεων και νομολογίας των δικαστηρίων, σχετικών με τις υποθέσεις του Δήμου.

9.2 Γραφείο Πολεοδομικών Υποθέσεων και Ακίνητης Περιουσίας.

Αρμοδιότητες:

i. Εφαρμόζει τη νομοθεσία των απαλλοτριώσεων (κήρυξη απαλλοτριώσεων, καθορισμού προσωρινής τιμής μονάδος, οριστική τιμής μονάδος, αναγνώρισης δικαιούχων, συντέλεση απαλλοτριώσεων).

ii. Επιλαμβάνεται υποθέσεων Δημοτικής ακίνητης περιουσίας, όπως διεκδικητικές αγωγές, εξώσεις, εκτέλεση αποφάσεων κ.λπ.

iii. Συντάσσει γνωμοδοτήσεις επί αμφισβητούμενων σχετικά με την εφαρμογή της νομοθεσίας ζητημάτων, της αρμοδιότητας του γραφείου.

iv. Παρέχει νομικές εισηγήσεις, γνωμοδοτήσεις επί νομικών θεμάτων, συμβουλές και νομικές υπηρεσίες στον Δήμαρχο, στο Δημοτικό Συμβούλιο, στην Εκτελεστική Επιτροπή και σε νομικής φύσεως ερωτήματα των υπηρεσιών του Δήμου επί των ζητημάτων αρμοδιότητας του γραφείου.

v. Παρέχει, χωρίς ιδιαίτερη αμοιβή, γενικές και εξειδικευμένες νομικές συμβουλές προς τις υπηρεσίες, τα νομικά πρόσωπα και τα άλλα ιδρύματα του Δήμου και συντάσσει γνωμοδοτήσεις σχετικά με αμφισβητούμενα περί την εφαρμογή νομοθεσίας νομικά ζητήματα αρμοδιότητας του γραφείου.

vi. Εκπροσωπεί και υποστηρίζει νομικά το Δήμο και τα νομικά του πρόσωπα σε κάθε αντιδικία που ήθελε προκύψει κατ’ αυτού και γενικά διεκπεραιώνει δικαστικώς ή εξωδίκως τις δικαστικές υποθέσεις του Δήμου, σε όλες τις βαθμίδες δικαστικού ελέγχου, που σχετίζονται με τα αντικείμενα της αρμοδιότητας του Γραφείου.

vii. Ενημερώνει διαρκώς το αρχείο νόμων, διαταγμάτων, αποφάσεων και νομολογίας των δικαστηρίων, σχετικών με τις υποθέσεις του Δήμου.

9.3 Γραφείο Διαγωνιστικών Διαδικασιών και Συμβάσεων.

Αρμοδιότητες:

i. Διενεργεί νομική επεξεργασία και προληπτικό έλεγχο των συμβάσεων εργασίας, προγραμματικών συμβάσεων και γενικά παρέχει κάθε είδους νομική υποστήριξη με σκοπό τη διαμόρφωση κανόνων και διαδικασιών για μεγάλες οικονομικές συμφωνίες και υποβολή προσφορών.

ii. Μεριμνά για τη λήψη αποφάσεων του Δημάρχου και του Δημοτικού Συμβουλίου όσον αφορά τις προτάσεις συγκρότησης των Επιτροπών εκτίμησης ακίνητης περιουσίας και προμηθειών.

iii. Επιμελείται των υποθέσεων χορήγησης και ανάκλησης των αδειών καταστημάτων και θεαμάτων, των υποθέσεων που ανακύπτουν από την εφαρμογή της σχετικής νομοθεσίας (αδειών λειτουργίας καταστημάτων κ.λπ.).

iv. Επιμελείται των υποθέσεων που προκύπτουν από τη μη τήρηση των όρων συμβάσεων.

v. Συντάσσει γνωμοδοτήσεις επί αμφισβητούμενων σχετικά με την εφαρμογή της νομοθεσίας ζητημάτων, της αρμοδιότητας του Τμήματος.

vi. Παρέχει νομικές εισηγήσεις, γνωμοδοτήσεις επί νομικών θεμάτων, συμβουλές και νομικές υπηρεσίες στον Δήμαρχο, στο Δημοτικό Συμβούλιο, στην Εκτελεστική Επιτροπή και σε νομικής φύσεως ερωτήματα των υπηρεσιών του Δήμου επί των ζητημάτων αρμοδιότητας του γραφείου.

vii. Παρέχει, χωρίς ιδιαίτερη αμοιβή, γενικές και εξειδικευμένες νομικές συμβουλές προς τις υπηρεσίες, τα Νομικά Πρόσωπα και τα άλλα ιδρύματα του Δήμου και συντάσσει γνωμοδοτήσεις σχετικά με αμφισβητούμενα περί την εφαρμογή νομοθεσίας νομικά ζητήματα αρμοδιότητας του Γραφείου.

viii. Εκπροσωπεί και υποστηρίζει νομικά το Δήμο και τα νομικά του πρόσωπα σε κάθε αντιδικία που ήθελε προκύψει κατ’ αυτού και γενικά διεκπεραιώνει δικαστικώς ή εξωδίκως τις δικαστικές υποθέσεις του Δήμου, σε όλες τις βαθμίδες δικαστικού ελέγχου, που σχετίζονται με τα αντικείμενα της αρμοδιότητας του γραφείου.

ix. Ενημερώνει διαρκώς το αρχείο νόμων, διαταγμάτων, αποφάσεων και νομολογίας των δικαστηρίων, σχετικών με τις υποθέσεις του Δήμου.

9.4 Γραφείο Διοικητικής και Γραμματειακής Υποστήριξης.

Αρμοδιότητες:

i. Υποστηρίζει διαρκώς τους τομείς της Νομικής Υπηρεσίας.

ii. Τακτοποιεί και ενημερώνει διαρκώς το ηλεκτρονικό αρχείο των δικαστικών υποθέσεων, των δικάσιμων και των σχετικών αποφάσεων.

iii. Τηρεί το γενικό πρωτόκολλο καταθέσεως των ένδικων μέσων ανά δικογραφία.

iv. Τηρεί συνεχώς ενημερωμένο ονομαστικό αρχείο όλων των εξώδικων και δικαστικών υποθέσεων φροντίζοντας για την πληρότητα των φακέλων δικογραφίας που τηρούνται στο εν λόγω αρχείο.

v. Διατηρεί αρχείο νόμων, διαταγμάτων γνωμοδοτήσεων δικαστικών αποφάσεων και νομολογίας που αφορούν θέματα του Δήμου.

vi. Παραλαμβάνει έγγραφα από το γενικό πρωτόκολλο του Δήμου και καταγράφει αυτά στο πρωτόκολλο της Νομικής Υπηρεσίας.

vii. Τηρεί γενικό πρωτόκολλο εισερχομένων και εξερχομένων εγγράφων στην υπηρεσία.

viii. Συγκεντρώνει τα σχετικά έγγραφα για την ενημέρωση των φακέλων δικογραφίας.

ix. Διεκπεραιώνει την παραλαβή δικογράφων και εξώδικων εγγράφων που στρέφονται κατά του Δήμου, την κατάρτιση δικαστικών φακέλων, τη μηχανογράφηση, αρχειοθέτηση, συσχετισμό και παράδοση εγγράφων και δικογράφων στους δικηγόρους.

Κατόπιν συνετής εκτίμησης των αναγκών μας και έχοντας υπόψη τα ανωτέρω και τις υπηρεσιακές ανάγκες του Δήμου, κρίνεται αναγκαία η πρόσληψη 3 Δικηγόρων με έμμισθη εντολή αορίστου χρόνου (μία (1) θέση δικηγόρου παρ’ Αρείω Πάγω, μία (1) θέση δικηγόρου παρ’ Εφέταις, μία (1) θέση δικηγόρου παρά Πρωτοδίκαις.

Ύστερα από τα ανωτέρω παρακαλούμε να αποφασίσετε σχετικά.

|  |
| --- |
| **Ο ΠΡΟΙΣΤΑΜΕΝΟΣ ΔΙΕΥΘΥΝΣΗΣ Δ/ΚΩΝ ΥΠΗΡΕΣΙΩΝ& ΑΝΘΡΩΠΙΝΟΥ ΔΥΝΑΜΙΚΟΥ** |
| **ΦΙΛΙΠΠΟΣ ΑΓΓΕΛΗΣ** |

|  |  |
| --- | --- |
|  |  |

|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ****ΔΗΜΟΣ ΑΧΑΡΝΩΝ****Διεύθυνση Οικονομικών Υπηρεσιών****Τμήμα Προμηθειών** Φιλαδελφείας 87 & Μπόσδα136 73 ΑχαρνέςΣυντάκτρια: Π. ΑθανασίουΤηλ.: (+30) 210 2415329Fax: (+30) 210 2415369E-Mail: pathanasiou@acharnes.gr | Προς: | **Αχαρνές, 06/02/2020**Την Πρόεδρο του Δημοτικού Συμβουλίουκα Χρηστίνα Κατσανδρή |

**ΕΙΣΗΓΗΣΗ**

**ΘΕΜΑ:**«Λήψη απόφασης για τη διόρθωση ποσού του με αριθμ. 1148/31-10-2019 τιμολογίου της εταιρείας «TURN ON OFFICE I.K.E.» λόγω λανθασμένης καταχώρησης στην εφαρμογή της Οικονομικής.»

Κυρία Πρόεδρε,

 Παρακαλούμε όπως εισηγηθείτε και ληφθεί σε επόμενη συνεδρίαση απόφαση από το Δημοτικό Συμβούλιο, για τη διόρθωση (μείωση) του ποσού του με αριθμ. 1148/31-10-2019 τιμολογίου της εταιρείας «TURN ON OFFICE I.K.E.» κατά 189,98 €, διότι εκ παραδρομής καταχωρήθηκε στο πρόγραμμα της Οικονομικής το ποσό των 379,96 € αντί του ορθού το οποίο αναγράφεται στο ανωτέρω τιμολόγιο και ανέρχεται στο ποσό των 189,98 €.

 H Συντάκτρια Ο Προϊστάμενος Τμήματος Ο Προϊστάμενος Δ/νσης

 Προμηθειών Οικ. Υπηρεσιών

**Παναγιώτα Αθανασίου Παναγιώτης Μπάσιος Φίλιππος Αγγελής**

 Ο Αντιδήμαρχος

Οικονομικών Υπηρεσιών

 **Μιχαήλ Βρεττός**

|  |  |
| --- | --- |
| ΟΙ  |  |

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | **Αχαρνές, 19/ 02/ 2020** |
| **ΔΗΜΟΣ ΑΧΑΡΝΩΝ**  |  |
| **Δ/νση Τεχνικών Υπηρεσιών** |  |
|  |  |
|  |  |
|  | **Ε Ι Σ Η Γ Η Σ Η** |

|  |
| --- |
| **ΠΡΟΣ** |
| Την κ. Πρόεδρο |
| του Δημοτικού Συμβουλίου |

**Θέμα :** Έγκριση μελέτης (Τεύχη Δημοπράτησης) του έργου: **« ΚΑΤΑΣΚΕΥΗ ΔΡΟΜΩΝ ΣΤΙΣ Π.Ε.**

 **ΑΓ. ΠΑΡΑΣΚΕΥΗΣ -ΠΑΝΟΡΑΜΑΤΟΣ-ΜΠΟΣΚΙΖΑΣ ΤΟΥ ΔΗΜΟΥ ΑΧΑΡΝΩΝ**

Το παραπάνω έργο χρηματοδοτείται από την Περιφέρεια Αττικής. Περιλαμβάνεται στην υπ. 328/2019 Απόφαση του Περιφερειακού Συμβουλίου της Περιφέρειας Αττικής η οποία εγκρίνει το Πρόγραμμα Εκτελεστέων Έργων Περιφέρειας Αττικής οικονομικού έτους 2020 και στην υπ. 329/2019 Απόφαση του Περιφερειακού Συμβουλίου της Περιφέρειας Αττικής, η οποία εγκρίνει τον Προϋπολογισμό της Περιφέρειας Αττικής Οικονομικού έτους 2020 με Κ.Α.Ε. 072.97810504801**.**

 Για το έργο συντάχθηκε από την Δ/νση Τεχνικών Υπηρεσιών η 159/2017 Μελέτη

(Τεύχη Δημοπράτησης) με τίτλο **«ΚΑΤΑΣΚΕΥΗ ΔΡΟΜΩΝ ΣΤΙΣ Π.Ε. ΑΓ. ΠΑΡΑΣΚΕΥΗΣ –**

**ΠΑΝΟΡΑΜΑΤΟΣ-ΜΠΟΣΚΙΖΑΣ ΤΟΥ ΔΗΜΟΥ ΑΧΑΡΝΩΝ»** προϋπολογισμού 3.170.000,00€

(με Φ.Π.Α.) .

Προκειμένου να προχωρήσει η διαδικασία της υλοποίησης του έργου από την Περιφέρεια Αττικής απαιτείται η έγκριση της υπ’ αρ. **159/17** Μελέτης (Τεύχη Δημοπράτησης) για την εκτέλεση του έργου του θέματος.

Παρακαλούμε για την συζήτηση του θέματος και τη λήψη σχετικής απόφασης.

|  |
| --- |
|  **Ο ΠΡΟΙΣΤΑΜΕΝΟΣ ΔΙΕΥΘΥΝΣΗΣ**  **ΑΝΑΣΤΑΣΙΟΣ ΔΑΜΑΣΚΟΣ** **Ηλ./ Μηχ. Μηχανικός** |

**ΑΔΑ: ΨΡΕΠΩΨ8-7ΞΜ**

|  |  |
| --- | --- |
|  |  |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ****ΔΗΜΟΣ ΑΧΑΡΝΩΝ****Αυτοτελές Τμήμα Υποστήριξης των Πολιτικών Οργάνων****Επιτροπή Ποιότητας Ζωής**Φιλαδελφείας 87 & Μπόσδα136 73 ΑχαρνέςΠρακτικογράφος: Ελεάνα ΜάρκουΤηλ.(+30) 213 2072 415email: emarkou@acharnes.gr |  | Αχαρνές, 20/03/2020Αριθ. Πρωτ. 13380Απόσπασμα από το 4ο ΠρακτικόΑριθμός Απόφασης 23ηΑριθμός Θέματος στης Ημερ. Διάταξη: 1οΣυνεδρίαση της 18/03/2020Αριθμ. Πρωτ. Και ημερομηνία που δόθηκε η πρόσκληση: 12663/13-03-2020 |

|  |  |
| --- | --- |
| **Π Α Ρ Ο Ν Τ Ε Σ** | **Α Π Ο Ν Τ Ε Σ (από τα τακτικά μέλη)** |
| 1. **ΒΡΕΤΤΟΣ ΣΠΥΡΙΔΩΝ**
2. **ΒΑΘΗΣ ΣΠΥΡΙΔΩΝ**
3. **ΔΑΜΑΣΚΟΣ ΔΗΜΗΤΡΙΟΣ**
4. **ΞΑΓΟΡΑΡΗΣ ΝΙΚΟΛΑΟΣ**
5. **ΠΕΤΑΚΟΣ ΓΕΩΡΓΙΟΣ**
6. **ΣΙΔΗΡΟΠΟΥΛΟΣ ΓΕΩΡΓΙΟΣ**
7. **ΠΕΚΟΣ ΧΑΡΑΛΑΜΠΟΣ**
 | 1. **ΚΟΣΜΙΔΟΥ ΛΟΥΪΖΑ**
2. **ΜΟΥΚΑΝΗΣ ΜΑΡΙΝΟΣ**
 |

|  |  |
| --- | --- |
| ***ΘΕΜΑ:*** | ***«*Γνωμοδότηση σχετικά με τον Κανονισμό Ύδρευσης ευρύτερης περιοχής Βαρυμπόμπης*»*** |

Στις Αχαρνές σήμερα στις 18 του μηνός Μαρτίου του έτους 2020 ημέραΤετάρτη και ώρα 14:00 μ.μστο Δημοτικό Κατάστημα συνήλθε σε 4η ΤΑΚΤΙΚΗ συνεδρίαση δια περιφοράς, σύμφωνα με τις διατάξεις της από 11.03.2020 Πράξης Νομοθετικού Περιεχομένου (ΦΕΚ Α' 55/11-03-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του», όπως εξιδεικεύτηκε με την υπ’ αριθμ. 18318/13-03-2020 εγκύκλιο του Υπουργείου Εσωτερικών (ΑΔΑ: 9ΛΠΧ46ΜΤΛ6-1ΑΕ). Η Επιτροπή Ποιότητας Ζωής του Δήμου Αχαρνών κατόπιν της από με αριθμό πρωτ.: 12663/13-03-2020 εγγράφου προσκλήσεως του Προέδρου αυτής, που έχει κοινοποιηθεί σύμφωνα με τις κείμενες διατάξεις και αφού διαπιστώθηκε ότι υπάρχει η νόμιμη απαρτία των 7 παρισταμένων μελών (9 μελής επιτροπή), κηρύχθηκε από τον Πρόεδρο η έναρξη της συνεδρίασης.

Ο Πρόεδρος της Επιτροπής Ποιότητας Ζωής, φέρνει για συζήτηση στο Σώμα το 1**Ο** θέμα της ημερήσιας διάταξης, και παρουσιάζει την υπ’ αριθμ. η υπ’ αριθ. 4/2020 Γνωμοδότηση της Δημοτικής Κοινότητας Αχαρνών (ΑΔΑ: ΩΗΠ4ΩΨ8-Π28) όπως αυτή διαβιβάστηκε στην Επιτροπή Ποιότητας Ζωής, καθώς και την από κοινού εισήγηση της Δ/νσης Τεχνικών Υπηρεσιών και της Δ/νσης Οικονομικών Υπηρεσιών, σύμφωνα με την οποία ζητούν να γίνουν κάποιες διορθώσεις – παρατηρήσεις στην η υπ’ αριθ. 4/2020 Γνωμοδότηση της Δημοτικής Κοινότητας Αχαρνών (ΑΔΑ: ΩΗΠ4ΩΨ8-Π28) , κι η οποία αναφέρει τα εξής :

*«Κύριε Πρόεδρε,*

*Κατόπιν της γνωμοδότησης 1/2020 του Πρακτικού της 1ης Συνεδρίασης της Δημοτικής Επιτροπής Διαβούλευσης του Δήμου Αχαρνών (ΑΔΑ: 6Τ2ΡΩΨ8-ΖΜΧ) καθώς και της με αρ. 4 απόφασης του Συμβουλίου Δημοτικής Κοινότητας Αχαρνών (ΑΔΑ: ΩΗΠ4ΩΨ8-Π28) σχετικά με τον Κανονισμό Ύδρευσης ευρύτερης περιοχής Βαρυμπόμπης, η οποία σας διαβιβάστηκε για να εισαχθεί προς συζήτηση στο σώμα σε προσεχή συνεδρίαση, θα θέλαμε να σας ενημερώσουμε ότι η υπηρεσία μας, αφού έλαβε υπόψη της τις παρατηρήσεις και τα σχόλια των μελών των προαναφερθέντων Δημοτικών Οργάνων, προτείνει τη διόρθωση – συμπλήρωση του σχεδίου του Κανονισμού Ύδρευσης της ευρύτερης περιοχής Βαρυμπόμπης σε συγκεκριμένα σημεία ως εξής:*

|  |  |  |
| --- | --- | --- |
| ***Άρθρο Κανονισμού*** | ***Σελίδα Απόφασης*** | ***Προτεινόμενη διόρθωση*** |
| *Εισαγωγή* | *3, παράγραφος 1* | *Όπου αναγράφεται η λέξη «Ε.ΥΔ.ΑΠ.» αντικαθίσταται από τη φράση «Ε.ΥΔ.ΑΠ. Α.Ε.» (δύο σημεία)* |
| *2* | *4, παράγραφος 3* | *Προστίθεται η λέξη «νέα» μετά το πρώτο άρθρο* |
| *2* | *4, παράγραφος 4* | *Προστίθεται η λέξη «νέα» μετά το πρώτο άρθρο* |
| *2* | *4, παράγραφος 5* | *Αντικαθίσταται η φράση «ότι είναι φορτωμένο» με τη φράση «για λειτουργικούς σκοπούς ότι δεν εξυπηρετεί»* |
| *2* | *4, παράγραφος 6* | *Προστίθεται η λέξη «νέας» μετά την τρίτη λέξη* |
| *3* | *6, παράγραφος 4* | *Προστίθεται η φράση «μετά από εισήγηση της Διεύθυνσης Οικονομικών Υπηρεσιών» στο τέλος της παραγράφου πριν την τελεία* |
| *3* | *7, παράγραφος 6* | *Προστίθεται η παράγραφος «Παρεμβάσεις στο υδρόμετρο από τον υδρολήπτη ή άτομα ενεργούντα για λογαριασμό του, θεωρούνται ως πρόθεση κλοπής νερού και επιβάλλεται στον υδρολήπτη πρόστιμο, το ύψος του οποίου καθορίζεται με απόφαση του Δημοτικού Συμβουλίου. Ο υδρολήπτης οφείλει να ειδοποιεί την Υπηρεσία Ύδρευσης σε κάθε περίπτωση που διαπιστώνει ανωμαλίες στη λειτουργία του υδρομέτρου, διαφορετικά είναι υποχρεωμένος να πληρώσει την αξία της κατανάλωσης που καταγράφηκε.» πριν την παράγραφο 6 («Απαγορεύεται ρητά....»)* |
| *4* | *8, παράγραφος 3* | *Η παράγραφος 3 αντικαθίσταται με την παράγραφο «Αν ο υπαίτιος της μολύνσεως είναι ο υδρολήπτης, γίνεται διακοπή της ύδρευσής του και όλα τα έξοδα (διακοπής – καθαρισμού – επανασύνδεσης αγωγού, μεταφοράς παροχών) βαρύνουν τον υδρολήπτη. Εκείνοι που προξενούν με οποιοδήποτε τρόπο βλάβη στις εγκαταστάσεις και τα δίκτυα της Υπηρεσίας Ύδρευσης είναι υποχρεωμένοι να αποζημιώσουν τον Δήμο, για την επισκευή της φθοράς. Η επισκευή της φθοράς γίνεται αποκλειστικά και μόνο από την Υπηρεσία του Δήμου. Μετά την ολοκλήρωση της επισκευής, συντάσσεται επιμέτρηση και λογαριασμός κόστους της και ακολουθεί Πρωτόκολλο Ζημιών, που υπογράφονται από τους αρμόδιους υπαλλήλους. Η δε Διεύθυνση Τεχνικών Υπηρεσιών μεριμνά για την έγκρισή του από το Δημοτικό Συμβούλιο. Κατόπιν αποστέλλεται στον υπόχρεο της βλάβης, με κάθε νόμιμο τρόπο, για εξόφληση. Αν ο υπόχρεος αρνηθεί να εξοφλήσει τον παραπάνω λογαριασμό, μετά την άπρακτη πάροδο προθεσμίας δέκα πέντε (15) ημερών από την επίδοση ή την απόρριψη της προβλεπόμενης από το νόμο ανακοπής με δικαστική απόφαση, η σχετική απαίτηση της Υπηρεσίας μπορεί να χρεώνεται στο λογαριασμό κατανάλωσης νερού του υπόχρεου. Η μη εξόφληση του λογαριασμού επιφέρει τη διακοπή της παροχής του νερού.»* |
| *5* | *8, παράγραφος 3* | *Προστίθεται η φράση «ή άλλου Φορέα» μετά την εντεκάτη λέξη (.... Δήμου ή ….)* |
| *5* | *8, παράγραφος 3* | *Προστίθεται η φράση «ή τον εκάστοτε Φορέα» μετά την δέκατη έβδομη λέξη (.... Δήμο ή …..)*  |
| *6* | *9, παράγραφος 1* | *Προστίθεται η παράγραφος «Για τη μέτρηση της κατανάλωσης του νερού η Υπηρεσία Ύδρευσης τοποθετεί υδρομετρητή σε κάθε παροχή, ο οποίος συνδέει την παροχή με τις εσωτερικές εγκαταστάσεις του ακινήτου και αποτελεί ιδιοκτησία της Υπηρεσίας Ύδρευσης. Ο υδρολήπτης είναι χρήστης του υδρομετρητή και βαρύνεται με τη δαπάνη αγοράς, συντήρησης και αφαίρεσής του, η οποία καταβάλλεται, το δε ύψος της, αποφασίζεται από το Δημοτικό Συμβούλιο» πριν την πρώτη παράγραφο* |
| *6* | *9, παράγραφος 8* | *Αντικαθίσταται η φράση «υπό την» με τη φράση «με μέριμνα και»* |
| *9* | *11, παράγραφος 1* | *Προστίθεται η φράση «ή όταν προκύπτει αλλαγή από την Ε.ΥΔ.Α.Π. Α.Ε.» μετά την όγδοη λέξη (... χρόνο ή ….)* |
| *9, περίπτωση II.* | *11, παράγραφος 1 της περίπτωσης II.* | *Αντικαθίσταται η εσφαλμένη λέξη «λάθος» στο ορθό «λάθους» στην τρίτη πρόταση της παραγράφου*  |
| *11* | *14, παράγραφος 3* | *Προστίθεται η παράγραφος «Επίσης, υφιστάμενες παροχές που με την παρούσα κατάσταση του δικτύου δεν μπορούν να υδροδοτηθούν, αλλά είναι εγγεγραμμένες στο δίκτυο, έχουν δικαίωμα να διατηρήσουν τη σύνδεσή τους πληρώνοντας μόνο το πάγιο όπως αυτό καθορίζεται στο άρθρο 9 του παρόντος Κανονισμού, εφόσον τον αποδεχτούν ρητά και υπογράψουν την σχετική σύμβαση, σύμφωνα με το άρθρο 12.» μετά την τρίτη παράγραφο* |
| *11* | *14, παράγραφος 4* | *Διαγράφεται η φράση «με την ισχύουσα τιμή, όπως αυτή ορίστηκε»* |
| *12* | *15* | *Προστίθεται το Παράρτημα με το σκαρίφημα του φρεατίου υδρομετρητή στο τέλος του άρθρου 12* |

*Κατά συνέπεια, το πλήρες κείμενο του προς ψήφιση Κανονισμού ύδρευσης διαμορφώνεται όπως ακολουθεί:*

***ΚΑΝΟΝΙΣΜΟΣ ΛΕΙΤΟΥΡΓΙΑΣ ΔΙΚΤΥΟΥ ΥΔΡΕΥΣΗΣ ΔΗΜΟΥ ΑΧΑΡΝΩΝ***

*Ο Δήμος Αχαρνών, παρέχει νερό στους κάτοικους του στα όρια της διοικητικής περιοχής του Δήμου Αχαρνών και συγκεκριμένα στην εκτός σχεδίου ευρύτερη περιοχή Βαρυμπόμπης, το οποίο του παρέχει η Ε.ΥΔ.ΑΠ. Α.Ε. με συγκεκριμένο αντίτιμο. Το νερό αυτό είναι κατάλληλο για πόση σύμφωνα με τις ισχύουσες για την Ελλάδα προδιαγραφές. Υπόλογη για την καταλληλόλητα του νερού είναι η Ε.ΥΔ.ΑΠ. Α.Ε., μέχρι το σημείο σύνδεσής της με το δίκτυο διανομής του Δήμου.*

*Ο Δήμος έχει το δικαίωμα να θέσει οποιοδήποτε όρο κατά την κρίση του, προς διασφάλιση της κανονικής υδροδότησης των υδροληπτών.*

*Ο εκάστοτε υδρολήπτης έχει τα δικαιώματα και τις υποχρεώσεις που αναφέρονται στον παρόντα Κανονισμό.*

***Άρθρο 1***

***ΑΓΩΓΟΙ***

*Οι αγωγοί του δικτύου είναι οι παλιοί αγωγοί ύδρευσης των ιδιόκτητων δικτύων ύδρευσης, τα οποία λειτουργούσαν στα όριά του σε διάφορους οικισμούς της εκτός σχεδίου περιοχής Βαρυμπόμπης.**Το υφιστάμενο δίκτυο ανήκει στο Δήμο και η συντήρησή του και η επέκτασή του ανήκει στην αρμοδιότητα του Δήμου Αχαρνών.*

*Ο Δήμος, ανάλογα με τις ανάγκες των δημοτών του, αποφασίζει για την επεκτάσεις των αγωγών του δικτύου, τη ριζική ανακατασκευή τους ή την κατάργησή τους.*

*Για την εξυπηρέτηση των κατοίκων του, ο Δήμος μπορεί να ζητήσει συμμετοχή των ενδιαφερομένων υδροληπτών στα έξοδα των επεκτάσεων των αγωγών ή στη ριζική ανακατασκευή του δικτύου. Η τιμή μονάδος ανά μέτρο, ανάλογα την περίπτωση, επέκτασης ή ριζικής ανακατασκευής, καθορίζεται με απόφαση του Δημοτικού Συμβουλίου.*

*Οι εργασίες συντήρησης, επισκευής, επέκτασης ή ριζικής ανακατασκευής του δικτύου διανομής γίνονται από το συνεργείο ύδρευσης του Δήμου ή ιδιωτικό συνεργείο, με την επίβλεψη του Δήμου και αμειβόμενο από το Δήμο, ενώ μέχρι το σημείο σύνδεσης είναι η Ε.ΥΔ.Α.Π. Α.Ε..*

***Άρθρο 2***

***ΠΑΡΟΧΕΣ***

*Η παροχή πόσιμου ύδατος στους κάτοικους γίνεται με τεχνική σύνδεση με τον αγωγό διανομής του Δήμου.*

*Η εγκατάσταση αυτή ονομάζεται παροχή. Η παροχή αυτή ανήκει μόνιμα στο ακίνητο για την υδροδότηση του οποίου τοποθετήθηκε εξ αρχής, έστω και αν μεταβιβάζεται το ακίνητο και δεν μπορεί να μεταφερθεί για να υδρεύσει άλλο ακίνητο, ακόμη κι αν αυτό ανήκει στον ίδιο ιδιοκτήτη. Κατά την μεταβίβαση κυριότητας του ακινήτου μεταβιβάζεται αυτόματα και το δικαίωμα της παροχής. Απαγορεύεται η μεταφορά της παροχής για την ύδρευση άλλου ακίνητου, ακόμα κι αν ανήκει στον ίδιο ιδιοκτήτη.*

*Η νέα παροχή του Δημοτικού ύδατος γίνεται μόνο μετά από αίτηση του ενδιαφερόμενου ιδιοκτήτη του ακινήτου, δηλώνοντας την ιδιοκτησία του ακινήτου του οποίου ζητείται η υδροδότηση, το αιτιολογικό της χρησιμοποίησης της αιτούμενης παροχής και την έγγραφη αποδοχή εκ των προτέρων των όρων του παρόντος Κανονισμού.*

*Η νέα παροχή είναι παροχή ύδρευσης για την ικανοποίηση των οικιών και καταστημάτων. Απαγορεύεται απολύτως η άρδευση καλλιεργειών για την παραγωγή κηπευτικών προϊόντων καθώς και η άρδευση εκτεταμένων ιδιωτικών ανθοκηπίων. Ο Δήμος έχει το δικαίωμα να θέσει οποιοδήποτε όρο, κατά την κρίση του, προς διασφάλιση της κανονικής υδροδότησης των υδροληπτών κατοικιών.*

*Η παροχή ύδατος θα γίνεται από το πλησιέστερο προς τον αιτούντα σημείο του δικτύου διανομής. Ο Δήμος έχει το δικαίωμα να υποδείξει άλλο σημείο σύνδεσης της παροχής με το δίκτυο, αν το πιο πάνω πλησιέστερο σημείο κριθεί για λειτουργικούς σκοπούς ότι δεν εξυπηρετεί και υπάρχει κίνδυνος να προκύψουν προβλήματα επαρκούς υδροδότησης.*

*Τα έξοδα της νέας παροχής, από το δίκτυο διανομής μέχρι το ακίνητο, βαρύνουν τον υδρολήπτη και προκαταβάλλονται.*

*Όλα τα υδρόμετρα υποχρεωτικά καλύπτουν τουλάχιστον τα μετρολογικά χαρακτηριστικά σύμφωνα µε την οδηγία 2015/13/ΕΕ (Φ.Ε.Κ. 1231/Β/27-04-2016) της Ε.Ε. και το πρότυπο ISO 4064 ή ΕΝ14154, όπως κάθε φορά ισχύουν μετά από τροποποιήσεις, συμπληρώσεις ή αντικαταστάσεις.*

*Σε κάθε περίπτωση, τα τοποθετούμενα υδρόμετρα, φέρουν κατά την τοποθέτησή τους μηδενική ένδειξη.*

*Η ονομαστική διάμετρος του σωλήνα παροχής θα είναι ¾ της ίντσας ή 20 χιλιοστών (Φ20) και θα συνδέεται µε υδρόμετρα αντίστοιχης διαμέτρου. Αύξηση της διαμέτρου πάνω από ¾ της ίντσας γίνεται μόνο ύστερα από αίτηση του υδρολήπτη, αναφερομένων σε αυτή των λόγων της απαιτούμενης αύξησης (για επαγγελματική χρήση ή άλλη δικαιολογημένη αιτία) και είναι προαιρετική για το Δήμο.*

*Έγκριση, ως προς τη δυνατότητα αύξησης της διαμέτρου του σωλήνα παροχής ή/και της διαμέτρου του υδρομέτρου, δίνεται μόνον κατόπιν γνωμάτευσης της Τεχνικής Υπηρεσίας του Δήμου, εφόσον δεν αποδυναμώνεται η υδροδοτική ικανότητα του δικτύου και με αιτιολόγηση της ανάγκης αύξησης της διαμέτρου.*

*Οι υφιστάμενες παροχές θα παραμείνουν με την υπάρχουσα διατομή του αγωγού σύνδεσης, εκτός αν υπάρχει απαίτηση από τον υδρολήπτη για αλλαγή. Στην περίπτωση αυτή, θα ακολουθείται η διαδικασία όπως περιγράφεται παραπάνω. Τα έξοδα θα βαρύνουν τον υδρολήπτη.*

*Κανένας και σε καμία περίπτωση δεν συνδέεται με το δίκτυο ύδρευσης χωρίς προηγούμενη εγκατάσταση υδρόμετρου.*

*Για περισσότερα του ενός κτίρια ή διαμερίσματα ή και καταστήματα μέσα στο ίδιο ακίνητο, τοποθετείται ανάλογος αριθμός υδρομέτρων, συν ένα που μπορεί να έχει κοινόχρηστη χρήση, με την προϋπόθεση ότι είναι εφικτό τεχνικά και δεν δημιουργείται υπερφόρτωση του δικτύου. Δεν τοποθετούνται κοινόχρηστες παροχές σε ακίνητα όπου υπάρχουν τοποθετημένα υδρόμετρα με ανεξόφλητες οφειλές νερού μέχρι αυτές να εξοφληθούν ή ρυθμιστούν.*

*Προκειμένου για την ανέγερση νέας οικοδομής, ο κύριος του ακινήτου στο οποίο πρόκειται να ανεγερθεί το κτίσμα, κατόπιν σχετικής αίτησής του και σύμφωνα με τις διατάξεις του παρόντος Κανονισμού, οφείλει να ζητήσει νέα παροχή νερού. Σε περίπτωση ανέγερσης ανεξάρτητου διαμερίσματος μέσα στο ίδιο ακίνητο κατά όροφο ή κατά επέκταση, ο ιδιοκτήτης υποχρεούται, μετά την έκδοση της οικοδομικής άδειας και πριν από την έναρξη των οικοδομικών εργασιών, να ζητήσει από τον Δήμο νέα παροχή νερού για το κατασκευαζόμενο οικοδόμημα, από την οποία θα καταναλώνεται το απαιτούμενο για τις οικοδομικές εργασίες νερό. Η παροχή αυτή θα ανήκει στο εν λόγω οικοδόμημα.*

*Σε περιπτώσεις βλάβης ή επισκευής των εγκαταστάσεων του Δήμου, ή οποιασδήποτε μεταβολής στην κανονική υδροδότηση του δικτύου από την Ε.ΥΔ.Α.Π. Α.Ε., είναι δυνατόν, συμπτωματικά και για ορισμένο χρονικό διάστημα να προκληθεί αύξηση ή πτώση της πίεσης εκτός των ορίων ή και διακοπή της υδροδότησης. Ο Δήμος δεν φέρει καμία ευθύνη για τυχόν βλάβες, που τυχόν να προκληθούν σε μηχανήματα ή άλλες εγκαταστάσεις από το γεγονός αυτό, ούτε έχει υποχρέωση αποζημίωσης. Εάν η διακοπή της υδροδότησης του δικτύου οφείλεται σε υπαιτιότητα της Ε.ΥΔ.Α.Π. Α.Ε., που τροφοδοτεί το δίκτυο, ο Δήμος ουδεμία ευθύνη φέρει.*

*Αν για οποιοδήποτε λόγο, σε μια ιδιοκτησία υφίσταται ανάγκη συνεχούς υδροδότησης, ή υδροδότησης σταθερής πίεσης, ή πίεσης μεγαλύτερης της ελάχιστης, πρέπει ο υδρολήπτης να εξασφαλίζει τις ανάγκες αυτές, με αποθήκευση νερού σε δεξαμενή του ή με οποιοδήποτε άλλο κατάλληλο τεχνικά τρόπο (π.χ. μειωτήρες πίεσης, πιεστικά συγκροτήματα εντός της ιδιοκτησίας του, κ.λπ.).*

*Ο Δήμος δεν ικανοποιεί απαιτήσεις μεγάλων στιγμιαίων καταναλώσεων (για περιορισμένα χρονικά διαστήματα) μέσα στο εικοσιτετράωρο. Στις περιπτώσεις αυτές, ο υδρολήπτης οφείλει να εξασφαλίσει την απαιτούμενη επιπλέον ποσότητα νερού, μέσω δεξαμενής, που ο ίδιος οφείλει να έχει προμηθευτεί εντός των ορίων της ιδιοκτησίας του.*

*Η παροχή του νερού είναι απολύτως προαιρετική για τον Δήμο.*

*Ο Δήμος με απόφασή του, μπορεί να διακόψει την παροχή εάν αυτό επιβάλλει το δημόσιο συμφέρον, συντελείται επιβλαβής για τη δημόσια υγεία υδροληψία, προκαλείται ελάττωση της ροής του νερού, εκτελείται επισκευή όλου ή μέρους του δικτύου και των κάθε μορφής εγκαταστάσεων ύδρευσης, πραγματοποιείται επέκταση του δικτύου ύδρευσης ή ανακατασκευής, παρατηρείται υπερβολική κατανάλωση σε βλάβη των άλλων υδροληπτών, διαπιστωθεί ότι ο μετρητής έχει καταστραφεί ή έχει βλάβη που δεν έχει αποκατασταθεί εντός προθεσμίας δέκα (10) ημερών από της κοινοποιήσεως σε αυτόν εγγράφου προειδοποιήσεως και σε λοιπές παρεμφερείς περιπτώσεις.*

*Για κάθε διακοπή που οφείλεται στους ανωτέρω λόγους ή άλλους παρεμφερείς, ο Δήμος ουδεμία υποχρέωση έχει προς αποζημίωση, ακόμα και αν ο υδρολήπτης υπέστη, από την διακοπή, οποιαδήποτε ζημιά.*

*Στις περιπτώσεις προγραμματισμένων αποκαταστάσεων βλαβών καθώς και επέκτασης ή ανακατασκευής δικτύου, ο Δήμος υποχρεούται να ειδοποιήσει τους υδρολήπτες με αναρτήσεις ανακοινώσεων σε πολυσύχναστα σημεία του Δήμου (π.χ. στάσεις λεωφορείων, στύλοι δικτύων κοινής ωφέλειας, κ.λπ.), στον τοπικό τύπο, σε διαδικτυακούς ιστότοπους, κ.λπ. εάν ο χρόνος αποκατάστασης της βλάβης υπερβαίνει τις έξι (6) ώρες.*

*Η κατανάλωση του νερού είναι απεριόριστη.*

*Ο Δήμος όμως έχει το δικαίωμα να περιορίσει αυτή, με απόφαση του Δημοτικού Συμβουλίου, εφόσον το επιβάλλουν σοβαροί λόγοι που αφορούν τη λειτουργία του δικτύου και την ποιότητα του ύδατος. Ο Δήμος υποχρεούται να ειδοποιήσει τους υδρολήπτες με αναρτήσεις ανακοινώσεων σε πολυσύχναστα σημεία του Δήμου, και κυρίως στην περιοχή του δικτύου, (π.χ. στάσεις λεωφορείων, στύλοι δικτύων κοινής ωφέλειας, κ.λπ.), στον τοπικό τύπο, σε διαδικτυακούς ιστότοπους, κ.λπ.*

*Η διάρκεια της άδειας κάθε υδροληψίας είναι απεριόριστη.*

*Ο Δήμος, όμως, διατηρεί το δικαίωμα της διακοπής της, εφ’ όσον συντρέχουν σοβαροί λόγοι και αφού υπάρχει σχετική απόφαση από το Δημοτικό Συμβούλιο, εκτός από τα περιγραφόμενα στον παρόντα Κανονισμό.*

*Ο υδρολήπτης έχει υποχρέωση να ειδοποιήσει άμεσα την αρμόδια υπηρεσία του Δήμου, μόλις διαπιστώσει διαρροή νερού μέσα στο φρεάτιο ή κατά μήκος του δικτύου.*

***Άρθρο 3***

***ΤΡΟΠΟΣ ΥΔΡΟΔΟΤΗΣΗΣ***

*Οι παροχές τοποθετούνται κάθετα προς το αγωγό που τις τροφοδοτεί και καταλήγουν στο φρεάτιο του υδρομέτρου.*

*Το φρεάτιο αυτό τοποθετείται στο πεζοδρόμιο (εάν υπάρχει), εκτός των ορίων ιδιοκτησίας του υδρολήπτη ώστε να είναι άμεσα προσβάσιμο από την υπηρεσία, και στο πλησιέστερο σημείο της οικίας, εφόσον από αυτή διέρχεται αγωγός ύδρευσης. Ο Δήμος έχει το δικαί­ωμα να τοποθετεί φρεάτια των υδρομέτρων μέσα σε προκήπια, εφ’ όσον παραμένουν ανοικτά (ανοικτές πρασιές), σε στοές, αν στο πεζοδρόμιο υπάρ­χουν εμπόδια που αποκλείουν την εγκατάσταση των φρεατίων.*

*Με την έγκριση του παρόντα Κανονισμού, απαγορεύεται στο εξής η υδροδότηση ακινήτων, τα οποία βρίσκονται εντός των διοικητικών ορίων του Δήμου Αχαρνών χωρίς να προσκομίζονται τα απαιτούμενα παρακάτω δικαιολογητικά. Συγκεκριμένα, πρέπει να προσκομίζονται:*

* *Αντίγραφο συμβολαίου ιδιοκτησίας ή αντίγραφο κτηματολογικού φύλλου και απόσπασμα κτηματολογικού διαγράμματος,*
* *αντίγραφο οικοδομικής άδειας ή αποδεικτικό νομιμοποίησης του κτιρίου από την πολεοδομία, εξαιρουμένων των περιπτώσεων πρόβλεψης υδροδότησης από ειδικές διατάξεις νόμων, Προεδρικών Διαταγμάτων, Υπουργικών Αποφάσεων κ.λπ.,*
* *αντίγραφο τοπογραφικού διαγράμματος,*
* *αντίγραφο του δελτίου αστυνομικής ταυτότητας (φωτοτυπία ταυτότητας) και φωτοτυπία εκκαθαριστικού σημειώματος ΔΟΥ του ιδιοκτήτη, για την πιστοποίηση του ΑΦΜ.*

*Μετά τον έλεγχο των δικαιολογητικών, καλείται ο αιτών για την καταβολή του αναλογούντος τέλους δικαιώματος ύδρευσης, προκειμένου να προγραμματιστεί η κατασκευή της παροχής, το ύψος του οποίου, θα έχει οριστεί από απόφαση του Δημοτικού Συμβουλίου, μετά από εισήγηση της Διεύθυνσης Οικονομικών Υπηρεσιών.*

*Καμία υδροδότηση δεν είναι νόμιμη, αν δεν έχουν υποβληθεί ως άνω δικαιολογητικά, τυχόν δε γενόμενη παροχή κατά παράβαση των ανωτέρω οριζόμενων θα αφαιρείται χωρίς άλλη διατύπωση.*

*Αν ζητηθεί ή κριθεί απαραίτητη για τεχνικούς λόγους η μεταφορά παροχής, η δαπάνη μεταφοράς βαρύνει τον υδρολήπτη. Το ύψος της δαπάνης και ο τρόπος υπολογισμού θα καθορίζεται με από­φαση του Δημοτικού Συμβουλίου.*

*Αν η μεταφορά της παροχής, απαιτεί και την επέκταση του αγωγού, η δαπάνη επέκτασης βαρύνει τον ιδιοκτήτη και η δαπάνη ορίζεται και διέπεται από τα αναφερόμενα στο άρθρο 7 του παρόντος Κανονισμού.*

*Τα ακίνητα, έμπροσθεν των οποίων διέρχεται ο αγωγός διανομής, υδρεύονται με παροχές που τοποθετούνται στο πεζοδρόμιο (εφόσον υπάρχει) ή στην πρόσοψή τους και σε θέση που επιλέγεται από την υπηρεσία ύδρευσης.*

*Η υποδεικνυόμενη από τον ιδιοκτήτη θέση της παροχής ικανοποιείται μόνον όταν είναι τεχνικά πραγματοποιήσιμο, τόσο για την υδροδότηση όσο και για την μέτρηση.*

*Ο Δήμος είναι υποχρεωμένος να συνδέσει τον υδρολήπτη μέχρι του ση­μείου του υδρομέτρου, το οποίο είναι τοποθετημένο μέσα σε φρεάτιο. Ο κάθε υδρολήπτης, είτε παλαιός είτε νέος, υποχρεούται να εγκαταστήσει, μετά το υδρόμετρο, γενικό απομονωτικό διακόπτη και αντεπίστροφη βαλβίδα, σύμφωνα με το επισυναπτόμενο στο Παράρτημα σχέδιο υδρομέτρου, προς αποφυγή αντίστροφης ροής νερού λόγω πιθανών υψομετρικών διαφορών. Οι δαπάνες σύνδεσης, μετά το υδρόμετρο, βαρύνουν αποκλειστικά τον υδρολήπτη. Οποιαδήποτε βλάβη των υδραυλικών εγκαταστάσεων μετά το υδρόμετρο βαρύνουν αποκλειστικά τον υδρολήπτη, ο οποίος ευθύνεται για την συντήρησή τους. Επίσης, ο κάθε υδρολήπτης είναι υποχρεωμένος να μεριμνά για τον καθαρισμό του φρεατίου και να διατηρεί την ευκρίνεια του υδρομέτρου του. Οφείλει επίσης να διευκολύνει το έργο των καταμετρητών και συντηρητών των παροχών του δικτύου ύδρευσης και να διατηρεί σε άριστη κατάσταση το υδρόμετρο. Σε αντίθετη περίπτωση, γίνεται για μία μόνο φορά έγγραφη ειδοποίηση και σε περίπτωση μη συμμόρφωσης, εντός της τασσόμενης προθεσμίας, θα επιβάλλεται πρόστιμο, το ύψος του οποίου θα καθοριστεί με απόφαση του Δημοτικού Συμβουλίου του Δήμου Αχαρνών. Σε περίπτωση επαναλαμβανόμενης μη συμμόρφωσης, ο Δήμος δικαιούται να διακόψει την παροχή.*

*Η ευθύνη επισκευής του υδρομέτρου ανήκει στο Δήμο, ο οποίος επεμβαίνει είτε αυτεπάγγελτα είτε μετά από αίτηση του υδρολήπτη. Η δαπάνη βαρύνει τον υδρολήπτη.*

*Παρεμβάσεις στο υδρόμετρο από τον υδρολήπτη ή άτομα ενεργούντα για λογαριασμό του, θεωρούνται ως πρόθεση κλοπής νερού και επιβάλλεται στον υδρολήπτη πρόστιμο, το ύψος του οποίου καθορίζεται με απόφαση του Δημοτικού Συμβουλίου. Ο υδρολήπτης οφείλει να ειδοποιεί την Υπηρεσία Ύδρευσης σε κάθε περίπτωση που διαπιστώνει ανωμαλίες στη λειτουργία του υδρομέτρου, διαφορετικά είναι υποχρεωμένος να πληρώσει την αξία της κατανάλωσης που καταγράφηκε.*

*Απαγορεύεται ρητά:*

* *Κάθε επέμβαση επί των φρεατίων, των εγκαταστάσεων του δικτύου, κ.λπ., και σε κάθε έργο ύδρευσης με οποιοδήποτε τρόπο.*
* *Η εκτέλεση οποιασδήποτε εργασίας ή επέμβασης στο δημοτικό δίκτυο ύδρευσης έξω από τη ρυμοτομική γραμμή, χωρίς γραπτή άδεια από την αρμόδια υπηρεσία του Δήμου.*
* *Η χωρίς άδεια του Δήμου παροχή σε τρίτους.*
* *Η υφιστάμενη ενδιάμεση υδροδότηση ακινήτου από παροχή άλλης όμορης ιδιοκτησίας, εκτός αν υπάρχει υπεύθυνη δήλωση έγγραφης συναίνεσης των ενδιαφερομένων ιδιοκτητών και έλεγχο και έγκριση του αιτήματος από την αρμόδια υπηρεσία του Δήμου.*
* *Η από τους κρουνούς των Δημόσιων κτιρίων, κοινόχρηστων χώρων και Πυρόσβεσης, κάθε άλλη χρήση πλην των αναγκών που εξυπηρετούν.*
* *Η καθ’ οιονδήποτε τρόπο επέμβαση στο υδρόμετρο (π.χ. αντίστροφη τοποθέτηση αυτού, παρέμβαση στο μηχανισμό μέτρησης κλπ).*
* *Οποιαδήποτε εργασία – ενέργεια που τροποποιεί την υδροληψία από τον αγωγό μέχρι το υδρόμετρο.*
* *Κάθε επέμβαση ιδιώτη στις εγκαταστάσεις του Δήμου μέχρι και το υδρόμετρο.*
* *Η απευθείας σύνδεση στους σωλήνες ύδρευσης αντλητικών μη­χανημάτων, λεβήτων, συσκευών καθαρισμού λεκανών και γενικώς οποιαδήποτε ενέργεια μπορεί να προκαλέσει μόλυνση του νερού με την επιστροφή του νερού στο δίκτυο διανομής.*

*Κάθε παράβαση των όρων της παρούσας απαγορευτικής διατάξεως συνεπάγεται άμεση διακοπή της υδροδότησης άνευ προηγούμενης ειδοποιήσεως του κατόχου του μετρητή και επιβολή προστίμου, το ύψος του οποίου καθορίζεται με απόφαση του Δημοτικού Συμβουλίου. Η επαναφορά της σύνδεσης αποφασίζεται από το Δημοτικό Συμβούλιο.*

***Άρθρο 4***

***ΜΕΤΑΦΟΡΑ ΠΑΡΟΧΩΝ***

*Ο Δήμος έχει το δικαίωμα, σε περίπτωση διαπλάτυνσης οδού ή κατασκευής πεζοδρομίων ή σε περίπτωση αντικατάστασης αγωγών διανομής, να μετατοπίσει την ήδη τοποθετημένη παροχή σε θέση περισσότερο ασφαλή. Η δαπάνη μετατόπισης βαρύνει τον Δήμο και ο υδρολήπτης βαρύνεται με τα έξοδα σύνδεσης με τις εσωτερικές εγκαταστάσεις του. Η υπόδειξη της θέσης της παροχής από τον υδρολήπτη έχει συμβουλευτικό χαρακτήρα.*

*Σε περίπτωση που προσβληθεί ο αγωγός ύδρευσης από λύματα, αποχετευτικών αγω­γών ο συγκεκριμένος αγωγός απομονώνεται έως εξαλείψεως του κινδύνου. Στην περίπτωση αυτή, ο Δήμος προβαίνει στην εκτέλεση όλων των αναγκαίων έργων για την οριστική εξάλειψη του κινδύνου για το παρόν και το μέλλον. Τα έξοδα που προκύπτουν για το λόγο αυτό, ήτοι διακοπής, καθαρισμού και επαναφοράς του αγωγού, βαρύνουν αποκλειστικά τον Δήμο.*

*Αν ο υπαίτιος της μολύνσεως είναι ο υδρολήπτης, γίνεται διακοπή της ύδρευ­σής του και όλα τα έξοδα (διακοπής – καθαρισμού – επανασύνδεσης αγωγού, μεταφοράς παρο­χών) βαρύνουν τον υδρολήπτη. Εκείνοι που προξενούν με οποιοδήποτε τρόπο βλάβη στις εγκαταστάσεις και τα δίκτυα της Υπηρεσίας Ύδρευσης είναι υποχρεωμένοι να αποζημιώσουν τον Δήμο, για την επισκευή της φθοράς. Η επισκευή της φθοράς γίνεται αποκλειστικά και μόνο από την Υπηρεσία του Δήμου. Μετά την ολοκλήρωση της επισκευής, συντάσσεται επιμέτρηση και λογαριασμός κόστους της και ακολουθεί Πρωτόκολλο Ζημιών, που υπογράφονται από τους αρμόδιους υπαλλήλους. Η δε Διεύθυνση Τεχνικών Υπηρεσιών μεριμνά για την έγκριση του από το Δημοτικό Συμβούλιο. Κατόπιν αποστέλλεται στον υπόχρεο της βλάβης, με κάθε νόμιμο τρόπο, για εξόφληση. Αν ο υπόχρεος αρνηθεί να εξοφλήσει τον παραπάνω λογαριασμό, μετά την άπρακτη πάροδο προθεσμίας δέκα πέντε (15) ημερών από την επίδοση ή την απόρριψη της προβλεπόμενης από το νόμο ανακοπής με δικαστική απόφαση, η σχετική απαίτηση της Υπηρεσίας μπορεί να χρεώνεται στο λογαριασμό κατανάλωσης νερού του υπόχρεου. Η μη εξόφληση του λογαριασμού επιφέρει τη διακοπή της παροχής του νερού.*

*Αν δεν έχει εφαρμοστεί ρυμοτομικό σχέδιο στην υδρευόμενη περιοχή και για τον λόγο αυτό δεν υπάρχει χώ­ρος ασφαλής για την τοποθέτηση του υδρόμετρου, τοποθετείται προσωρινά στην πλησιέστερη κατάλληλη θέση. Όταν υλοποιηθεί το ρυμοτομικό σχέδιο της περιοχής η παροχή μεταφέρεται υποχρεωτικά στην οριστική της θέση. Η δαπάνη της μεταφοράς βαρύνει τον υδρολήπτη, το ύψος δε της δαπάνης, καθο­ρίζεται με απόφαση του Δημοτικού Συμβουλίου.*

*Μεταφορά παροχής γίνεται: α) κατόπιν σχετικού αιτήματος του υδρολήπτη, εφόσον υπάρχει αγω­γός σε απόσταση μικρότερη των δέκα (10) μέτρων και εφόσον προκαταβάλλει το τέλος μεταφο­ράς, β) αν η υπηρεσία ύδρευσης του Δήμου κρίνει σκόπιμη τη μεταφορά για λόγους ασφαλείας ή τεχνικούς ή κατασκευής έργων. Στην περίπτωση (β), η δα­πάνη μεταφοράς βαρύνει το Δήμο, η δε σύνδεση από τον μετρητή και προς το ακίνητο, βαρύνει τον υδρολήπτη. Στην περίπτωση α) το τέλος μεταφοράς της παροχής, ανά τρέχον μέτρο, καθορίζεται με απόφαση του Δημοτικού Συμβουλίου του Δήμου.*

***Άρθρο 5***

***ΑΝΥΨΩΣΗ – ΚΑΤΑΒΙΒΑΣΗ ΠΑΡΟΧΩΝ***

*Αν η μεταβολή της στάθμης του πεζοδρομίου επιβάλλει την τακτοποίηση της παροχής και του φρεατίου στην νέα στάθμη, η δαπάνη ανύψωσης - κα­ταβίβασης βαρύνει τον υδρολήπτη. Το ύψος της δαπάνης καθορίζεται με απόφαση του Δημοτικού Συμβουλίου.*

*Αν, λόγω της κατασκευής της υφιστάμενης παροχής, δυσχεραίνεται η εύρυθμη λειτουργία ή / και η απρόσκοπτη πρόσβαση στον υδρομετρητή και συνεπώς επιβάλλεται η τακτοποίηση της παροχής και του φρεατίου σε νέα στάθμη, η δαπάνη βαρύνει τον υδρολήπτη, όπως προαναφέρθηκε.*

*Όταν η ανάγκη ανύψωσης - καταβίβασης είναι απαραίτητη, λόγω έργων του Δήμου ή άλλου Φορέα, η σχετική δαπάνη βαρύνει τον Δήμο ή τον εκάστοτε Φορέα και ο υδρολήπτης υποχρεούται στην καταβολή της δαπάνης της εσωτερικής σύνδεσής του.*

***Άρθρο 6***

***ΟΙΚΟΝΟΜΙΚΟΙ ΟΡΟΙ***

*Για τη μέτρηση της κατανάλωσης του νερού η Υπηρεσία Ύδρευσης τοποθετεί υδρομετρητή σε κάθε παροχή, ο οποίος συνδέει την παροχή με τις εσωτερικές εγκαταστάσεις του ακινήτου και αποτελεί ιδιοκτησία της Υπηρεσίας Ύδρευσης. Ο υδρολήπτης είναι χρήστης του υδρομετρητή και βαρύνεται με τη δαπάνη αγοράς, συντήρησης και αφαίρεσής του, η οποία καταβάλλεται, το δε ύψος της, αποφασίζεται από το Δημοτικό Συμβούλιο.*

*Ο ενδιαφερόμενος για σύνδεση ύδρευσης από τον Δήμο, συμπληρώνει αίτηση στον Δήμο με την κατάθεση της οποίας οφείλει να προσκομίσει τα απαραίτητα δικαιολογητικά που αναφέρονται στο άρθρο 3 του παρόντος Κανονισμού καθώς και κάθε στοιχείο που θα μπορούσε να διευκολύνει τον έλεγχο του Δήμου για την ύπαρξη ή μη αγωγού στην περιοχή του και την απόστασή του από τον αγωγό. Από την αρμόδια υπηρεσία του Δήμου θα του χορηγηθεί έγγραφο για το ύψος της δαπά­νης που απαιτείται για την σύνδεσή του με το δίκτυο του Δήμου.*

*Αν στο οικόπεδο ή αγροτεμάχιο, υφίστανται περισσότερα του ενός κτίρια τότε τοποθετούνται και οι αντίστοιχες παροχές, εφόσον υπάρχουν τα νομιμοποιητικά έγγραφα των κτιρίων (άδεια οικοδομής κτλ) και η τεχνική δυνατότητα υδροδότησης αυτών που θα το κρίνει η υπηρεσία ύδρευσης.*

*Σε περίπτωση διακοπής υδροδότησης, είτε αυτή οφείλεται σε αδυναμία της Ε.ΥΔ.Α.Π. Α.Ε. να παρέχει ύδωρ στο δίκτυο, είτε οφείλεται σε τεχνικά προβλήματα του δικτύου, ο υδρολήπτης οφείλει να εξασφαλίσει την απαιτούμενη ποσότητα νερού μέχρι την αποκατάσταση των παραπάνω προβλημάτων, μέσω δεξαμενής που θα προμηθευτεί και εγκαταστήσει με δική του δαπάνη.*

*Το δικαίωμα σύνδεσης παροχής, αναλόγως με την κατηγορία, προκαθορίζεται με απόφαση του Δημοτικού Συμβουλίου, όπως επίσης και η τιμή ανά μέτρο συμμετοχής του υδρολήπτη στην επέκταση του αγωγού ή γενικά στην ριζική ανακατασκευή του δικτύου.*

*Ο Δήμος δεν εξετάζει τους τίτλους ιδιοκτησίας των ακινήτων, ούτε η ύδρευσή τους αποτελεί αποδεικτικό στοιχείο ιδιοκτησίας του ακινήτου. Η παροχή υδρεύει το ακίνητο για το οποίο έγινε αίτηση και δεν μεταφέρεται αν εκεί­νος, ο οποίος έκανε την αίτηση, μετακομίσει.*

*Η παροχή ανήκει πάντοτε κατά κυριότητα στο Δήμο και ο υδρολήπτης έχει το δικαί­ωμα χρήσης αυτής για την ύδρευσή του. Ο υδρολήπτης έχει υποχρέωση να συντηρεί και να διατηρεί σε καλή κατάσταση την παροχή και το σκεπαστό φρεάτιο. Κάθε ζημιά που προ­καλείται στις εγκαταστάσεις αυτές, επισκευάζεται από τον Δήμο και τα έξοδα βαρύνουν τον υδρολήπτη. Το τέλος των δαπανών για την προαναφερόμενη ζημία προσδιορίζεται με απόφαση του Δημοτικού Συμβουλίου.*

*Δεν εκδίδονται λογαριασμοί ύδρευσης σε Κοινόχρηστες Εγκαταστάσεις του Δήμου. Στα ανωτέρω ακίνητα, ανεξάρτητα από τη μη έκδοση λογαριασμών, τοποθετούνται υποχρεωτικά υδρόμετρα προκειμένου να γίνεται δυνατός ο εντοπισμός λαθραίων υδροληψιών, διαρροών, υπερβολικών καταναλώσεων κλπ.*

*Όταν υπάρχει ανάγκη αλλαγής υδρομέτρων, λόγω παλαιότητας ή πλημμελούς λειτουργίας, τα έξοδα βαρύνουν τον υδρολήπτη και οι εργασίες θα γίνονται με μέριμνα και επίβλεψη των αρμοδίων υπαλλήλων του Δήμου. Το ύψος των εξόδων καθορίζεται με απόφαση του Δημοτικού Συμβουλίου.*

*Το τέλος για το δικαίωμα ύδρευσης καθορίζεται κάθε φορά με απόφαση του Δημοτικού Συμβουλίου.*

*Για την βεβαίωση και την είσπραξη των προβλεπόμενων από τον παρόντα Κανονισμό τελών θα εφαρμόζονται τα οριζόμενα από τις διατάξεις του υπ’ αριθ. 24-9/20-10-1958 Β.Δ/τος «περί των προσόδων των Δήμων και Κοινοτήτων», του ΑΝ 344/1968 «περί διατάξεων τινών αφορωσών εις οργανισμούς Τοπικής Αυτοδιοίκησης», του υπ’ αριθ. 318/1969 Ν.Δ/τος «περί βεβαιώσεως και εισπράξεως των προσόδων των Δήμων και Κοινοτήτων», καθώς και οι τυχόν άλλες σχετικές διατάξεις που θα ισχύουν κάθε φορά για το θέμα αυτό.*

***Άρθρο 7***

***ΔΑΠΑΝΗ ΕΠΕΚΤΑΣΗΣ ΑΓΩΓΩΝ***

*Σε περιοχές του Δήμου όπου δεν υπάρχει αγωγός διανομής και δεν προβλέπεται η άμεση επέκτασή του, οποιοσδήποτε κάτοχος ιδιοκτησίας στις περιοχές αυτές έχει το δικαίωμα να αιτηθεί την παροχή εφόσον όμως αναλάβει ο ίδιος τη δαπάνη επέκτασης του δικτύου και εφόσον έχουν χορηγηθεί οι απαιτούμενες εγκρίσεις από άλλες εμπλεκόμενες υπηρεσίες.*

*Η τιμή μονάδας υπολογίζεται ανά τρέχον μέτρο και προσδιορίζεται με απόφαση του Δημοτικού Συμβουλίου. Το ποσό που αναλογεί στη δαπάνη επέκτασης καταβάλλεται εφ’ άπαξ. Με απόφαση του Δημοτικού Συμβουλίου μπορεί να οριστεί από ποιο ποσόν και άνω μπορεί να γίνει τμηματική καταβολή, και με την ίδια απόφαση ορίζονται και οι προβλεπόμενες δόσεις. Σε περίπτωση μη καταβολής τριών συνεχών δόσεων από τον υδρολήπτη, ο Δήμος τον ειδοποιεί εγγράφως και ορίζει προθεσμία, εντός της οποίας οφείλει να προβεί στην ολική εξόφληση της δαπάνης και διακόπτει την υδ­ροδότησή του. Αν η προθεσμία εκπνεύσει άκαρπη, ο Δήμος ακυρώνει την προγραμματιζόμενη επέκταση ή προβαίνει στην άμεση διακοπή της υδροδότησής του εάν υδροδοτείται ήδη, ενώ κάθε τυχόν δαπάνη που έχει καταβληθεί εκπίπτει υπέρ του Δήμου, λόγω ποινικής ρήτρας.*

*Στην κατά τα ως άνω επέκταση των αγωγών, μπορούν να συμμετάσχουν ένας ή και περισσότεροι ενδιαφερόμενοι για υδροδότηση, για τους οποίους ισχύουν οι ως άνω όροι καταβολής της δαπάνης. Στην περίπτωση συμμε­τοχής περισσοτέρων του ενός ενδιαφερομένων για υδροδότηση, η δαπάνη σύνδεσης με τον αγωγό επιμερίζεται στους συμμετέχοντες, ανάλογα με τα μέτρα μήκους της πρόσοψης της ιδιοκτησίας του εκάστου εκ των συμμετεχόντων και ο τρόπος καταβολής της δαπάνης για καθένα εμπίπτει στους προαναφερθέντες όρους.*

*Στην περίπτωση που ο Δήμος κρίνει ότι η επέκταση του συγκεκριμένου αγωγού διανομής θα μπορεί μελλοντικά να εξυπηρετήσει περισσότερους υδρολήπτες στην υπό ανάπτυξη περιοχή, διατηρεί το δικαίωμα της συμμετοχής ή μη στη δαπάνη επέκτασης του συγκεκριμένου αγωγού κατά τη κρίση του. Αναφορικά με τον τρόπο υπολογισμού της δαπάνης επέκτασης, τον προσδιορισμό της τιμής μονάδας καθώς και τους τρόπους καταβολής ισχύουν τα ανωτέρω.*

*Τα έργα της επέκτασης με συμμετοχή είτε ενός είτε περισσοτέρων ενδιαφερομένων, εκτελούνται υπό την επίβλεψη του Δήμου, είτε από τις αρμόδιες υπηρεσίες του Δήμου είτε από εξωτερικούς τεχνικούς που έχουν συμβληθεί με τον Δήμο. Ο αγωγός, που θα κατασκευαστεί, ανήκει στον Δήμο και για το λόγο αυτό έχει το δικαίωμα να τον επεκτείνει περαιτέρω ή να συνδέσει σε αυτόν μελλοντικά και άλλες περιοχές ανάλογα με τις ανάγκες των κατοίκων της περιοχής.*

*Τα ανωτέρω ισχύουν και για την περίπτωση ριζικής ανακατασκευής του υφισταμένου δικτύου.*

***Άρθρο 8***

***ΑΣΥΝΔΕΤΕΣ ΠΑΡΟΧΕΣ***

*Στην περίπτωση που η παροχή που τοποθετήθηκε και ο υδρομετρητής, παραμείνουν εκτός λειτουργίας – εκτός σύνδεσης, από υπαιτιότητα του ιδιοκτήτη, ο Δήμος έχει το δικαίωμα να χρεώσει την εκάσ­τοτε προβλεπόμενη πάγια επιβάρυνση.*

*Αν ο υδρολήπτης δεν συμμορφωθεί στην καταβολή της προβλεπόμενης πάγιας επιβάρυνσης, ο Δήμος έχει το δικαίωμα να προβεί στην αφαίρεση της παροχής. Η προβλεπόμενη πάγια δαπάνη βαρύνει τον υδρολήπτη σε περίπτωση διακοπής της ύδρευσης λόγω οφειλών.*

*Ο υδρολήπτης, διατηρεί το δικαίωμα, για λόγους που αφορούν στο πρόσωπό του, να ζητήσει διακοπή της σύνδεσής του. Στην περίπτωση αυτή, επιβάλλεται τέλος διακοπής το οποίο είναι ανάλογο με τον τεχνικό τρόπο και τη διάρκεια της διακοπής. Ομοίως επιβάλλεται στον υδρολήπτη και το τέλος επανασύνδεσης. Τόσο το τέλος διακοπής όσο και το τέλος επανασύνδεσης καθορίζονται με από­φαση του Δημοτικού Συμβουλίου.*

***Άρθρο 9***

***ΑΞΙΑ ΝΕΡΟΥ ΠΟΥ ΚΑΤΑΝΑΛΩΘΗΚΕ – ΛΟΓΑΡΙΑΣΜΟΙ***

*I. Ορισμός τιμής χρέωσης*

*Η τιμή του καταναλισκόμενου ύδατος ορίζεται κάθε χρόνο ή όταν προκύπτει αλλαγή από την Ε.ΥΔ.Α.Π. Α.Ε., με απόφαση του Δημοτικού Συμβουλίου, που μπορεί να την αυξομειώνει, ανάλογα με τις δαπάνες του Δήμου, για τη λειτουργία της υπηρεσίας ύδρευσης του συγκεκριμένου υδρευτικού δικτύου, σύμφωνα με τις διατάξεις της ΚΥΑ οικ. 135275/ΦΕΚ 1751/Β/22-5-2017 που ορίζει την έγκριση γενικών κανόνων κοστολόγησης και τιμολόγησης υπηρεσιών ύδατος, όπως αυτή τροποποιείται και ισχύει κάθε φορά, κατά το χρόνο ορισμού της τιμής.*

*Με την ίδια απόφαση, μπορεί να καθορίζεται ιδιαίτερη τιμολόγηση για επαγγελματικές χρήσεις, φιλανθρωπικά ιδρύματα, δημόσια νοσοκομεία και κλινικές, καθώς και για ειδικές κατηγορίες χρηστών όπως οικονομικά αδύνατες και ευπαθείς κοινωνικές ομάδες (πολύτεκνοι, τρίτεκνοι, Α.Μ.Ε.Α., άτομα που καταναλώνουν ημερησίως μεγάλες ποσότητες νερού για ιατρικούς – θεραπευτικούς λόγους και όσες ακόμα προβλέπει ο νόμος ή ειδικές διατάξεις) υπό την προϋπόθεση ότι θα υποβάλλουν σχετικό αίτημα και θα προσκομίσουν τα αναγκαία δικαιολογητικά για την αιτιολόγηση της ιδιαίτερης τιμολόγησης.*

*Το εκάστοτε κόστος κατανάλωσης νερού για το Δήμο συμπεριλαμβάνει την τιμή αγοράς ανά κυβικό (m3) από την Ε.ΥΔ.Α.Π. Α.Ε., το πιθανό κόστος ηλεκτρικής ενέργειας, την δαπάνη συντήρησης δικτύου και αντλιοστασίων και μπορεί να αναπροσαρμόζεται ανάλογα, σε περίπτωση μεταβολής των τιμών των αντίστοιχων παραμέτρων που το καθορίζουν και πάντοτε σύμφωνα με τις διατάξεις της ανωτέρω ΚΥΑ.*

*Η τιμή χρέωσης του καταναλισκόμενου νερού καθορίζεται ανάλογα τη χρήση, ως εξής:*

1. *Γενικό τιμολόγιο (οικιακό)*
2. *Επαγγελματικό -Βιομηχανικό*
3. *Δημόσιων – Δημοτικών – Κοινοτικών – ιδρυμάτων*
4. *Πυροσβεστικών παροχών*
5. *Πολυτέκνων*

*Ο υδρολήπτης αιτείται το είδος του τιμολογί­ου που επιθυμεί, υποβάλλοντας τα σχετικά δικαιολογητικά, και ο Δήμος χρεώνει ανάλογα με το τιμολό­γιο και το δικαίωμα σύνδεσης της παροχής του, το οποίο καταβάλλεται εφ’ άπαξ.*

*Ο υδρολήπτης έχει υποχρέωση να πληρώσει την αξία του ύδατος παρο­χής του σύμφωνα με την τιμή που καθορίζεται από την ΚΥΑ 135275/ΦΕΚ 1751/Β/22-05-2017, η οποία καθορίζεται με απόφαση του Δημοτικού Συμβουλίου.*

*II. Καταμετρήσεις – έκδοση λογαριασμών*

*Οι ενδείξεις των υδρομέτρων αναγράφονται στα βιβλία των καταμετ­ρήσεων ανά εξάμηνο με στυλό, εκτός αν ο Δήμος διαθέτει άλλο ασφαλέσ­τερο τρόπο καταχώρησης των καταμετρήσεων. Υπεύθυνοι των αναγρα­φόμενων ενδείξεων είναι οι καταμετρητές. Στις περιπτώσεις λάθους ένδειξης, η καταμέτρηση ελέγχεται από τον επικεφαλής των καταμετρητών, ο οποίος καταθέ­τει υπεύθυνη δήλωση για το λάθος της ένδειξης. Αν ο λογαριασμός έχει εκδοθεί και έχει γίνει χρέωση μεγαλύτερης κατανάλωσης από την πραγματική όπως διορθώθηκε με τον προρρηθέντα τρόπο, κατατίθενται τα στοιχεία στο Δημοτικό Συμβούλιο, το οποίο είναι το μόνο αρμόδιο όργανο για την διαγραφή ή μείωση του ποσού. Σε περίπτωση που έχει γίνει χρέωση μικρότερης κατανάλωσης, τότε η διαφορά χρεώνεται στον επόμενο λογαριασμό.*

*Πριν την έκδοση του καταλόγου των λογαριασμών, τυπώνεται κατάσ­ταση ελέγχου κυβικών, η οποία ελέγχεται και υπογράφεται από το γρα­φείο καταμέτρησης.*

*III. Έλεγχος μετρητών – φρεατίων – καταμετρήσεων*

*Οι καταμετρητές, εκτός των ενδείξεων, είναι υπεύθυνοι ανά εξάμηνο να ενημερώνουν με δελτία τους για τις περιπτώσεις:*

* 1. *Σκεπασμένα φρεάτια.*
	2. *Βουλωμένα υδρόμετρα.*
	3. *Κατεστραμμένα υδρόμετρα – φρεάτια – καλύμματα φρεατίων.*
	4. *Παροχές οι οποίες χρειάζονται ανύψωση – κατάβαση.*
	5. *Υδρόμετρα τα οποία χρειάζονται αντικατάσταση.*
	6. *Διαρροές στο φρεάτιο – μετρητή – ρακόρ.*
	7. *Απομονωτικός – γενικός διακόπτης κατεστραμμένος.*
	8. *Κατεστραμμένοι δείκτες υδρομέτρου.*
	9. *Παράνομες υδροληψίες ή παράνομες τοποθετήσεις υδρομετρητών.*

*Οι καταμετρητές, εκτός του εξαμήνου, ελέγχουν και ανά 10μερο τις εν­δείξεις, όταν κρίνεται απαραίτητο, σε κάποιες παροχές (διπλό υδρόμετρο για έλεγχο του πρώτου).*

*Η υπηρεσία ύδρευσης έχει υποχρέωση εντός συντόμου χρονικού διαστήματος (όχι μεγαλύτερου των σαράντα ημερών) να εκτελέσει τα αναφερόμενα στα εκάστοτε δελτία των καταμετρητών.*

*Στις πιθανές αμφιβολίες ενδείξεως – καταναλώσεως, το γραφείο ύδρευσης, κλείνει ραντεβού εντός εβδομάδας με 1 υδραυλικό και 1 καταμετρητή για τον έλεγχο της παροχής, παρουσία του υδρολήπτη. Αν ζητηθεί επί πλέον έλεγχος γίνεται σύμφωνα με τις διατάξεις του παρόντος Κανονισμού.*

*IV. Εξόφληση λογαριασμών*

*Αν δεν εξοφληθεί ο λογαριασμός μέχρι την οριζόμενη στο ειδοποιητήριο ημερομηνία, ακολουθεί διακοπή της υδροδότησης, μετά την πάροδο της 15ης ημέρας από τη λήξη του λογαριασμού και η επανασύνδεση πραγματοποιείται μετά την εξόφληση του λογαριασμού. Ο υδρολήπτης, σ’ αυτήν την περίπτωση, υποχρε­ώνεται στην καταβολή εξόδων διακοπής – επανασύνδεσης, το ύψος των οποίων καθορίζε­ται με απόφαση του Δημοτικού Συμβουλίου.*

*Όταν η παροχή έχει διακοπεί, λόγω οφειλών και διαπιστωθεί παραβίασή της, ο Δή­μος αφαιρεί το υδρόμετρο χωρίς προηγούμενη ειδοποίηση του υδρολήπτη. Η επανασύνδεση γίνεται μετά την εξόφλησή του λογαριασμού και την καταβολή του προστίμου παραβίασης, που καθορίζεται με απόφαση του Δημοτικού Συμβουλίου.*

*Αν, μετά την διακοπή παροχής λόγω ληξιπρόθεσμης οφειλής, δεν γίνει εξόφληση του λογαριασμού, ακολουθεί ειδοποίηση οριστικής διακοπής με προθεσμία εξαμήνου και ο υδρολήπτης χρεώνεται με τα πάγια που αντιστοιχούν στο εξάμηνο αυτό. Αν εντός του εξαμήνου δεν τακτοποιηθούν οι εκκρεμότητες και δεν επανασυνδεθεί η παροχή, τότε η επανασύνδεσή της θεωρείται νέα παροχή, και γίνεται εφόσον προηγουμένως εξοφληθούν και οι προηγούμενες οφειλές.*

*Οι μετρητές, βάσει των οποίων μετράται και χρεώνεται η κατανάλωση, θα πρέπει να είναι πιστοποιημένοι και σύμφω­νοι με τους επίσημους κανονισμούς και να έχουν δοκιμασθεί από την κατασκευαστική εταιρεία για την ακρίβεια των ενδείξεών τους. Δεν γίνεται δεκτή οποιαδήποτε αμφισβήτηση των καταναλώσεων που αναγράφονται στους μετρητές.*

*Ο υδρολήπτης έχει το δικαίωμα να ζητήσει την δοκιμή του υδρομέτρου του.*

*Η δοκιμή του υδρομέτρου μπορεί να γίνει με δύο τρόπους:*

1. *Σύνδεση με δεύτερο υδρόμετρο, προκειμένου να ελέγξει το πρώτο υδρό­μετρο.*
2. *Έλεγχος του υδρόμετρου στην κατασκευαστική εταιρεία.*

*Και στις δύο περιπτώσεις, αν αποδειχθεί ότι το υδρόμετρο λειτουργεί σωστά, ο υδρολήπτης υποχρεούται να εξοφλήσει την κατανάλωση του και να καταβάλει τα έξοδα του ελέγχου.*

*Στην περίπτωση που το υδρόμετρο μετρηθεί εντός των ορίων των νόμιμων ανοχών, ο υδρολήπτης επιβαρύνεται με τη δαπάνη δοκιμής. Το ύψος της δαπάνης καθορίζεται με απόφαση του Δημοτικού Συμβουλίου. Στην περίπτωση χαλασμένου υδρόμετρου, ο υδρολήπτης βαρύνεται την τεκμαρτή κατανάλωση των δύο τελευταίων ετών. Τα έξοδα ελέγχου παροχής σ’ αυτήν την περίπτωση, τα χρεώνεται ο Δήμος.*

*Ο Δήμος δεν έχει ουδεμία ευθύνη, αν η κατανάλωση οφείλεται ολικά ή εν μέρει, σε διαρροή ή βλάβη των εσωτερικών υδραυλικών εγκαταστάσεων του υδρολήπτη ή οποιαδήποτε άλλη αιτία. Ο υδρολήπτης έχει την υποχρέωση να καταβάλει την αξία της, όπως καταγράφεται από τον μετρητή.*

*Εφόσον διακριβωθεί μη εμφανής διαρροή, κατόπιν αιτήματος του υδρολήπτη και με απόφαση του Δημοτικού Συμβουλίου, μπορεί να γίνει μερική μείωση του λογαριασμού.*

*Αν διαπιστωθεί ότι ο μετρητής έπαψε να λειτουργεί ή λειτουργεί ελαττωμα­τικά,* *ο Δήμος έχει δικαίωμα να χρεώνει την τεκμαρτή κατανάλωση των αν­τιστοίχων χρονικών περιόδων, των δύο (2) τελευταίων ετών.*

*Ο υδρολήπτης έχει την υποχρέωση να ελέγχει την καλή κατάσταση του φρεατίου και του υδρομέτρου του. Αν στο διάστημα της λήψης των ενδείξεων βρεθεί το φρεάτιο σκεπασμένο, ο Δήμος έχει το δικαίωμα να χρεώσει στον υδρολήπτη την τεκμαρτή κατανάλωση μέχρι να ελευ­θερωθεί.*

*Αν ο υπαίτιος της κάλυψης είναι ο υδρολήπτης, και μετά από ειδοποί­ησή του δεν προβεί στην απομάκρυνση των υλικών, ο Δήμος έχει δικαίωμα να χρεώνει την τεκμαρτή κατανάλωση των αντιστοίχων χρονικών περιόδων, των δύο (2) τελευταίων ετών.*

*Αν η κατανάλωση είναι μηδενική λόγω μη χρήσης της παροχής, ο υδρολήπτης υποχρεούται να πληρώ­νει το πάγιο που καθορίζεται με απόφαση του Δημοτικού Συμβουλίου.*

*Ο νέος ιδιοκτήτης ενός ακινήτου υποχρεούται να δηλώσει στην αρμόδια υπηρεσία ύδρευσης την ιδιοκτησιακή μεταβολή. Η αλλαγή γίνεται δωρεάν, προσκομίζοντας όλα τα απαιτούμενα δικαιολογητικά όπως αναφέρονται στο άρθρο 3 του παρόντα Κανονισμού, κατόπιν σχετικής αίτησης του ενδιαφερομένου και υπό τον όρο ότι έχει εξοφληθεί οιαδήποτε οφειλή από την κατανάλωση του προηγούμενου ιδιοκτήτη.*

***Άρθρο 10***

***ΛΑΘΡΑΙΑ ΥΔΡΕΥΣΗ***

*Η σύνδεση παροχής στην οποία δεν υπάρχει υδρόμετρο είτε έχει αφαιρεθεί το ήδη υπάρχον είτε η ύδρευση γίνεται με συνδετικό σωλήνα θεωρείται κλοπή και τιμωρείται σύμφωνα με τις διατάξεις του Ποινικού Κώδικα (άρθρο 372 ΠΚ).*

*Κλοπή θεωρείται και η σύνδεση των υδραυλικών εγκαταστάσεων των υδροληπτών με τους πυροσβεστικούς κρουνούς.*

*Κλοπή, επίσης, αποτελεί η λήψη νερού από κρουνούς ποτίσματος δημοτικών ή δημόσιων παροχών ή ποτίσματος πρασίνου, δημοτικών πάρκων, ή γενικά για χρήση διαφορετική από εκείνη για την οποία έχει εγκατασταθεί και τι­μωρείται σύμφωνα με τον ποινικό κώδικα (άρθρο 372ΠΚ).*

*Η πρόκληση βλάβης στο υδρόμετρο από τον υδρολήπτη, τέτοιας που να καθίσταται αδύνατη η λήψη ενδείξεων, θεωρείται κλοπή και τιμωρείται σύμφωνα με τον Ποινικό Κώδικα και Ειδικούς Ποινικούς Νόμους.*

*Γενικά, αποτελεί αξιόποινη πράξη και τιμωρείται σύμφωνα με τον Ποινικό Κώδικα, κάθε επέμβαση ή παραβίαση της σφραγίδας του υδρομέτρου ή της σφραγίδας πυροσβεστικής φωλιάς του εσωτερικού πυροσβεστικού δικτύου του ακινήτου, η οποία αποσκοπεί στην λήψη μη τιμολογούμενου νερού ή στη μείωση των ποσοτήτων αυτού.*

*Στις περιπτώσεις αυτές, διακόπτεται η ύδρευση χωρίς ειδοποίηση και ουδεμία ευθύνη φέρει ο Δήμος για οποιαδήποτε τυχόν ζημία υποστεί ο παράνομος υδρολήπτης στις εγκαταστάσεις του από την διακοπή αυτή.*

*Η χρέωση της κατανάλωσης ύδατος από την παράνομη υδροληψία, στις ως άνω περιπτώσεις γίνεται σύμφωνα με την ανώτερη προβλεπόμενη τιμή για το σύνολο των κυβικών του εξαμήνου κατά το οποίο παρατηρήθηκε η παράνομη λήψη.*

*Ο Δήμος σε κάθε παράνομη υδροληψία επιβάλει πρόστιμο, το ύψος του οποίου προσδιορίζεται στο οκταπλάσιο της τεκμαρτής παράνομης κατανάλωσης ή σε περιπτώσεις ανεγειρόμενων οικοδομών, με ποσότητα νερού ίση προς το 100 τοις εκατό του όγκου της οικοδομής. Αν διαπιστωθεί παράνομη υδροληψία για την οποία δεν υπάρχει ιστορικό κατανάλωσης, το πρόστιμο θα καθοριστεί με απόφαση του Δημοτικού Συμβουλίου.*

*Η παράνομη χορήγηση νερού ΔΙΩΚΕΤΑΙ ΠΟΙΝΙΚΑ και επιβάλλεται πρόστιμο, το οποίο καθορίζεται με απόφαση του Δημοτικού Συμβουλίου.*

*Απαγορεύεται στους υδρολήπτες ιδιώτες η δωρεάν ή η επί πληρωμή χορήγηση νερού σε τρίτους. Στις περιπτώσεις αυτές, ο Δήμος έχει το δικαίωμα να διακόψει την υδροδότησή του, χωρίς προηγούμενη ειδοποίηση και δεν φέρει οιαδήποτε ευθύνη για οποιαδήποτε ζημιά τυχόν προκληθεί από τη διακοπή αυτή, στον υδρολήπτη ή στους τρίτους που πιθανά εξυπηρετούνται, ενώ προβλέπεται επιβολή προστίμου το ύψος του οποίου καθορίζεται με απόφαση του Δημοτικού Συμβουλίου.*

*Απαγορεύεται ρητώς η ενδιάμεση υδροδότηση ακινήτου από υδρολήπτη άλλης ιδιοκτησίας, εκτός αν υπάρχουν έγγραφες βεβαιώσεις συναίνεσης των ενδιαφερόμενων ιδιοκτητών των ακινήτων.*

*Απαγορεύεται ρητώς κάθε επέμβαση στις εγκαταστάσεις ύδρευσης του Δήμου (κεντρικό υδρόμετρο Ε.ΥΔ.Α.Π. Α.Ε. – αγωγοί διανομής).*

***Άρθρο 11***

***ΜΕΤΑΒΑΤΙΚΕΣ ΔΙΑΤΑΞΕΙΣ***

*Όλοι οι ιδιοκτήτες των υφισταμένων υδροληψιών είναι υποχρεωμένοι, εντός σαράντα (40) ημερών από την έγκριση του παρόντος Κανονισμού, να προσέλθουν στο Δήμο με τα δικαιολογητικά που αναφέρονται στο άρθρο 3 του παρόντα Κανονισμού. Μετά την πάροδο του διαστήματος αυτού, οι ιδιοκτησίες θα θεωρούνται εγκαταλελειμμένες και θα αφαιρείται το υδρόμετρο αυτοδίκαια, χωρίς άλλη περαιτέρω ενέργεια.*

*Αν υπάρχουν υφιστάμενες παροχές σε αγροτεμάχια, αυτές παραμένουν ως έχουν, με την προϋπόθεση ότι θα προσκομιστούν τα προαναφερθέντα δικαιολογητικά εντός σαράντα (40) ημερών από της ενάρξεως ισχύος του παρόντος κανονισμού, εξαιρουμένης της οικοδομικής άδειας, καθώς και υπεύθυνη δήλωση του ιδιοκτήτη, ότι επιθυμεί τη συνέχιση της υδροδότησής του.*

*Αν, σε υφιστάμενες παροχές, τα υδρόμετρα βρίσκονται εντός των ορίων ιδιοκτησίας σε αντίθεση με τα οριζόμενα στα άρθρα 2 και 3 του παρόντος Κανονισμού, οι υδρολήπτες υποχρεούνται να τα μετακινήσουν εκτός των ορίων της ιδιοκτησίας τους, σε συμφωνία με τα ανωτέρω. Η δαπάνη θα βαρύνει τους υδρολήπτες και οι εργασίες θα εκτελεστούν υπό την επίβλεψη αρμοδίων υπαλλήλων της υπηρεσίας.*

*Επίσης, υφιστάμενες παροχές που με την παρούσα κατάσταση του δικτύου δεν μπορούν να υδροδοτηθούν, αλλά είναι εγγεγραμμένες στο δίκτυο, έχουν δικαίωμα να διατηρήσουν τη σύνδεσή τους πληρώνοντας μόνο το πάγιο όπως αυτό καθορίζεται στο άρθρο 9 του παρόντος Κανονισμού, εφόσον τον αποδεχτούν ρητά και υπογράψουν την σχετική σύμβαση, σύμφωνα με το άρθρο 12.*

 *Μέχρι την ολοκλήρωση της διαδικασίας ορισμού και έγκρισης της τιμής χρέωσης για το έτος 2020, σε εφαρμογή της με αρ. 135275/2017 (ΦΕΚ Β’ 1751/22-05-17) Απόφασης της Εθνικής Επιτροπής Υδάτων σχετικά με τους Γενικούς Κανόνες Κοστολόγησης και Τιμολόγησης των Υπηρεσιών Ύδατος, η χρέωση των καταναλωθέντων κυβικών για κάθε υδρολήπτη, θα γίνει σύμφωνα με την με αρ. 93/17-02-2009 απόφαση του Δημοτικού Συμβουλίου.*

*Εντός προθεσμίας σαράντα (40) ημερών της εγκρίσεως του παρόντος Κανονισμού, οι υφιστάμενοι υδρολήπτες, υποχρεούνται, με δαπάνες και ευθύνη τους, να αντικαταστήσουν τα υδρόμετρα των παροχών τους με νέα, που θα καλύπτουν τις απαιτούμενες προδιαγραφές σύμφωνα με το άρθρο 2 του παρόντος Κανονισμού, με έξοδα και ευθύνη τους, με την επίβλεψη αρμοδίων υπαλλήλων του Δήμου. Τα υδρόμετρα που θα αποξηλωθούν θα παραδοθούν στον επιβλέποντα υπάλληλο του Δήμου, μόλις ολοκληρωθεί η διαδικασία αντικατάστασης.*

***Άρθρο 12***

***ΙΣΧΥΣ ΚΑΝΟΝΙΣΜΟΥ***

*Ο παρών Κανονισμός, συντάχθηκε λαμβάνοντας υπόψη τις ιδιαιτερότητες του δικτύου ύδρευσης της εκτός σχεδίου περιοχής Βαρυμπόμπης. Όλοι οι κάτοικοι της περιοχής που υδρεύονται από το υφιστάμενο δίκτυο, υποχρεούνται να υπογράψουν Σύμβαση Υδροδότησης με το Δήμο, αποδεχόμενοι τον Παρόντα Κανονισμό. Σε αντίθετη περίπτωση, θα αποξηλώνεται η παροχή και θα διακόπτεται η υδροδότηση.*

*Κάθε περίπτωση που δεν προβλέπεται από τον παρόντα Κανονισμό, καθώς και κάθε αμφιβολία που θα προκύψει κατά την εφαρμογή Κανονισμού, επιλύεται μόνο από το Δημοτικό Συμβούλιο. Η ισχύς του Κανονισμού θα αρχίσει μετά την κατά το Νόμο έγκρισή του.*

***ΠΑΡΑΡΤΗΜΑ***

**

|  |  |
| --- | --- |
| ***Ο ΠΡΟΪΣΤΑΜΕΝΟΣ ΔΙΕΥΘΥΝΣΗΣ******ΟΙΚΟΝΟΜΙΚΩΝ ΥΠΗΡΕΣΙΩΝ*** | ***Ο ΠΡΟΪΣΤΑΜΕΝΟΣ ΔΙΕΥΘΥΝΣΗΣΤΕΧΝΙΚΩΝ ΥΠΗΡΕΣΙΩΝ*** |
|  |  |
| ***ΑΓΓΕΛΗΣ ΦΙΛΙΠΠΟΣ*** | ***ΔΑΜΑΣΚΟΣ ΑΝΑΣΤΑΣΙΟΣ******ΗΛΕΚΤΡΟΛΟΓΟΣ ΜΗΧΑΝΙΚΟΣ*** ***& ΜΗΧΑΝΙΚΟΣ Η/Υ*** |

*»*

Ο Πρόεδρος της Επιτροπής Ποιότητας Ζωής, επισήμανε ότι για το ανωτέρω θέμα εκτός από την η υπ’ αριθ. 4/2020 Γνωμοδότηση της Δημοτικής Κοινότητας Αχαρνών (ΑΔΑ: ΩΗΠ4ΩΨ8-Π28) υπάρχει και η υπ’ αριθμ. 1/2020 Γνωμοδότηση της Δημοτικής Επιτροπής Διαβούλευσης του Δήμου Αχαρνών (ΑΔΑ: 6Τ2ΡΩΨ8-ΖΜΧ), οι οποίες είναι στην διάθεση των μελών της Επιτροπής Ποιότητας Ζωής.

**Ακολούθησε διαλογική συζήτηση και**

ο Πρόεδρος της Επιτροπής Ποιότητας Ζωής πρότεινε να ληφθεί σχετική απόφαση, επειδή σύμφωνα με τις διατάξεις του άρθρου 73 του Ν. 3852/2010, όπως έχει τροποποιηθεί από το άρθρο 5 του Ν. 4263/2019, την αρμοδιότητα για το θέμα έχει η Επιτροπή Ποιότητας Ζωής.

**Η ΕΠΙΤΡΟΠΗ ΠΟΙΟΤΗΤΑΣ ΖΩΗΣ**

Αφού έλαβε υπ’ όψιν της, την πρόταση του Προέδρου και την τοποθέτησή του, την υπ’ αριθμ. η υπ’ αριθ. 4/2020 Γνωμοδότηση της Δημοτικής Κοινότητας Αχαρνών (ΑΔΑ: ΩΗΠ4ΩΨ8-Π28) όπως αυτή διαβιβάστηκε στην Επιτροπή Ποιότητας Ζωής, καθώς και την από κοινού εισήγηση της Δ/νσης Τεχνικών Υπηρεσιών και της Δ/νσης Οικονομικών Υπηρεσιών, σύμφωνα με την οποία ζητούν να γίνουν κάποιες διορθώσεις – παρατηρήσεις στην η υπ’ αριθ. 4/2020 Γνωμοδότηση της Δημοτικής Κοινότητας Αχαρνών (ΑΔΑ: ΩΗΠ4ΩΨ8-Π28), τα έγγραφα του φακέλου, τις απόψεις των εισηγητών και ομιλητών, καθώς και τις αναφερόμενες διατάξεις:

**ΑΠΟΦΑΣΙΖΕΙ ΟΜΟΦΩΝΑ**

1. Αποδέχεται τις διορθώσεις - παρατηρήσεις που αναφέρονται στην από κοινού εισήγηση της Δ/νσης Τεχνικών Υπηρεσιών και Δ/νσης Οικονομικών Υπηρεσιών, και γνωμοδοτεί σχετικά με τον Κανονισμό Ύδρευσης ευρύτερης περιοχής Βαρυμπόμπης, ως εξής:

**ΚΑΝΟΝΙΣΜΟΣ ΛΕΙΤΟΥΡΓΙΑΣ ΔΙΚΤΥΟΥ ΥΔΡΕΥΣΗΣ ΔΗΜΟΥ ΑΧΑΡΝΩΝ**

Ο Δήμος Αχαρνών, παρέχει νερό στους κάτοικους του στα όρια της διοικητικής περιοχής του Δήμου Αχαρνών και συγκεκριμένα στην εκτός σχεδίου ευρύτερη περιοχή Βαρυμπόμπης, το οποίο του παρέχει η Ε.ΥΔ.ΑΠ. Α.Ε. με συγκεκριμένο αντίτιμο. Το νερό αυτό είναι κατάλληλο για πόση σύμφωνα με τις ισχύουσες για την Ελλάδα προδιαγραφές. Υπόλογη για την καταλληλόλητα του νερού είναι η Ε.ΥΔ.ΑΠ. Α.Ε., μέχρι το σημείο σύνδεσής της με το δίκτυο διανομής του Δήμου.

Ο Δήμος έχει το δικαίωμα να θέσει οποιοδήποτε όρο κατά την κρίση του, προς διασφάλιση της κανονικής υδροδότησης των υδροληπτών.

Ο εκάστοτε υδρολήπτης έχει τα δικαιώματα και τις υποχρεώσεις που αναφέρονται στον παρόντα Κανονισμό.

**Άρθρο 1**

**ΑΓΩΓΟΙ**

Οι αγωγοί του δικτύου είναι οι παλιοί αγωγοί ύδρευσης των ιδιόκτητων δικτύων ύδρευσης, τα οποία λειτουργούσαν στα όριά του σε διάφορους οικισμούς της εκτός σχεδίου περιοχής Βαρυμπόμπης.Το υφιστάμενο δίκτυο ανήκει στο Δήμο και η συντήρησή του και η επέκτασή του ανήκει στην αρμοδιότητα του Δήμου Αχαρνών.

Ο Δήμος, ανάλογα με τις ανάγκες των δημοτών του, αποφασίζει για την επεκτάσεις των αγωγών του δικτύου, τη ριζική ανακατασκευή τους ή την κατάργησή τους.

Για την εξυπηρέτηση των κατοίκων του, ο Δήμος μπορεί να ζητήσει συμμετοχή των ενδιαφερομένων υδροληπτών στα έξοδα των επεκτάσεων των αγωγών ή στη ριζική ανακατασκευή του δικτύου. Η τιμή μονάδος ανά μέτρο, ανάλογα την περίπτωση, επέκτασης ή ριζικής ανακατασκευής, καθορίζεται με απόφαση του Δημοτικού Συμβουλίου.

Οι εργασίες συντήρησης, επισκευής, επέκτασης ή ριζικής ανακατασκευής του δικτύου διανομής γίνονται από το συνεργείο ύδρευσης του Δήμου ή ιδιωτικό συνεργείο, με την επίβλεψη του Δήμου και αμειβόμενο από το Δήμο, ενώ μέχρι το σημείο σύνδεσης είναι η Ε.ΥΔ.Α.Π. Α.Ε..

**Άρθρο 2**

**ΠΑΡΟΧΕΣ**

Η παροχή πόσιμου ύδατος στους κάτοικους γίνεται με τεχνική σύνδεση με τον αγωγό διανομής του Δήμου.

Η εγκατάσταση αυτή ονομάζεται παροχή. Η παροχή αυτή ανήκει μόνιμα στο ακίνητο για την υδροδότηση του οποίου τοποθετήθηκε εξ αρχής, έστω και αν μεταβιβάζεται το ακίνητο και δεν μπορεί να μεταφερθεί για να υδρεύσει άλλο ακίνητο, ακόμη κι αν αυτό ανήκει στον ίδιο ιδιοκτήτη. Κατά την μεταβίβαση κυριότητας του ακινήτου μεταβιβάζεται αυτόματα και το δικαίωμα της παροχής. Απαγορεύεται η μεταφορά της παροχής για την ύδρευση άλλου ακίνητου, ακόμα κι αν ανήκει στον ίδιο ιδιοκτήτη.

Η νέα παροχή του Δημοτικού ύδατος γίνεται μόνο μετά από αίτηση του ενδιαφερόμενου ιδιοκτήτη του ακινήτου, δηλώνοντας την ιδιοκτησία του ακινήτου του οποίου ζητείται η υδροδότηση, το αιτιολογικό της χρησιμοποίησης της αιτούμενης παροχής και την έγγραφη αποδοχή εκ των προτέρων των όρων του παρόντος Κανονισμού.

Η νέα παροχή είναι παροχή ύδρευσης για την ικανοποίηση των οικιών και καταστημάτων. Απαγορεύεται απολύτως η άρδευση καλλιεργειών για την παραγωγή κηπευτικών προϊόντων καθώς και η άρδευση εκτεταμένων ιδιωτικών ανθοκηπίων. Ο Δήμος έχει το δικαίωμα να θέσει οποιοδήποτε όρο, κατά την κρίση του, προς διασφάλιση της κανονικής υδροδότησης των υδροληπτών κατοικιών.

Η παροχή ύδατος θα γίνεται από το πλησιέστερο προς τον αιτούντα σημείο του δικτύου διανομής. Ο Δήμος έχει το δικαίωμα να υποδείξει άλλο σημείο σύνδεσης της παροχής με το δίκτυο, αν το πιο πάνω πλησιέστερο σημείο κριθεί για λειτουργικούς σκοπούς ότι δεν εξυπηρετεί και υπάρχει κίνδυνος να προκύψουν προβλήματα επαρκούς υδροδότησης.

Τα έξοδα της νέας παροχής, από το δίκτυο διανομής μέχρι το ακίνητο, βαρύνουν τον υδρολήπτη και προκαταβάλλονται.

Όλα τα υδρόμετρα υποχρεωτικά καλύπτουν τουλάχιστον τα μετρολογικά χαρακτηριστικά σύμφωνα µε την οδηγία 2015/13/ΕΕ (Φ.Ε.Κ. 1231/Β/27-04-2016) της Ε.Ε. και το πρότυπο ISO 4064 ή ΕΝ14154, όπως κάθε φορά ισχύουν μετά από τροποποιήσεις, συμπληρώσεις ή αντικαταστάσεις.

Σε κάθε περίπτωση, τα τοποθετούμενα υδρόμετρα, φέρουν κατά την τοποθέτησή τους μηδενική ένδειξη.

Η ονομαστική διάμετρος του σωλήνα παροχής θα είναι ¾ της ίντσας ή 20 χιλιοστών (Φ20) και θα συνδέεται µε υδρόμετρα αντίστοιχης διαμέτρου. Αύξηση της διαμέτρου πάνω από ¾ της ίντσας γίνεται μόνο ύστερα από αίτηση του υδρολήπτη, αναφερομένων σε αυτή των λόγων της απαιτούμενης αύξησης (για επαγγελματική χρήση ή άλλη δικαιολογημένη αιτία) και είναι προαιρετική για το Δήμο.

Έγκριση, ως προς τη δυνατότητα αύξησης της διαμέτρου του σωλήνα παροχής ή/και της διαμέτρου του υδρομέτρου, δίνεται μόνον κατόπιν γνωμάτευσης της Τεχνικής Υπηρεσίας του Δήμου, εφόσον δεν αποδυναμώνεται η υδροδοτική ικανότητα του δικτύου και με αιτιολόγηση της ανάγκης αύξησης της διαμέτρου.

Οι υφιστάμενες παροχές θα παραμείνουν με την υπάρχουσα διατομή του αγωγού σύνδεσης, εκτός αν υπάρχει απαίτηση από τον υδρολήπτη για αλλαγή. Στην περίπτωση αυτή, θα ακολουθείται η διαδικασία όπως περιγράφεται παραπάνω. Τα έξοδα θα βαρύνουν τον υδρολήπτη.

Κανένας και σε καμία περίπτωση δεν συνδέεται με το δίκτυο ύδρευσης χωρίς προηγούμενη εγκατάσταση υδρόμετρου.

Για περισσότερα του ενός κτίρια ή διαμερίσματα ή και καταστήματα μέσα στο ίδιο ακίνητο, τοποθετείται ανάλογος αριθμός υδρομέτρων, συν ένα που μπορεί να έχει κοινόχρηστη χρήση, με την προϋπόθεση ότι είναι εφικτό τεχνικά και δεν δημιουργείται υπερφόρτωση του δικτύου. Δεν τοποθετούνται κοινόχρηστες παροχές σε ακίνητα όπου υπάρχουν τοποθετημένα υδρόμετρα με ανεξόφλητες οφειλές νερού μέχρι αυτές να εξοφληθούν ή ρυθμιστούν.

Προκειμένου για την ανέγερση νέας οικοδομής, ο κύριος του ακινήτου στο οποίο πρόκειται να ανεγερθεί το κτίσμα, κατόπιν σχετικής αίτησής του και σύμφωνα με τις διατάξεις του παρόντος Κανονισμού, οφείλει να ζητήσει νέα παροχή νερού. Σε περίπτωση ανέγερσης ανεξάρτητου διαμερίσματος μέσα στο ίδιο ακίνητο κατά όροφο ή κατά επέκταση, ο ιδιοκτήτης υποχρεούται, μετά την έκδοση της οικοδομικής άδειας και πριν από την έναρξη των οικοδομικών εργασιών, να ζητήσει από τον Δήμο νέα παροχή νερού για το κατασκευαζόμενο οικοδόμημα, από την οποία θα καταναλώνεται το απαιτούμενο για τις οικοδομικές εργασίες νερό. Η παροχή αυτή θα ανήκει στο εν λόγω οικοδόμημα.

Σε περιπτώσεις βλάβης ή επισκευής των εγκαταστάσεων του Δήμου, ή οποιασδήποτε μεταβολής στην κανονική υδροδότηση του δικτύου από την Ε.ΥΔ.Α.Π. Α.Ε., είναι δυνατόν, συμπτωματικά και για ορισμένο χρονικό διάστημα να προκληθεί αύξηση ή πτώση της πίεσης εκτός των ορίων ή και διακοπή της υδροδότησης. Ο Δήμος δεν φέρει καμία ευθύνη για τυχόν βλάβες, που τυχόν να προκληθούν σε μηχανήματα ή άλλες εγκαταστάσεις από το γεγονός αυτό, ούτε έχει υποχρέωση αποζημίωσης. Εάν η διακοπή της υδροδότησης του δικτύου οφείλεται σε υπαιτιότητα της Ε.ΥΔ.Α.Π. Α.Ε., που τροφοδοτεί το δίκτυο, ο Δήμος ουδεμία ευθύνη φέρει.

Αν για οποιοδήποτε λόγο, σε μια ιδιοκτησία υφίσταται ανάγκη συνεχούς υδροδότησης, ή υδροδότησης σταθερής πίεσης, ή πίεσης μεγαλύτερης της ελάχιστης, πρέπει ο υδρολήπτης να εξασφαλίζει τις ανάγκες αυτές, με αποθήκευση νερού σε δεξαμενή του ή με οποιοδήποτε άλλο κατάλληλο τεχνικά τρόπο (π.χ. μειωτήρες πίεσης, πιεστικά συγκροτήματα εντός της ιδιοκτησίας του, κ.λπ.).

Ο Δήμος δεν ικανοποιεί απαιτήσεις μεγάλων στιγμιαίων καταναλώσεων (για περιορισμένα χρονικά διαστήματα) μέσα στο εικοσιτετράωρο. Στις περιπτώσεις αυτές, ο υδρολήπτης οφείλει να εξασφαλίσει την απαιτούμενη επιπλέον ποσότητα νερού, μέσω δεξαμενής, που ο ίδιος οφείλει να έχει προμηθευτεί εντός των ορίων της ιδιοκτησίας του.

Η παροχή του νερού είναι απολύτως προαιρετική για τον Δήμο.

Ο Δήμος με απόφασή του, μπορεί να διακόψει την παροχή εάν αυτό επιβάλλει το δημόσιο συμφέρον, συντελείται επιβλαβής για τη δημόσια υγεία υδροληψία, προκαλείται ελάττωση της ροής του νερού, εκτελείται επισκευή όλου ή μέρους του δικτύου και των κάθε μορφής εγκαταστάσεων ύδρευσης, πραγματοποιείται επέκταση του δικτύου ύδρευσης ή ανακατασκευής, παρατηρείται υπερβολική κατανάλωση σε βλάβη των άλλων υδροληπτών, διαπιστωθεί ότι ο μετρητής έχει καταστραφεί ή έχει βλάβη που δεν έχει αποκατασταθεί εντός προθεσμίας δέκα (10) ημερών από της κοινοποιήσεως σε αυτόν εγγράφου προειδοποιήσεως και σε λοιπές παρεμφερείς περιπτώσεις.

Για κάθε διακοπή που οφείλεται στους ανωτέρω λόγους ή άλλους παρεμφερείς, ο Δήμος ουδεμία υποχρέωση έχει προς αποζημίωση, ακόμα και αν ο υδρολήπτης υπέστη, από την διακοπή, οποιαδήποτε ζημιά.

Στις περιπτώσεις προγραμματισμένων αποκαταστάσεων βλαβών καθώς και επέκτασης ή ανακατασκευής δικτύου, ο Δήμος υποχρεούται να ειδοποιήσει τους υδρολήπτες με αναρτήσεις ανακοινώσεων σε πολυσύχναστα σημεία του Δήμου (π.χ. στάσεις λεωφορείων, στύλοι δικτύων κοινής ωφέλειας, κ.λπ.), στον τοπικό τύπο, σε διαδικτυακούς ιστότοπους, κ.λπ. εάν ο χρόνος αποκατάστασης της βλάβης υπερβαίνει τις έξι (6) ώρες.

Η κατανάλωση του νερού είναι απεριόριστη.

Ο Δήμος όμως έχει το δικαίωμα να περιορίσει αυτή, με απόφαση του Δημοτικού Συμβουλίου, εφόσον το επιβάλλουν σοβαροί λόγοι που αφορούν τη λειτουργία του δικτύου και την ποιότητα του ύδατος. Ο Δήμος υποχρεούται να ειδοποιήσει τους υδρολήπτες με αναρτήσεις ανακοινώσεων σε πολυσύχναστα σημεία του Δήμου, και κυρίως στην περιοχή του δικτύου, (π.χ. στάσεις λεωφορείων, στύλοι δικτύων κοινής ωφέλειας, κ.λπ.), στον τοπικό τύπο, σε διαδικτυακούς ιστότοπους, κ.λπ.

Η διάρκεια της άδειας κάθε υδροληψίας είναι απεριόριστη.

Ο Δήμος, όμως, διατηρεί το δικαίωμα της διακοπής της, εφ’ όσον συντρέχουν σοβαροί λόγοι και αφού υπάρχει σχετική απόφαση από το Δημοτικό Συμβούλιο, εκτός από τα περιγραφόμενα στον παρόντα Κανονισμό.

Ο υδρολήπτης έχει υποχρέωση να ειδοποιήσει άμεσα την αρμόδια υπηρεσία του Δήμου, μόλις διαπιστώσει διαρροή νερού μέσα στο φρεάτιο ή κατά μήκος του δικτύου.

**Άρθρο 3**

**ΤΡΟΠΟΣ ΥΔΡΟΔΟΤΗΣΗΣ**

Οι παροχές τοποθετούνται κάθετα προς το αγωγό που τις τροφοδοτεί και καταλήγουν στο φρεάτιο του υδρομέτρου.

Το φρεάτιο αυτό τοποθετείται στο πεζοδρόμιο (εάν υπάρχει), εκτός των ορίων ιδιοκτησίας του υδρολήπτη ώστε να είναι άμεσα προσβάσιμο από την υπηρεσία, και στο πλησιέστερο σημείο της οικίας, εφόσον από αυτή διέρχεται αγωγός ύδρευσης. Ο Δήμος έχει το δικαί­ωμα να τοποθετεί φρεάτια των υδρομέτρων μέσα σε προκήπια, εφ’ όσον παραμένουν ανοικτά (ανοικτές πρασιές), σε στοές, αν στο πεζοδρόμιο υπάρ­χουν εμπόδια που αποκλείουν την εγκατάσταση των φρεατίων.

Με την έγκριση του παρόντα Κανονισμού, απαγορεύεται στο εξής η υδροδότηση ακινήτων, τα οποία βρίσκονται εντός των διοικητικών ορίων του Δήμου Αχαρνών χωρίς να προσκομίζονται τα απαιτούμενα παρακάτω δικαιολογητικά. Συγκεκριμένα, πρέπει να προσκομίζονται:

* Αντίγραφο συμβολαίου ιδιοκτησίας ή αντίγραφο κτηματολογικού φύλλου και απόσπασμα κτηματολογικού διαγράμματος,
* αντίγραφο οικοδομικής άδειας ή αποδεικτικό νομιμοποίησης του κτιρίου από την πολεοδομία, εξαιρουμένων των περιπτώσεων πρόβλεψης υδροδότησης από ειδικές διατάξεις νόμων, Προεδρικών Διαταγμάτων, Υπουργικών Αποφάσεων κ.λπ.,
* αντίγραφο τοπογραφικού διαγράμματος,
* αντίγραφο του δελτίου αστυνομικής ταυτότητας (φωτοτυπία ταυτότητας) και φωτοτυπία εκκαθαριστικού σημειώματος ΔΟΥ του ιδιοκτήτη, για την πιστοποίηση του ΑΦΜ.

Μετά τον έλεγχο των δικαιολογητικών, καλείται ο αιτών για την καταβολή του αναλογούντος τέλους δικαιώματος ύδρευσης, προκειμένου να προγραμματιστεί η κατασκευή της παροχής, το ύψος του οποίου, θα έχει οριστεί από απόφαση του Δημοτικού Συμβουλίου, μετά από εισήγηση της Διεύθυνσης Οικονομικών Υπηρεσιών.

Καμία υδροδότηση δεν είναι νόμιμη, αν δεν έχουν υποβληθεί ως άνω δικαιολογητικά, τυχόν δε γενόμενη παροχή κατά παράβαση των ανωτέρω οριζόμενων θα αφαιρείται χωρίς άλλη διατύπωση.

Αν ζητηθεί ή κριθεί απαραίτητη για τεχνικούς λόγους η μεταφορά παροχής, η δαπάνη μεταφοράς βαρύνει τον υδρολήπτη. Το ύψος της δαπάνης και ο τρόπος υπολογισμού θα καθορίζεται με από­φαση του Δημοτικού Συμβουλίου.

Αν η μεταφορά της παροχής, απαιτεί και την επέκταση του αγωγού, η δαπάνη επέκτασης βαρύνει τον ιδιοκτήτη και η δαπάνη ορίζεται και διέπεται από τα αναφερόμενα στο άρθρο 7 του παρόντος Κανονισμού.

Τα ακίνητα, έμπροσθεν των οποίων διέρχεται ο αγωγός διανομής, υδρεύονται με παροχές που τοποθετούνται στο πεζοδρόμιο (εφόσον υπάρχει) ή στην πρόσοψή τους και σε θέση που επιλέγεται από την υπηρεσία ύδρευσης.

Η υποδεικνυόμενη από τον ιδιοκτήτη θέση της παροχής ικανοποιείται μόνον όταν είναι τεχνικά πραγματοποιήσιμο, τόσο για την υδροδότηση όσο και για την μέτρηση.

Ο Δήμος είναι υποχρεωμένος να συνδέσει τον υδρολήπτη μέχρι του ση­μείου του υδρομέτρου, το οποίο είναι τοποθετημένο μέσα σε φρεάτιο. Ο κάθε υδρολήπτης, είτε παλαιός είτε νέος, υποχρεούται να εγκαταστήσει, μετά το υδρόμετρο, γενικό απομονωτικό διακόπτη και αντεπίστροφη βαλβίδα, σύμφωνα με το επισυναπτόμενο στο Παράρτημα σχέδιο υδρομέτρου, προς αποφυγή αντίστροφης ροής νερού λόγω πιθανών υψομετρικών διαφορών. Οι δαπάνες σύνδεσης, μετά το υδρόμετρο, βαρύνουν αποκλειστικά τον υδρολήπτη. Οποιαδήποτε βλάβη των υδραυλικών εγκαταστάσεων μετά το υδρόμετρο βαρύνουν αποκλειστικά τον υδρολήπτη, ο οποίος ευθύνεται για την συντήρησή τους. Επίσης, ο κάθε υδρολήπτης είναι υποχρεωμένος να μεριμνά για τον καθαρισμό του φρεατίου και να διατηρεί την ευκρίνεια του υδρομέτρου του. Οφείλει επίσης να διευκολύνει το έργο των καταμετρητών και συντηρητών των παροχών του δικτύου ύδρευσης και να διατηρεί σε άριστη κατάσταση το υδρόμετρο. Σε αντίθετη περίπτωση, γίνεται για μία μόνο φορά έγγραφη ειδοποίηση και σε περίπτωση μη συμμόρφωσης, εντός της τασσόμενης προθεσμίας, θα επιβάλλεται πρόστιμο, το ύψος του οποίου θα καθοριστεί με απόφαση του Δημοτικού Συμβουλίου του Δήμου Αχαρνών. Σε περίπτωση επαναλαμβανόμενης μη συμμόρφωσης, ο Δήμος δικαιούται να διακόψει την παροχή.

Η ευθύνη επισκευής του υδρομέτρου ανήκει στο Δήμο, ο οποίος επεμβαίνει είτε αυτεπάγγελτα είτε μετά από αίτηση του υδρολήπτη. Η δαπάνη βαρύνει τον υδρολήπτη.

Παρεμβάσεις στο υδρόμετρο από τον υδρολήπτη ή άτομα ενεργούντα για λογαριασμό του, θεωρούνται ως πρόθεση κλοπής νερού και επιβάλλεται στον υδρολήπτη πρόστιμο, το ύψος του οποίου καθορίζεται με απόφαση του Δημοτικού Συμβουλίου. Ο υδρολήπτης οφείλει να ειδοποιεί την Υπηρεσία Ύδρευσης σε κάθε περίπτωση που διαπιστώνει ανωμαλίες στη λειτουργία του υδρομέτρου, διαφορετικά είναι υποχρεωμένος να πληρώσει την αξία της κατανάλωσης που καταγράφηκε.

Απαγορεύεται ρητά:

* Κάθε επέμβαση επί των φρεατίων, των εγκαταστάσεων του δικτύου, κ.λπ., και σε κάθε έργο ύδρευσης με οποιοδήποτε τρόπο.
* Η εκτέλεση οποιασδήποτε εργασίας ή επέμβασης στο δημοτικό δίκτυο ύδρευσης έξω από τη ρυμοτομική γραμμή, χωρίς γραπτή άδεια από την αρμόδια υπηρεσία του Δήμου.
* Η χωρίς άδεια του Δήμου παροχή σε τρίτους.
* Η υφιστάμενη ενδιάμεση υδροδότηση ακινήτου από παροχή άλλης όμορης ιδιοκτησίας, εκτός αν υπάρχει υπεύθυνη δήλωση έγγραφης συναίνεσης των ενδιαφερομένων ιδιοκτητών και έλεγχο και έγκριση του αιτήματος από την αρμόδια υπηρεσία του Δήμου.
* Η από τους κρουνούς των Δημόσιων κτιρίων, κοινόχρηστων χώρων και Πυρόσβεσης, κάθε άλλη χρήση πλην των αναγκών που εξυπηρετούν.
* Η καθ’ οιονδήποτε τρόπο επέμβαση στο υδρόμετρο (π.χ. αντίστροφη τοποθέτηση αυτού, παρέμβαση στο μηχανισμό μέτρησης κλπ).
* Οποιαδήποτε εργασία – ενέργεια που τροποποιεί την υδροληψία από τον αγωγό μέχρι το υδρόμετρο.
* Κάθε επέμβαση ιδιώτη στις εγκαταστάσεις του Δήμου μέχρι και το υδρόμετρο.
* Η απευθείας σύνδεση στους σωλήνες ύδρευσης αντλητικών μη­χανημάτων, λεβήτων, συσκευών καθαρισμού λεκανών και γενικώς οποιαδήποτε ενέργεια μπορεί να προκαλέσει μόλυνση του νερού με την επιστροφή του νερού στο δίκτυο διανομής.

Κάθε παράβαση των όρων της παρούσας απαγορευτικής διατάξεως συνεπάγεται άμεση διακοπή της υδροδότησης άνευ προηγούμενης ειδοποιήσεως του κατόχου του μετρητή και επιβολή προστίμου, το ύψος του οποίου καθορίζεται με απόφαση του Δημοτικού Συμβουλίου. Η επαναφορά της σύνδεσης αποφασίζεται από το Δημοτικό Συμβούλιο.

**Άρθρο 4**

**ΜΕΤΑΦΟΡΑ ΠΑΡΟΧΩΝ**

Ο Δήμος έχει το δικαίωμα, σε περίπτωση διαπλάτυνσης οδού ή κατασκευής πεζοδρομίων ή σε περίπτωση αντικατάστασης αγωγών διανομής, να μετατοπίσει την ήδη τοποθετημένη παροχή σε θέση περισσότερο ασφαλή. Η δαπάνη μετατόπισης βαρύνει τον Δήμο και ο υδρολήπτης βαρύνεται με τα έξοδα σύνδεσης με τις εσωτερικές εγκαταστάσεις του. Η υπόδειξη της θέσης της παροχής από τον υδρολήπτη έχει συμβουλευτικό χαρακτήρα.

Σε περίπτωση που προσβληθεί ο αγωγός ύδρευσης από λύματα, αποχετευτικών αγω­γών ο συγκεκριμένος αγωγός απομονώνεται έως εξαλείψεως του κινδύνου. Στην περίπτωση αυτή, ο Δήμος προβαίνει στην εκτέλεση όλων των αναγκαίων έργων για την οριστική εξάλειψη του κινδύνου για το παρόν και το μέλλον. Τα έξοδα που προκύπτουν για το λόγο αυτό, ήτοι διακοπής, καθαρισμού και επαναφοράς του αγωγού, βαρύνουν αποκλειστικά τον Δήμο.

Αν ο υπαίτιος της μολύνσεως είναι ο υδρολήπτης, γίνεται διακοπή της ύδρευ­σής του και όλα τα έξοδα (διακοπής – καθαρισμού – επανασύνδεσης αγωγού, μεταφοράς παρο­χών) βαρύνουν τον υδρολήπτη. Εκείνοι που προξενούν με οποιοδήποτε τρόπο βλάβη στις εγκαταστάσεις και τα δίκτυα της Υπηρεσίας Ύδρευσης είναι υποχρεωμένοι να αποζημιώσουν τον Δήμο, για την επισκευή της φθοράς. Η επισκευή της φθοράς γίνεται αποκλειστικά και μόνο από την Υπηρεσία του Δήμου. Μετά την ολοκλήρωση της επισκευής, συντάσσεται επιμέτρηση και λογαριασμός κόστους της και ακολουθεί Πρωτόκολλο Ζημιών, που υπογράφονται από τους αρμόδιους υπαλλήλους. Η δε Διεύθυνση Τεχνικών Υπηρεσιών μεριμνά για την έγκριση του από το Δημοτικό Συμβούλιο. Κατόπιν αποστέλλεται στον υπόχρεο της βλάβης, με κάθε νόμιμο τρόπο, για εξόφληση. Αν ο υπόχρεος αρνηθεί να εξοφλήσει τον παραπάνω λογαριασμό, μετά την άπρακτη πάροδο προθεσμίας δέκα πέντε (15) ημερών από την επίδοση ή την απόρριψη της προβλεπόμενης από το νόμο ανακοπής με δικαστική απόφαση, η σχετική απαίτηση της Υπηρεσίας μπορεί να χρεώνεται στο λογαριασμό κατανάλωσης νερού του υπόχρεου. Η μη εξόφληση του λογαριασμού επιφέρει τη διακοπή της παροχής του νερού.

Αν δεν έχει εφαρμοστεί ρυμοτομικό σχέδιο στην υδρευόμενη περιοχή και για τον λόγο αυτό δεν υπάρχει χώ­ρος ασφαλής για την τοποθέτηση του υδρόμετρου, τοποθετείται προσωρινά στην πλησιέστερη κατάλληλη θέση. Όταν υλοποιηθεί το ρυμοτομικό σχέδιο της περιοχής η παροχή μεταφέρεται υποχρεωτικά στην οριστική της θέση. Η δαπάνη της μεταφοράς βαρύνει τον υδρολήπτη, το ύψος δε της δαπάνης, καθο­ρίζεται με απόφαση του Δημοτικού Συμβουλίου.

Μεταφορά παροχής γίνεται: α) κατόπιν σχετικού αιτήματος του υδρολήπτη, εφόσον υπάρχει αγω­γός σε απόσταση μικρότερη των δέκα (10) μέτρων και εφόσον προκαταβάλλει το τέλος μεταφο­ράς, β) αν η υπηρεσία ύδρευσης του Δήμου κρίνει σκόπιμη τη μεταφορά για λόγους ασφαλείας ή τεχνικούς ή κατασκευής έργων. Στην περίπτωση (β), η δα­πάνη μεταφοράς βαρύνει το Δήμο, η δε σύνδεση από τον μετρητή και προς το ακίνητο, βαρύνει τον υδρολήπτη. Στην περίπτωση α) το τέλος μεταφοράς της παροχής, ανά τρέχον μέτρο, καθορίζεται με απόφαση του Δημοτικού Συμβουλίου του Δήμου.

**Άρθρο 5**

**ΑΝΥΨΩΣΗ – ΚΑΤΑΒΙΒΑΣΗ ΠΑΡΟΧΩΝ**

Αν η μεταβολή της στάθμης του πεζοδρομίου επιβάλλει την τακτοποίηση της παροχής και του φρεατίου στην νέα στάθμη, η δαπάνη ανύψωσης - κα­ταβίβασης βαρύνει τον υδρολήπτη. Το ύψος της δαπάνης καθορίζεται με απόφαση του Δημοτικού Συμβουλίου.

Αν, λόγω της κατασκευής της υφιστάμενης παροχής, δυσχεραίνεται η εύρυθμη λειτουργία ή / και η απρόσκοπτη πρόσβαση στον υδρομετρητή και συνεπώς επιβάλλεται η τακτοποίηση της παροχής και του φρεατίου σε νέα στάθμη, η δαπάνη βαρύνει τον υδρολήπτη, όπως προαναφέρθηκε.

Όταν η ανάγκη ανύψωσης - καταβίβασης είναι απαραίτητη, λόγω έργων του Δήμου ή άλλου Φορέα, η σχετική δαπάνη βαρύνει τον Δήμο ή τον εκάστοτε Φορέα και ο υδρολήπτης υποχρεούται στην καταβολή της δαπάνης της εσωτερικής σύνδεσής του.

**Άρθρο 6**

**ΟΙΚΟΝΟΜΙΚΟΙ ΟΡΟΙ**

Για τη μέτρηση της κατανάλωσης του νερού η Υπηρεσία Ύδρευσης τοποθετεί υδρομετρητή σε κάθε παροχή, ο οποίος συνδέει την παροχή με τις εσωτερικές εγκαταστάσεις του ακινήτου και αποτελεί ιδιοκτησία της Υπηρεσίας Ύδρευσης. Ο υδρολήπτης είναι χρήστης του υδρομετρητή και βαρύνεται με τη δαπάνη αγοράς, συντήρησης και αφαίρεσής του, η οποία καταβάλλεται, το δε ύψος της, αποφασίζεται από το Δημοτικό Συμβούλιο.

Ο ενδιαφερόμενος για σύνδεση ύδρευσης από τον Δήμο, συμπληρώνει αίτηση στον Δήμο με την κατάθεση της οποίας οφείλει να προσκομίσει τα απαραίτητα δικαιολογητικά που αναφέρονται στο άρθρο 3 του παρόντος Κανονισμού καθώς και κάθε στοιχείο που θα μπορούσε να διευκολύνει τον έλεγχο του Δήμου για την ύπαρξη ή μη αγωγού στην περιοχή του και την απόστασή του από τον αγωγό. Από την αρμόδια υπηρεσία του Δήμου θα του χορηγηθεί έγγραφο για το ύψος της δαπά­νης που απαιτείται για την σύνδεσή του με το δίκτυο του Δήμου.

Αν στο οικόπεδο ή αγροτεμάχιο, υφίστανται περισσότερα του ενός κτίρια τότε τοποθετούνται και οι αντίστοιχες παροχές, εφόσον υπάρχουν τα νομιμοποιητικά έγγραφα των κτιρίων (άδεια οικοδομής κτλ) και η τεχνική δυνατότητα υδροδότησης αυτών που θα το κρίνει η υπηρεσία ύδρευσης.

Σε περίπτωση διακοπής υδροδότησης, είτε αυτή οφείλεται σε αδυναμία της Ε.ΥΔ.Α.Π. Α.Ε. να παρέχει ύδωρ στο δίκτυο, είτε οφείλεται σε τεχνικά προβλήματα του δικτύου, ο υδρολήπτης οφείλει να εξασφαλίσει την απαιτούμενη ποσότητα νερού μέχρι την αποκατάσταση των παραπάνω προβλημάτων, μέσω δεξαμενής που θα προμηθευτεί και εγκαταστήσει με δική του δαπάνη.

Το δικαίωμα σύνδεσης παροχής, αναλόγως με την κατηγορία, προκαθορίζεται με απόφαση του Δημοτικού Συμβουλίου, όπως επίσης και η τιμή ανά μέτρο συμμετοχής του υδρολήπτη στην επέκταση του αγωγού ή γενικά στην ριζική ανακατασκευή του δικτύου.

Ο Δήμος δεν εξετάζει τους τίτλους ιδιοκτησίας των ακινήτων, ούτε η ύδρευσή τους αποτελεί αποδεικτικό στοιχείο ιδιοκτησίας του ακινήτου. Η παροχή υδρεύει το ακίνητο για το οποίο έγινε αίτηση και δεν μεταφέρεται αν εκεί­νος, ο οποίος έκανε την αίτηση, μετακομίσει.

Η παροχή ανήκει πάντοτε κατά κυριότητα στο Δήμο και ο υδρολήπτης έχει το δικαί­ωμα χρήσης αυτής για την ύδρευσή του. Ο υδρολήπτης έχει υποχρέωση να συντηρεί και να διατηρεί σε καλή κατάσταση την παροχή και το σκεπαστό φρεάτιο. Κάθε ζημιά που προ­καλείται στις εγκαταστάσεις αυτές, επισκευάζεται από τον Δήμο και τα έξοδα βαρύνουν τον υδρολήπτη. Το τέλος των δαπανών για την προαναφερόμενη ζημία προσδιορίζεται με απόφαση του Δημοτικού Συμβουλίου.

Δεν εκδίδονται λογαριασμοί ύδρευσης σε Κοινόχρηστες Εγκαταστάσεις του Δήμου. Στα ανωτέρω ακίνητα, ανεξάρτητα από τη μη έκδοση λογαριασμών, τοποθετούνται υποχρεωτικά υδρόμετρα προκειμένου να γίνεται δυνατός ο εντοπισμός λαθραίων υδροληψιών, διαρροών, υπερβολικών καταναλώσεων κλπ.

Όταν υπάρχει ανάγκη αλλαγής υδρομέτρων, λόγω παλαιότητας ή πλημμελούς λειτουργίας, τα έξοδα βαρύνουν τον υδρολήπτη και οι εργασίες θα γίνονται με μέριμνα και επίβλεψη των αρμοδίων υπαλλήλων του Δήμου. Το ύψος των εξόδων καθορίζεται με απόφαση του Δημοτικού Συμβουλίου.

Το τέλος για το δικαίωμα ύδρευσης καθορίζεται κάθε φορά με απόφαση του Δημοτικού Συμβουλίου.

Για την βεβαίωση και την είσπραξη των προβλεπόμενων από τον παρόντα Κανονισμό τελών θα εφαρμόζονται τα οριζόμενα από τις διατάξεις του υπ’ αριθ. 24-9/20-10-1958 Β.Δ/τος «περί των προσόδων των Δήμων και Κοινοτήτων», του ΑΝ 344/1968 «περί διατάξεων τινών αφορωσών εις οργανισμούς Τοπικής Αυτοδιοίκησης», του υπ’ αριθ. 318/1969 Ν.Δ/τος «περί βεβαιώσεως και εισπράξεως των προσόδων των Δήμων και Κοινοτήτων», καθώς και οι τυχόν άλλες σχετικές διατάξεις που θα ισχύουν κάθε φορά για το θέμα αυτό.

**Άρθρο 7**

**ΔΑΠΑΝΗ ΕΠΕΚΤΑΣΗΣ ΑΓΩΓΩΝ**

Σε περιοχές του Δήμου όπου δεν υπάρχει αγωγός διανομής και δεν προβλέπεται η άμεση επέκτασή του, οποιοσδήποτε κάτοχος ιδιοκτησίας στις περιοχές αυτές έχει το δικαίωμα να αιτηθεί την παροχή εφόσον όμως αναλάβει ο ίδιος τη δαπάνη επέκτασης του δικτύου και εφόσον έχουν χορηγηθεί οι απαιτούμενες εγκρίσεις από άλλες εμπλεκόμενες υπηρεσίες.

Η τιμή μονάδας υπολογίζεται ανά τρέχον μέτρο και προσδιορίζεται με απόφαση του Δημοτικού Συμβουλίου. Το ποσό που αναλογεί στη δαπάνη επέκτασης καταβάλλεται εφ’ άπαξ. Με απόφαση του Δημοτικού Συμβουλίου μπορεί να οριστεί από ποιο ποσόν και άνω μπορεί να γίνει τμηματική καταβολή, και με την ίδια απόφαση ορίζονται και οι προβλεπόμενες δόσεις. Σε περίπτωση μη καταβολής τριών συνεχών δόσεων από τον υδρολήπτη, ο Δήμος τον ειδοποιεί εγγράφως και ορίζει προθεσμία, εντός της οποίας οφείλει να προβεί στην ολική εξόφληση της δαπάνης και διακόπτει την υδ­ροδότησή του. Αν η προθεσμία εκπνεύσει άκαρπη, ο Δήμος ακυρώνει την προγραμματιζόμενη επέκταση ή προβαίνει στην άμεση διακοπή της υδροδότησής του εάν υδροδοτείται ήδη, ενώ κάθε τυχόν δαπάνη που έχει καταβληθεί εκπίπτει υπέρ του Δήμου, λόγω ποινικής ρήτρας.

Στην κατά τα ως άνω επέκταση των αγωγών, μπορούν να συμμετάσχουν ένας ή και περισσότεροι ενδιαφερόμενοι για υδροδότηση, για τους οποίους ισχύουν οι ως άνω όροι καταβολής της δαπάνης. Στην περίπτωση συμμε­τοχής περισσοτέρων του ενός ενδιαφερομένων για υδροδότηση, η δαπάνη σύνδεσης με τον αγωγό επιμερίζεται στους συμμετέχοντες, ανάλογα με τα μέτρα μήκους της πρόσοψης της ιδιοκτησίας του εκάστου εκ των συμμετεχόντων και ο τρόπος καταβολής της δαπάνης για καθένα εμπίπτει στους προαναφερθέντες όρους.

Στην περίπτωση που ο Δήμος κρίνει ότι η επέκταση του συγκεκριμένου αγωγού διανομής θα μπορεί μελλοντικά να εξυπηρετήσει περισσότερους υδρολήπτες στην υπό ανάπτυξη περιοχή, διατηρεί το δικαίωμα της συμμετοχής ή μη στη δαπάνη επέκτασης του συγκεκριμένου αγωγού κατά τη κρίση του. Αναφορικά με τον τρόπο υπολογισμού της δαπάνης επέκτασης, τον προσδιορισμό της τιμής μονάδας καθώς και τους τρόπους καταβολής ισχύουν τα ανωτέρω.

Τα έργα της επέκτασης με συμμετοχή είτε ενός είτε περισσοτέρων ενδιαφερομένων, εκτελούνται υπό την επίβλεψη του Δήμου, είτε από τις αρμόδιες υπηρεσίες του Δήμου είτε από εξωτερικούς τεχνικούς που έχουν συμβληθεί με τον Δήμο. Ο αγωγός, που θα κατασκευαστεί, ανήκει στον Δήμο και για το λόγο αυτό έχει το δικαίωμα να τον επεκτείνει περαιτέρω ή να συνδέσει σε αυτόν μελλοντικά και άλλες περιοχές ανάλογα με τις ανάγκες των κατοίκων της περιοχής.

Τα ανωτέρω ισχύουν και για την περίπτωση ριζικής ανακατασκευής του υφισταμένου δικτύου.

**Άρθρο 8**

**ΑΣΥΝΔΕΤΕΣ ΠΑΡΟΧΕΣ**

Στην περίπτωση που η παροχή που τοποθετήθηκε και ο υδρομετρητής, παραμείνουν εκτός λειτουργίας – εκτός σύνδεσης, από υπαιτιότητα του ιδιοκτήτη, ο Δήμος έχει το δικαίωμα να χρεώσει την εκάσ­τοτε προβλεπόμενη πάγια επιβάρυνση.

Αν ο υδρολήπτης δεν συμμορφωθεί στην καταβολή της προβλεπόμενης πάγιας επιβάρυνσης, ο Δήμος έχει το δικαίωμα να προβεί στην αφαίρεση της παροχής. Η προβλεπόμενη πάγια δαπάνη βαρύνει τον υδρολήπτη σε περίπτωση διακοπής της ύδρευσης λόγω οφειλών.

Ο υδρολήπτης, διατηρεί το δικαίωμα, για λόγους που αφορούν στο πρόσωπό του, να ζητήσει διακοπή της σύνδεσής του. Στην περίπτωση αυτή, επιβάλλεται τέλος διακοπής το οποίο είναι ανάλογο με τον τεχνικό τρόπο και τη διάρκεια της διακοπής. Ομοίως επιβάλλεται στον υδρολήπτη και το τέλος επανασύνδεσης. Τόσο το τέλος διακοπής όσο και το τέλος επανασύνδεσης καθορίζονται με από­φαση του Δημοτικού Συμβουλίου.

**Άρθρο 9**

**ΑΞΙΑ ΝΕΡΟΥ ΠΟΥ ΚΑΤΑΝΑΛΩΘΗΚΕ – ΛΟΓΑΡΙΑΣΜΟΙ**

I. Ορισμός τιμής χρέωσης

Η τιμή του καταναλισκόμενου ύδατος ορίζεται κάθε χρόνο ή όταν προκύπτει αλλαγή από την Ε.ΥΔ.Α.Π. Α.Ε., με απόφαση του Δημοτικού Συμβουλίου, που μπορεί να την αυξομειώνει, ανάλογα με τις δαπάνες του Δήμου, για τη λειτουργία της υπηρεσίας ύδρευσης του συγκεκριμένου υδρευτικού δικτύου, σύμφωνα με τις διατάξεις της ΚΥΑ οικ. 135275/ΦΕΚ 1751/Β/22-5-2017 που ορίζει την έγκριση γενικών κανόνων κοστολόγησης και τιμολόγησης υπηρεσιών ύδατος, όπως αυτή τροποποιείται και ισχύει κάθε φορά, κατά το χρόνο ορισμού της τιμής.

Με την ίδια απόφαση, μπορεί να καθορίζεται ιδιαίτερη τιμολόγηση για επαγγελματικές χρήσεις, φιλανθρωπικά ιδρύματα, δημόσια νοσοκομεία και κλινικές, καθώς και για ειδικές κατηγορίες χρηστών όπως οικονομικά αδύνατες και ευπαθείς κοινωνικές ομάδες (πολύτεκνοι, τρίτεκνοι, Α.Μ.Ε.Α., άτομα που καταναλώνουν ημερησίως μεγάλες ποσότητες νερού για ιατρικούς – θεραπευτικούς λόγους και όσες ακόμα προβλέπει ο νόμος ή ειδικές διατάξεις) υπό την προϋπόθεση ότι θα υποβάλλουν σχετικό αίτημα και θα προσκομίσουν τα αναγκαία δικαιολογητικά για την αιτιολόγηση της ιδιαίτερης τιμολόγησης.

Το εκάστοτε κόστος κατανάλωσης νερού για το Δήμο συμπεριλαμβάνει την τιμή αγοράς ανά κυβικό (m3) από την Ε.ΥΔ.Α.Π. Α.Ε., το πιθανό κόστος ηλεκτρικής ενέργειας, την δαπάνη συντήρησης δικτύου και αντλιοστασίων και μπορεί να αναπροσαρμόζεται ανάλογα, σε περίπτωση μεταβολής των τιμών των αντίστοιχων παραμέτρων που το καθορίζουν και πάντοτε σύμφωνα με τις διατάξεις της ανωτέρω ΚΥΑ.

Η τιμή χρέωσης του καταναλισκόμενου νερού καθορίζεται ανάλογα τη χρήση, ως εξής:

1. Γενικό τιμολόγιο (οικιακό)
2. Επαγγελματικό -Βιομηχανικό
3. Δημόσιων – Δημοτικών – Κοινοτικών – ιδρυμάτων
4. Πυροσβεστικών παροχών
5. Πολυτέκνων

Ο υδρολήπτης αιτείται το είδος του τιμολογί­ου που επιθυμεί, υποβάλλοντας τα σχετικά δικαιολογητικά, και ο Δήμος χρεώνει ανάλογα με το τιμολό­γιο και το δικαίωμα σύνδεσης της παροχής του, το οποίο καταβάλλεται εφ’ άπαξ.

Ο υδρολήπτης έχει υποχρέωση να πληρώσει την αξία του ύδατος παρο­χής του σύμφωνα με την τιμή που καθορίζεται από την ΚΥΑ 135275/ΦΕΚ 1751/Β/22-05-2017, η οποία καθορίζεται με απόφαση του Δημοτικού Συμβουλίου.

II. Καταμετρήσεις – έκδοση λογαριασμών

Οι ενδείξεις των υδρομέτρων αναγράφονται στα βιβλία των καταμετ­ρήσεων ανά εξάμηνο με στυλό, εκτός αν ο Δήμος διαθέτει άλλο ασφαλέσ­τερο τρόπο καταχώρησης των καταμετρήσεων. Υπεύθυνοι των αναγρα­φόμενων ενδείξεων είναι οι καταμετρητές. Στις περιπτώσεις λάθους ένδειξης, η καταμέτρηση ελέγχεται από τον επικεφαλής των καταμετρητών, ο οποίος καταθέ­τει υπεύθυνη δήλωση για το λάθος της ένδειξης. Αν ο λογαριασμός έχει εκδοθεί και έχει γίνει χρέωση μεγαλύτερης κατανάλωσης από την πραγματική όπως διορθώθηκε με τον προρρηθέντα τρόπο, κατατίθενται τα στοιχεία στο Δημοτικό Συμβούλιο, το οποίο είναι το μόνο αρμόδιο όργανο για την διαγραφή ή μείωση του ποσού. Σε περίπτωση που έχει γίνει χρέωση μικρότερης κατανάλωσης, τότε η διαφορά χρεώνεται στον επόμενο λογαριασμό.

Πριν την έκδοση του καταλόγου των λογαριασμών, τυπώνεται κατάσ­ταση ελέγχου κυβικών, η οποία ελέγχεται και υπογράφεται από το γρα­φείο καταμέτρησης.

III. Έλεγχος μετρητών – φρεατίων – καταμετρήσεων

Οι καταμετρητές, εκτός των ενδείξεων, είναι υπεύθυνοι ανά εξάμηνο να ενημερώνουν με δελτία τους για τις περιπτώσεις:

* 1. Σκεπασμένα φρεάτια.
	2. Βουλωμένα υδρόμετρα.
	3. Κατεστραμμένα υδρόμετρα – φρεάτια – καλύμματα φρεατίων.
	4. Παροχές οι οποίες χρειάζονται ανύψωση – κατάβαση.
	5. Υδρόμετρα τα οποία χρειάζονται αντικατάσταση.
	6. Διαρροές στο φρεάτιο – μετρητή – ρακόρ.
	7. Απομονωτικός – γενικός διακόπτης κατεστραμμένος.
	8. Κατεστραμμένοι δείκτες υδρομέτρου.
	9. Παράνομες υδροληψίες ή παράνομες τοποθετήσεις υδρομετρητών.

Οι καταμετρητές, εκτός του εξαμήνου, ελέγχουν και ανά 10μερο τις εν­δείξεις, όταν κρίνεται απαραίτητο, σε κάποιες παροχές (διπλό υδρόμετρο για έλεγχο του πρώτου).

Η υπηρεσία ύδρευσης έχει υποχρέωση εντός συντόμου χρονικού διαστήματος (όχι μεγαλύτερου των σαράντα ημερών) να εκτελέσει τα αναφερόμενα στα εκάστοτε δελτία των καταμετρητών.

Στις πιθανές αμφιβολίες ενδείξεως – καταναλώσεως, το γραφείο ύδρευσης, κλείνει ραντεβού εντός εβδομάδας με 1 υδραυλικό και 1 καταμετρητή για τον έλεγχο της παροχής, παρουσία του υδρολήπτη. Αν ζητηθεί επί πλέον έλεγχος γίνεται σύμφωνα με τις διατάξεις του παρόντος Κανονισμού.

IV. Εξόφληση λογαριασμών

Αν δεν εξοφληθεί ο λογαριασμός μέχρι την οριζόμενη στο ειδοποιητήριο ημερομηνία, ακολουθεί διακοπή της υδροδότησης, μετά την πάροδο της 15ης ημέρας από τη λήξη του λογαριασμού και η επανασύνδεση πραγματοποιείται μετά την εξόφληση του λογαριασμού. Ο υδρολήπτης, σ’ αυτήν την περίπτωση, υποχρε­ώνεται στην καταβολή εξόδων διακοπής – επανασύνδεσης, το ύψος των οποίων καθορίζε­ται με απόφαση του Δημοτικού Συμβουλίου.

Όταν η παροχή έχει διακοπεί, λόγω οφειλών και διαπιστωθεί παραβίασή της, ο Δή­μος αφαιρεί το υδρόμετρο χωρίς προηγούμενη ειδοποίηση του υδρολήπτη. Η επανασύνδεση γίνεται μετά την εξόφλησή του λογαριασμού και την καταβολή του προστίμου παραβίασης, που καθορίζεται με απόφαση του Δημοτικού Συμβουλίου.

Αν, μετά την διακοπή παροχής λόγω ληξιπρόθεσμης οφειλής, δεν γίνει εξόφληση του λογαριασμού, ακολουθεί ειδοποίηση οριστικής διακοπής με προθεσμία εξαμήνου και ο υδρολήπτης χρεώνεται με τα πάγια που αντιστοιχούν στο εξάμηνο αυτό. Αν εντός του εξαμήνου δεν τακτοποιηθούν οι εκκρεμότητες και δεν επανασυνδεθεί η παροχή, τότε η επανασύνδεσή της θεωρείται νέα παροχή, και γίνεται εφόσον προηγουμένως εξοφληθούν και οι προηγούμενες οφειλές.

Οι μετρητές, βάσει των οποίων μετράται και χρεώνεται η κατανάλωση, θα πρέπει να είναι πιστοποιημένοι και σύμφω­νοι με τους επίσημους κανονισμούς και να έχουν δοκιμασθεί από την κατασκευαστική εταιρεία για την ακρίβεια των ενδείξεών τους. Δεν γίνεται δεκτή οποιαδήποτε αμφισβήτηση των καταναλώσεων που αναγράφονται στους μετρητές.

Ο υδρολήπτης έχει το δικαίωμα να ζητήσει την δοκιμή του υδρομέτρου του.

Η δοκιμή του υδρομέτρου μπορεί να γίνει με δύο τρόπους:

1. Σύνδεση με δεύτερο υδρόμετρο, προκειμένου να ελέγξει το πρώτο υδρό­μετρο.
2. Έλεγχος του υδρόμετρου στην κατασκευαστική εταιρεία.

Και στις δύο περιπτώσεις, αν αποδειχθεί ότι το υδρόμετρο λειτουργεί σωστά, ο υδρολήπτης υποχρεούται να εξοφλήσει την κατανάλωση του και να καταβάλει τα έξοδα του ελέγχου.

Στην περίπτωση που το υδρόμετρο μετρηθεί εντός των ορίων των νόμιμων ανοχών, ο υδρολήπτης επιβαρύνεται με τη δαπάνη δοκιμής. Το ύψος της δαπάνης καθορίζεται με απόφαση του Δημοτικού Συμβουλίου. Στην περίπτωση χαλασμένου υδρόμετρου, ο υδρολήπτης βαρύνεται την τεκμαρτή κατανάλωση των δύο τελευταίων ετών. Τα έξοδα ελέγχου παροχής σ’ αυτήν την περίπτωση, τα χρεώνεται ο Δήμος.

Ο Δήμος δεν έχει ουδεμία ευθύνη, αν η κατανάλωση οφείλεται ολικά ή εν μέρει, σε διαρροή ή βλάβη των εσωτερικών υδραυλικών εγκαταστάσεων του υδρολήπτη ή οποιαδήποτε άλλη αιτία. Ο υδρολήπτης έχει την υποχρέωση να καταβάλει την αξία της, όπως καταγράφεται από τον μετρητή.

Εφόσον διακριβωθεί μη εμφανής διαρροή, κατόπιν αιτήματος του υδρολήπτη και με απόφαση του Δημοτικού Συμβουλίου, μπορεί να γίνει μερική μείωση του λογαριασμού.

Αν διαπιστωθεί ότι ο μετρητής έπαψε να λειτουργεί ή λειτουργεί ελαττωμα­τικά, ο Δήμος έχει δικαίωμα να χρεώνει την τεκμαρτή κατανάλωση των αν­τιστοίχων χρονικών περιόδων, των δύο (2) τελευταίων ετών.

Ο υδρολήπτης έχει την υποχρέωση να ελέγχει την καλή κατάσταση του φρεατίου και του υδρομέτρου του. Αν στο διάστημα της λήψης των ενδείξεων βρεθεί το φρεάτιο σκεπασμένο, ο Δήμος έχει το δικαίωμα να χρεώσει στον υδρολήπτη την τεκμαρτή κατανάλωση μέχρι να ελευ­θερωθεί.

Αν ο υπαίτιος της κάλυψης είναι ο υδρολήπτης, και μετά από ειδοποί­ησή του δεν προβεί στην απομάκρυνση των υλικών, ο Δήμος έχει δικαίωμα να χρεώνει την τεκμαρτή κατανάλωση των αντιστοίχων χρονικών περιόδων, των δύο (2) τελευταίων ετών.

Αν η κατανάλωση είναι μηδενική λόγω μη χρήσης της παροχής, ο υδρολήπτης υποχρεούται να πληρώ­νει το πάγιο που καθορίζεται με απόφαση του Δημοτικού Συμβουλίου.

Ο νέος ιδιοκτήτης ενός ακινήτου υποχρεούται να δηλώσει στην αρμόδια υπηρεσία ύδρευσης την ιδιοκτησιακή μεταβολή. Η αλλαγή γίνεται δωρεάν, προσκομίζοντας όλα τα απαιτούμενα δικαιολογητικά όπως αναφέρονται στο άρθρο 3 του παρόντα Κανονισμού, κατόπιν σχετικής αίτησης του ενδιαφερομένου και υπό τον όρο ότι έχει εξοφληθεί οιαδήποτε οφειλή από την κατανάλωση του προηγούμενου ιδιοκτήτη.

**Άρθρο 10**

**ΛΑΘΡΑΙΑ ΥΔΡΕΥΣΗ**

Η σύνδεση παροχής στην οποία δεν υπάρχει υδρόμετρο είτε έχει αφαιρεθεί το ήδη υπάρχον είτε η ύδρευση γίνεται με συνδετικό σωλήνα θεωρείται κλοπή και τιμωρείται σύμφωνα με τις διατάξεις του Ποινικού Κώδικα (άρθρο 372 ΠΚ).

Κλοπή θεωρείται και η σύνδεση των υδραυλικών εγκαταστάσεων των υδροληπτών με τους πυροσβεστικούς κρουνούς.

Κλοπή, επίσης, αποτελεί η λήψη νερού από κρουνούς ποτίσματος δημοτικών ή δημόσιων παροχών ή ποτίσματος πρασίνου, δημοτικών πάρκων, ή γενικά για χρήση διαφορετική από εκείνη για την οποία έχει εγκατασταθεί και τι­μωρείται σύμφωνα με τον ποινικό κώδικα (άρθρο 372ΠΚ).

Η πρόκληση βλάβης στο υδρόμετρο από τον υδρολήπτη, τέτοιας που να καθίσταται αδύνατη η λήψη ενδείξεων, θεωρείται κλοπή και τιμωρείται σύμφωνα με τον Ποινικό Κώδικα και Ειδικούς Ποινικούς Νόμους.

Γενικά, αποτελεί αξιόποινη πράξη και τιμωρείται σύμφωνα με τον Ποινικό Κώδικα, κάθε επέμβαση ή παραβίαση της σφραγίδας του υδρομέτρου ή της σφραγίδας πυροσβεστικής φωλιάς του εσωτερικού πυροσβεστικού δικτύου του ακινήτου, η οποία αποσκοπεί στην λήψη μη τιμολογούμενου νερού ή στη μείωση των ποσοτήτων αυτού.

Στις περιπτώσεις αυτές, διακόπτεται η ύδρευση χωρίς ειδοποίηση και ουδεμία ευθύνη φέρει ο Δήμος για οποιαδήποτε τυχόν ζημία υποστεί ο παράνομος υδρολήπτης στις εγκαταστάσεις του από την διακοπή αυτή.

Η χρέωση της κατανάλωσης ύδατος από την παράνομη υδροληψία, στις ως άνω περιπτώσεις γίνεται σύμφωνα με την ανώτερη προβλεπόμενη τιμή για το σύνολο των κυβικών του εξαμήνου κατά το οποίο παρατηρήθηκε η παράνομη λήψη.

Ο Δήμος σε κάθε παράνομη υδροληψία επιβάλει πρόστιμο, το ύψος του οποίου προσδιορίζεται στο οκταπλάσιο της τεκμαρτής παράνομης κατανάλωσης ή σε περιπτώσεις ανεγειρόμενων οικοδομών, με ποσότητα νερού ίση προς το 100 τοις εκατό του όγκου της οικοδομής. Αν διαπιστωθεί παράνομη υδροληψία για την οποία δεν υπάρχει ιστορικό κατανάλωσης, το πρόστιμο θα καθοριστεί με απόφαση του Δημοτικού Συμβουλίου.

Η παράνομη χορήγηση νερού ΔΙΩΚΕΤΑΙ ΠΟΙΝΙΚΑ και επιβάλλεται πρόστιμο, το οποίο καθορίζεται με απόφαση του Δημοτικού Συμβουλίου.

Απαγορεύεται στους υδρολήπτες ιδιώτες η δωρεάν ή η επί πληρωμή χορήγηση νερού σε τρίτους. Στις περιπτώσεις αυτές, ο Δήμος έχει το δικαίωμα να διακόψει την υδροδότησή του, χωρίς προηγούμενη ειδοποίηση και δεν φέρει οιαδήποτε ευθύνη για οποιαδήποτε ζημιά τυχόν προκληθεί από τη διακοπή αυτή, στον υδρολήπτη ή στους τρίτους που πιθανά εξυπηρετούνται, ενώ προβλέπεται επιβολή προστίμου το ύψος του οποίου καθορίζεται με απόφαση του Δημοτικού Συμβουλίου.

Απαγορεύεται ρητώς η ενδιάμεση υδροδότηση ακινήτου από υδρολήπτη άλλης ιδιοκτησίας, εκτός αν υπάρχουν έγγραφες βεβαιώσεις συναίνεσης των ενδιαφερόμενων ιδιοκτητών των ακινήτων.

Απαγορεύεται ρητώς κάθε επέμβαση στις εγκαταστάσεις ύδρευσης του Δήμου (κεντρικό υδρόμετρο Ε.ΥΔ.Α.Π. Α.Ε. – αγωγοί διανομής).

**Άρθρο 11**

**ΜΕΤΑΒΑΤΙΚΕΣ ΔΙΑΤΑΞΕΙΣ**

Όλοι οι ιδιοκτήτες των υφισταμένων υδροληψιών είναι υποχρεωμένοι, εντός σαράντα (40) ημερών από την έγκριση του παρόντος Κανονισμού, να προσέλθουν στο Δήμο με τα δικαιολογητικά που αναφέρονται στο άρθρο 3 του παρόντα Κανονισμού. Μετά την πάροδο του διαστήματος αυτού, οι ιδιοκτησίες θα θεωρούνται εγκαταλελειμμένες και θα αφαιρείται το υδρόμετρο αυτοδίκαια, χωρίς άλλη περαιτέρω ενέργεια.

Αν υπάρχουν υφιστάμενες παροχές σε αγροτεμάχια, αυτές παραμένουν ως έχουν, με την προϋπόθεση ότι θα προσκομιστούν τα προαναφερθέντα δικαιολογητικά εντός σαράντα (40) ημερών από της ενάρξεως ισχύος του παρόντος κανονισμού, εξαιρουμένης της οικοδομικής άδειας, καθώς και υπεύθυνη δήλωση του ιδιοκτήτη, ότι επιθυμεί τη συνέχιση της υδροδότησής του.

Αν, σε υφιστάμενες παροχές, τα υδρόμετρα βρίσκονται εντός των ορίων ιδιοκτησίας σε αντίθεση με τα οριζόμενα στα άρθρα 2 και 3 του παρόντος Κανονισμού, οι υδρολήπτες υποχρεούνται να τα μετακινήσουν εκτός των ορίων της ιδιοκτησίας τους, σε συμφωνία με τα ανωτέρω. Η δαπάνη θα βαρύνει τους υδρολήπτες και οι εργασίες θα εκτελεστούν υπό την επίβλεψη αρμοδίων υπαλλήλων της υπηρεσίας.

Επίσης, υφιστάμενες παροχές που με την παρούσα κατάσταση του δικτύου δεν μπορούν να υδροδοτηθούν, αλλά είναι εγγεγραμμένες στο δίκτυο, έχουν δικαίωμα να διατηρήσουν τη σύνδεσή τους πληρώνοντας μόνο το πάγιο όπως αυτό καθορίζεται στο άρθρο 9 του παρόντος Κανονισμού, εφόσον τον αποδεχτούν ρητά και υπογράψουν την σχετική σύμβαση, σύμφωνα με το άρθρο 12.

 Μέχρι την ολοκλήρωση της διαδικασίας ορισμού και έγκρισης της τιμής χρέωσης για το έτος 2020, σε εφαρμογή της με αρ. 135275/2017 (ΦΕΚ Β’ 1751/22-05-17) Απόφασης της Εθνικής Επιτροπής Υδάτων σχετικά με τους Γενικούς Κανόνες Κοστολόγησης και Τιμολόγησης των Υπηρεσιών Ύδατος, η χρέωση των καταναλωθέντων κυβικών για κάθε υδρολήπτη, θα γίνει σύμφωνα με την με αρ. 93/17-02-2009 απόφαση του Δημοτικού Συμβουλίου.

Εντός προθεσμίας σαράντα (40) ημερών της εγκρίσεως του παρόντος Κανονισμού, οι υφιστάμενοι υδρολήπτες, υποχρεούνται, με δαπάνες και ευθύνη τους, να αντικαταστήσουν τα υδρόμετρα των παροχών τους με νέα, που θα καλύπτουν τις απαιτούμενες προδιαγραφές σύμφωνα με το άρθρο 2 του παρόντος Κανονισμού, με έξοδα και ευθύνη τους, με την επίβλεψη αρμοδίων υπαλλήλων του Δήμου. Τα υδρόμετρα που θα αποξηλωθούν θα παραδοθούν στον επιβλέποντα υπάλληλο του Δήμου, μόλις ολοκληρωθεί η διαδικασία αντικατάστασης.

**Άρθρο 12**

**ΙΣΧΥΣ ΚΑΝΟΝΙΣΜΟΥ**

Ο παρών Κανονισμός, συντάχθηκε λαμβάνοντας υπόψη τις ιδιαιτερότητες του δικτύου ύδρευσης της εκτός σχεδίου περιοχής Βαρυμπόμπης. Όλοι οι κάτοικοι της περιοχής που υδρεύονται από το υφιστάμενο δίκτυο, υποχρεούνται να υπογράψουν Σύμβαση Υδροδότησης με το Δήμο, αποδεχόμενοι τον Παρόντα Κανονισμό. Σε αντίθετη περίπτωση, θα αποξηλώνεται η παροχή και θα διακόπτεται η υδροδότηση.

Κάθε περίπτωση που δεν προβλέπεται από τον παρόντα Κανονισμό, καθώς και κάθε αμφιβολία που θα προκύψει κατά την εφαρμογή Κανονισμού, επιλύεται μόνο από το Δημοτικό Συμβούλιο. Η ισχύς του Κανονισμού θα αρχίσει μετά την κατά το Νόμο έγκρισή του.

**ΠΑΡΑΡΤΗΜΑ**



1. Η παρούσα διαβιβάζεται στο Δημοτικό Συμβούλιο για την λήψη σχετικής απόφασης.
2. Αναθέτει τις περαιτέρω ενέργειες στον κ. Δήμαρχο.

Ο κ. Βάθης Σπυρίδων, Δημοτικός Σύμβουλος και τακτικό μέλος της Επιτροπής Ποιότητας Ζωής, ψήφισε ΠΑΡΩΝ διότι «η χώρα είναι σε δύσκολη στιγμή και το θέμα είναι σοβαρό και θα μπορούσε να παει αργότερα.»

Ο κ. Δαμάσκος Δημήτριος, Δημοτικός Σύμβουλος και τακτικό μέλος της Επιτροπής Ποιότητας Ζωής, επισήμανε τα εξής: «Με τον εν λόγω κανονισμό ο Δήμος Αχαρνών επιβαρύνεται με τη λειτουργία ενός δικτύου ύδρευσης σε εκτός σχεδίου περιοχή αναλαμβάνοντας τεράστιο αναλογικά κόστος για την υδροδότηση λίγων δεκάδων κατοικιών. Όμως δεδομένου ότι υποχρέωση του Δήμου είναι να παρέχει σωστές υπηρεσίες στους δημότες σε κάθε σημείο της επικράτειάς του, αλλά και να διασφαλίζει παράλληλα τα συμφέροντα του  επισημαίνουμε ότι:

1)δεν αναφέρεται στον κανονισμό ο τρόπος ελέγχου της ποιότητας του ύδατος ώστε ανά πάσα στιγμή να είναι εντός επιτρεπόμενων ορίων τα χαρακτηριστικά του (δεδομένης της παλαιότητας του δικτύου)

2)δεν υπάρχει πρόβλεψη ασφάλισης έναντι οποιουδήπτε κινδύνου θα μπορούσε να εκτεθούν οι χρήστες του δικτύου και εν συνεχεία να στραφούν εναντίον του Δήμου.

Παρακαλούμε ενόψει της ψήφισης του στο Δημοτικό Συμβούλιο να προβλεφθούν αντίστοιχες λύσεις.»

﻿

Ακριβές Απόσπασμα

Αχαρνές, Αυθημερόν

|  |
| --- |
| **Ο ΔΗΜΑΡΧΟΣ-ΠΡΟΕΔΡΟΣ** **ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ**  **ΣΠΥΡΙΔΩΝ ΒΡΕΤΤΟΣ** |

|  |  |
| --- | --- |
|  |  |

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ****ΔΗΜΟΣ ΑΧΑΡΝΩΝ****Δ/νση Υπηρεσιών Δόμησης & Πολεοδομικών Εφαρμογών****Τμήμα Πολεοδομικών Εφαρμογών**Φιλαδελφείας 87 & Μπόσδα136 73 ΑχαρνέςΣυντάκτης: Μάρκου Ελεάνα**Ηλ. Δ/νση: emarkou@acharnes.gr** |  **Αχαρνές, ..../04/2020** |
| **ΠΡΟΣ**Την κ. Πρόεδροτου Δημοτικού Συμβουλίου |
| **Ε Ι Σ Η Γ Η Σ Η** |

|  |
| --- |
| **ΘΕΜΑ:** 2η Παράταση της συνολικής προθεσμίας περαίωσης του έργου: **«Τοπογραφικές αποτυπώσεις για την σύνταξη πράξης αναλογισμού, τακτοποίησης, αποζημίωσης και προσκύρωσης επί της οδού Τίµου Μωραϊτίνη, στην περιοχή Λυκότρυπα του ∆ήµου Αχαρνών, µε επισπεύδοντα το ∆ήµο Αχαρνών.»**  |

 Κύρια Πρόεδρε,

Παρακαλούμε όπως εισηγηθείτε την λήψη απόφασης για την 2η παράταση της συνολικής προθεσμίας περαίωσης του έργου: **«Τοπογραφικές αποτυπώσεις για την σύνταξη πράξης αναλογισμού, τακτοποίησης, αποζημίωσης και προσκύρωσης επί της οδού Τίµου Μωραϊτίνη, στην περιοχή Λυκότρυπα του ∆ήµου Αχαρνών, µε επισπεύδοντα το ∆ήµο Αχαρνών.».**

Ο διαγωνισμός σύμφωνα με την υπ’ αριθμ. 357/2019 Απόφαση Δημάρχου και αρ. αρ.πρωτ. 6443/08-02-2019 έγινε με Ηλεκτρονική Κλήρωση σύμφωνα με το πρόγραμμα του ΚΗΣΚ. Σύμφωνα με την υπ’ αριθμ. πρωτ. 13040/28-03-2019 πρόσκληση ζητήθηκε η κατάρτιση καταλόγου ενδιαφερομένων Εργοληπτών και Μελετητών Δημοσίων Έργων ανά κατηγορίες έργων/μελετών, σύμφωνα με το άρθρο 118 του Ν. 4412/2016. Κατατέθηκαν αρκετές προσφορές, αλλά η εταιρεία «ΥΕΤΟΣ ΑΝΩΝΥΜΟΣ ΕΤΑΙΡΕΙΑ ΜΕΛΕΤΩΝ ΕΡΕΥΝΩΝ & ΣΥΜΒΟΥΛΩΝ» κατέθεσε την με αριθμ. 17079/17-04-2019 προσφορά της. Η με αριθμ. πρωτ. 31200/2612/22-07-2019 Ηλεκτρονικής Κλήρωσης όρισε μειοδότη την ανωτέρω εταιρεία, «ΥΕΤΟΣ ΑΝΩΝΥΜΟΣ ΕΤΑΙΡΕΙΑ ΜΕΛΕΤΩΝ ΕΡΕΥΝΩΝ & ΣΥΜΒΟΥΛΩΝ».

Σύμφωνα με την με αριθμ. 2095 και με αριθμ. πρωτ. 31851/25-07-2019 Απόφαση Δημάρχου για την απευθείας ανάθεση της μελέτης (ΑΔΑ: Ω4Τ1ΩΨ8-ΡΤ4), και το υπ’ αριθμ. 33715/2839/09-08-2019 έγγραφο της εταιρείας «ΥΕΤΟΣ ΑΝΩΝΥΜΟΣ ΕΤΑΙΡΕΙΑ ΜΕΛΕΤΩΝ ΕΡΕΥΝΩΝ & ΣΥΜΒΟΥΛΩΝ» περί αποδοχής της πρόσκλησης, υπογράφηκε η υπ’ αριθμ. 2531/2019 Σύμβαση με αριθμ. πρωτ. 45703/3603/17-10-2019.

Η πίστωση είναι 4.504,92 € (συμπεριλαμβανομένου ΦΠΑ) κι αφορούσε τον προϋπολογισμό του 2019 σύμφωνα με την αριθμ. Α-465/2019 απόφαση ανάληψης υποχρέωσης (ΑΔΑ: 6ΤΡ8ΩΨ8-ΒΛΟ).

Βάσει του άρθρου 27 του Ν.3316/05 παρ. 3: «Οι προθεσμίες μπορούν να παρατείνονται με απόφαση της Π.Α., ύστερα από αίτηση του αναδόχου που υποβάλλεται πριν την λήξη τους, ή και με πρωτοβουλία της Διευθύνουσας Υπηρεσίας, εφόσον οι καθυστερήσεις περί την εκτέλεση της σύμβασης δεν οφείλονται σε αποκλειστική υπαιτιότητα του αναδόχου.*»*

Με το από 03/01/2020 έγγραφο, η ανάδοχος εταιρεία ζήτησε παράταση προθεσμίας τριών (03) μηνών, δηλαδή έως τις 03/04/2020, διότι παρατηρήθηκαν δυσκολίες στην ομαλή εκπόνηση του αντικειμένου της σύμβασης, και συγκεκριμένα στην έλλειψη στοιχείων ιδιοκτησιών και απουσία ιδιοκτητών, γεγονός που κατέστησε αδύνατη την αποτύπωση εντός των ιδιοκτησιών αυτών**.** Ο Δήμος μας ήδη από τις 11/12/2019 έχει αποστείλει πρόσκληση στους ιδιοκτήτες, για την παρουσία τους στις 16/01/2020 για υπόδειξη των ορίων των ιδιοκτησιών τους, και την προσκόμιση πιθανόν στοιχείων. Ο χρόνος αυτός κρίθηκε απαραίτητος για την άρτια και έντεχνη ολοκλήρωση του έργου, και δόθηκε σύμφωνα με την υπ’ αριθμ. 34/2020 Απόφαση Δημοτικού Συμβουλίου με αρ. πρωτ. 8847/20-02-2020 και με ΑΔΑ: 6ΚΟΘΩΨ8-ΦΞΙ.

Εν συνεχεία και ενόψει της εξαιρετικά επείγουσασ και απρόβλεπτης έκτακτης ανάγκης , για την δημόσια υγεία, λόγω εξάπλωσης του Κορωνοϊου (Covid-19), η ανάδοχος εταιρεία με τον διακριτικό τίτλο “ΥΕΤΟΣ” με το υπ’ αριθμ. 14397/1379/03-04-2020 έγγραφό τους, ζητούν την χορήγηση εύλογης παράτασης χρονοδιαγράμματος έως τις 15-05-2020 για την ολοκλήρωση του αντικειμένου της σύμβασης.

Ζητείται η λήψη απόφασης για την χορήγηση παράτασης του χρόνου περαίωσης των εργασιών του έργου **«Τοπογραφικές αποτυπώσεις για την σύνταξη πράξης αναλογισμού, τακτοποίησης, αποζημίωσης και προσκύρωσης επί της οδού Τίµου Μωραϊτίνη, στην περιοχή Λυκότρυπα του ∆ήµου Αχαρνών, µε επισπεύδοντα το ∆ήµο Αχαρνών.»** μέχρι τις **15/05/2020.**

Η Προϊσταμένη Διεύθυνσης

ΛΕΜΟΝΙΔΟΥ ΗΣΑΪΑ

|  |
| --- |
| ΣΧΕΔΙΟ ΥΠΟΓΡΑΦΩΝ |
| Η συντάξασα | Η ΠΡΟΪΣΤΑΜΕΝΗ ΤΜΗΜΑΤΟΣ |
| ΜΑΡΚΟΥ ΕΛΕΑΝΑ  | ΓΚΟΝΤΟΠΟΥΛΟΥ ΒΑΣΙΛΙΚΗ |
|  |  |

|  |  |  |  |  |
| --- | --- | --- | --- | --- |
|

|  |  |
| --- | --- |
|  |  |

**ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ****ΔΗΜΟΣ ΑΧΑΡΝΩΝ****Δ/νση Δημοτικής Αστυνομίας****Τμήμα Αστυνόμευσης**Πλατεία Αγίου Νικολάου 3136 73 ΑχαρνέςΣυντάκτρια: Τσιαούση Δ.e-mail: dtsiaousi@acharnes.gr | Προς: | Αχαρνές, 28/2/2020Την Πρόεδρο του Δημοτικού Συμβουλίου |

**ΕΙΣΗΓΗΣΗ**

**ΘΕΜΑ:** «Έγκριση διενέργειας δημοπρασίας για την συλλογή, απορρύπανση και οριστική διαγραφή των ακινητοποιημένων / εγκαταλειμμένων οχημάτων του Δήμου.».

Κυρία Πρόεδρε,

Παρακαλούμε όπως εισηγηθείτε και ληφθεί απόφαση σε προσεχή συνεδρίαση, για την έγκριση διενέργειας δημοπρασίας για την συλλογή, απορρύπανση και οριστική διαγραφή των ακινητοποιημένων / εγκαταλειμμένων οχημάτων του Δήμου, σύμφωνα με το Π.Δ. 116/2004 και 270/1981.

Η Συντάκτρια-Προϊσταμένη Αστυνόμευσης Ο Προϊστάμενος Δ/νσης Ο Αντιδήμαρχος

Δημοτικής Αστυνομίας Δημοτικής Αστυνόμευσης Δημοτικής Αστυνομίας

ΤΣΙΑΟΥΣΗ ΔΗΜΗΤΡΑ ΝΑΝΝΟΣ ΧΡΗΣΤΟΣ ΒΡΕΤΤΟΣ ΜΙΧΑΛΗΣ

Υπογραφή υπογραφή υπογραφή

28/2/2020 28/2/2020 28/2/2020

|  |  |  |  |
| --- | --- | --- | --- |
|   |  |  | Ιππείς |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ****ΔΗΜΟΣ ΑΧΑΡΝΩΝ****ΔΙΕΥΘΥΝΣΗ ΚΑΘΑΡΙΟΤΗΤΑΣ ΚΑΙ** **ΑΝΑΚΥΚΛΩΣΗΣ****Τμήμα Σχεδιασμού, Εποπτείας και Αποκομιδής Ανακυκλώσιμων Υλικών** | **Προς:**  | Αχαρνές: 10 / 4 /2020**Πρόεδρο Δημοτικού Συμβουλίου** |

**ΕΙΣΗΓΗΣΗ**

**ΘΕΜΑ: Έγκριση σχεδίου προγραμματικής σύμβασης για την Διαχείριση των Βιοαποβλήτων του Δ. Αχαρνών.**

Κ. Πρόεδρε,

Παρακαλούμε όπως εισηγηθείτε και φέρετε ως θέμα σε προσεχή συνεδρίαση του Σώματος την έγκριση σχεδίου προγραμματικής σύμβασης για την Διαχείριση των Βιοαποβλήτων του Δ. Αχαρνών με τον Ειδικό Διαβαθμιδικό Σύνδεσμο Ν. Αττικής (ΕΔΣΝΑ).

Έχοντας υπ’ όψιν:

1. τις διατάξεις του Ν. 4555/2018 «Μεταρρύθμιση του θεσμικού πλαισίου της Τοπικής Αυτοδιοίκησης-Εμβάθυνση της Δημοκρατίας - Ενίσχυση της συμμετοχής - Βελτίωση της οικονομικής και αναπτυξιακής λειτουργίας των ΟΤΑ (ΚΛΕΙΣΘΕΝΗΣ)
2. τις διατάξεις του Ν. 3852/2010 «Νέα αρχιτεκτονική της αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».
3. Την Π.Υ.Σ. 49/2015 (ΦΕΚ174/2015) «Τροποποίηση και έγκριση του Εθνικού Σχεδίου Διαχείρισης Αποβλήτων (Ε.Σ.Δ.Α.) και του Εθνικού Στρατηγικού Σχεδίου Πρόληψης Δημιουργίας Αποβλήτων που κυρώθηκαν με την 51373/4684/ 25-11-2015 κοινή απόφαση των Υπουργών Εσωτερικών και Διοικητικής Ανασυγκρότησης και Περιβάλλοντος και Ενέργειας, σύμφωνα με το άρθρο 31 του Ν. 4342/2015»
4. Το Περιφερειακό Σχέδιο Διαχείρισης Αποβλήτων Αττικής, όπως εγκρίθηκε με την με αριθμ. 414/2016 Απόφαση του Περιφερειακού Συμβουλίου Αττικής, η οποία κυρώθηκε με την με αριθμ. 61490/5302 (ΦΕΚ 4175 Β/23-12-2016) Απόφαση των Υπουργών Εσωτερικών και Περιβάλλοντος και Ενέργειας
5. Το Τοπικό Σχέδιο διαχείρισης Αποβλήτων στο οποίο συμπεριλαμβάνονται δράσεις που συνδράμουν στην πρόληψη δημιουργίας αποβλήτων
6. Την αρ. 124/2020 απόφαση της Εκτελεστικής Επιτροπής του ΕΔΣΝΑ με την οποία εγκρίθηκε το σχέδιο προγραμματικής σύμβασης συνεργασίας μεταξύ ΕΔΣΝΑ και Δήμου Αχαρνών για την διαχείριση των βιοαποβλήτων του Δήμου.
7. Το με αρ. πρωτ. 14618/8-4-2020 Δ. Αχαρνών email του ΕΔΣΝΑ με το οποίο μας απεστάλλει το σχέδιο προγραμματικής σύμβασης για την Διαχείριση των Βιοαποβλήτων του Δ. Αχαρνών το οποίο έχει ως εξής:
8. ***ΠΕΡΙΦΕΡΕΙΑ ΑΤΤΙΚΗΣ***
9. ***ΕΙΔΙΚΟΣ ΔΙΑΒΑΘΜΙΔΙΚΟΣ ΣΥΝΔΕΣΜΟΣ ΝΟΜΟΥ ΑΤΤΙΚΗΣ***
10. ***ΔΗΜΟΣ ΑΧΑΡΝΩΝ***

**ΠΡΟΓΡΑΜΜΑΤΙΚΗ ΣΥΜΒΑΣΗ**

του άρθρου 100 του Ν. 3852/2010

**Μεταξύ**

**Του Ειδικού Διαβαθμιδικού Συνδέσμου Νομού Αττικής και του Δήμου Αχαρνών με αντικείμενο τη:**

**«Διαχείριση των Βιοαποβλήτων του Δήμου Αχαρνών»**

**Αθήνα, Απρίλιος 2020**

Στην Αθήνα, σήμερα, την ………………. του έτους 2020, ημέρα ……….., οι υπογράφοντες:

* Αφενός μεν το νομικό πρόσωπο δημοσίου δικαίου με την επωνυμία «**Ειδικός Διαβαθμιδικός Σύνδεσμος Νομού Αττικής» (ΕΔΣΝΑ)**, που εδρεύει στην Αθήνα, επί των οδών Άντερσεν αριθ. 6 και Μωραΐτη, με Α.Φ.Μ. 997495445, Δ.Ο.Υ. Ψυχικού, ο οποίος εκπροσωπείται νόμιμα από τον Πρόεδρο του κ. Βασίλειο Κόκκαλη Αντιπεριφερειάρχη Αττικής, που θα καλείται στο εξής «ΕΔΣΝΑ»,
* Αφετέρου ο **Δήμος Αχαρνών** που εδρεύει στις Αχαρνές, στην οδό Φιλαδελφείας 87 και Αθ. Μπόσδα, με ΑΦΜ 997833057 ΔΟΥ: Αχαρνών, όπως νόμιμα εκπροσωπείται από το Δήμαρχο Σπυρίδωνα Βρεττό, που θα καλείται στο εξής «Δήμος»,

και από κοινού συμφώνησαν και συναποδέχθηκαν τα παρακάτω:

* 1. **Θεσμικό Πλαίσιο**

Για τη σύναψη της παρούσας σύμβασης λήφθηκαν υπ’ όψιν τα κάτωθι:

1. Οι διατάξεις του Ν.4555/2018 «Μεταρρύθμιση του θεσμικού πλαισίου της Τοπικής Αυτοδιοίκησης – Εμβάθυνση της Δημοκρατίας – Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των ΟΤΑ [Πρόγραμμα «ΚΛΕΙΣΘΕΝΗΣ Ι»] – Ρυθμίσεις για τον εκσυγχρονισμό του πλαισίου οργάνωσης και λειτουργίας των ΦΟ.ΔΣ.Α – Ρυθμίσεις για την αποτελεσματικότερη, ταχύτερη και ενιαία άσκηση των αρμοδιοτήτων σχετικά με την απονομή ιθαγένειας και την πολιτογράφηση – Λοιπές διατάξεις αρμοδιότητας ΥΠΕΣ» (Α΄ 133).
2. Οι διατάξεις του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης –Πρόγραμμα Καλλικράτης» (Α΄ 87), όπως ισχύει.
3. Οι διατάξεις του Ν. 3463/2006 «Κύρωση του Κώδικα Δήμων και Κοινοτήτων» (Α΄ 114).
4. Οι διατάξεις του Ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις» (Α΄ 143)
5. Οι διατάξεις του Ν. 4152/2013 «Επείγοντα μέτρα εφαρμογής των νόμων 4046/2012, 4093/2012 και 4127/2013» (Α΄ 107)
6. Οι διατάξεις του Ν. 4071/2012 «Ρυθμίσεις για την τοπική ανάπτυξη, την αυτοδιοίκηση και την αποκεντρωμένη διοίκηση Ενσωμάτωση Οδηγίας 2009/50/ΕΚ» (Α΄ 85).
7. Οι διατάξεις του Ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις» (Α΄ 112).
8. Οι διατάξεις του Ν. 2690/1999 «Κύρωση του Κώδικα Διοικητικής Διαδικασίας και άλλες διατάξεις» (Α΄ 45).
9. Οι διατάξεις του π.δ. 28/2015 «Κωδικοποίηση διατάξεων για την πρόσβαση σε δημόσια έγγραφα και στοιχεία» (Α΄ 34).
10. Οι διατάξεις του άρθρου 9 του Ν. 3854/2010 «Τροποποίηση της νομοθεσίας για την εναλλακτική διαχείριση των συσκευασιών και άλλων προϊόντων και τον Εθνικό Οργανισμό Εναλλακτικής Διαχείρισης Συσκευασιών και Άλλων Προϊόντων (Ε.Ο.Ε.Δ.Σ.Α.Π.) και άλλες διατάξεις» (Α΄ 194).
11. Οι διατάξεις της Κ.Υ.Α. 2527/2009 «Ειδικότερα ζητήματα και θέματα αναφορικά με τη λειτουργία, την άσκηση των δραστηριοτήτων και την άσκηση τιμολογιακής πολιτικής των Φορέων Διαχείρισης Στερεών Αποβλήτων (ΦΟΔΣΑ)» (Β΄ 83).
12. Οι διατάξεις του Ν. 4042/2012 «Ποινική προστασία του περιβάλλοντος - Εναρμόνιση με την Οδηγία 2008/99/ΕΚ - Πλαίσιο παραγωγής και διαχείρισης αποβλήτων - Εναρμόνιση με την Οδηγία 2008/98/ΕΚ - Ρύθμιση θεμάτων Υπουργείου Περιβάλλοντος, Ενέργειας και Κλιματικής Αλλαγής» (Α΄ 24).
13. Οι διατάξεις του Ν. 1650/1986 «Για την προστασία του Περιβάλλοντος» (Α΄ 160).
14. Οι διατάξεις του Ν. 2939/2001 «Συσκευασίες και εναλλακτική διαχείριση των συσκευασιών και άλλων προϊόντων - Ίδρυση Εθνικού Οργανισμού Εναλλακτικής Διαχείρισης Συσκευασιών και Άλλων Προϊόντων (Ε.Ο.Ε.Δ.Σ.Α.Π.) και άλλες διατάξεις» (Α΄ 179).
15. Οι διατάξεις της Κ.Υ.Α. υπ’ αριθ. οικ. 51373/4684/2015 «Κύρωση του Εθνικού Σχεδίου Διαχείρισης Αποβλήτων (ΕΣΔΑ) και του Εθνικού Στρατηγικού Σχεδίου Πρόληψης Δημιουργίας Αποβλήτων» (Β΄ 2706).
16. Οι διατάξεις της Κ.Υ.Α. αριθ. ΥΠΕΝ/ΔΔΑΠΠ/31606/930/08.04.2019 (Β’ 1277) «Κανονισμός τιμολόγησης Φορέων Διαχείρισης Στερεών Αποβλήτων (ΦΟΔΣΑ)».
17. Οι διατάξεις της Κ.Υ.Α. Αριθ. Η.Π. 50910/2727/2003 «Μέτρα και όροι για την διαχείριση των στερεών αποβλήτων» Εθνικός και Περιφερειακός Σχεδιασμός Διαχείρισης» (Β΄ 1909).
18. Την Π.Υ.Σ. 49/2015 (ΦΕΚ174/2015) «Τροποποίηση και έγκριση του Εθνικού Σχεδίου Διαχείρισης Αποβλήτων (Ε.Σ.Δ.Α.) και του Εθνικού Στρατηγικού Σχεδίου Πρόληψης Δημιουργίας Αποβλήτων που κυρώθηκαν με την 51373/4684/ 25-11-2015 κοινή απόφαση των Υπουργών Εσωτερικών και Διοικητικής Ανασυγκρότησης και Περιβάλλοντος και Ενέργειας, σύμφωνα με το άρθρο 31 του Ν. 4342/2015»
19. Το Περιφερειακό Σχέδιο Διαχείρισης Αποβλήτων Αττικής, όπως εγκρίθηκε με την με αριθμ. 414/2016 Απόφαση του Περιφερειακού Συμβουλίου Αττικής, η οποία κυρώθηκε με την με αριθμ. 61490/5302 (ΦΕΚ 4175 Β/23-12-2016) Απόφαση των Υπουργών Εσωτερικών και Περιβάλλοντος και Ενέργειας
20. Η υπ’ αριθ. 124/2020 απόφαση της Εκτελεστικής Επιτροπής του ΕΔΣΝΑ, με την οποία εγκρίθηκε η σύναψη προγραμματικής συμφωνίας και το σχέδιο σύμβασης.
21. Η υπ’ αριθ. /2020 απόφαση του Δημοτικού Συμβουλίου του Δήμου, με την οποία εγκρίθηκε η σύναψη προγραμματικής συμφωνίας και το σχέδιο σύμβασης.
	1. **Προοίμιο**

Ο πρώτος συμβαλλόμενος ΕΔΣΝΑ αποτελεί το Φορέα Διαχείρισης των Στερεών Αποβλήτων Νομού Αττικής (ΦοΔΣΑ) και έχει συσταθεί με την υπ’ αριθ. οικ. 52546 απόφαση του Υπουργού Εσωτερικών (ΦΕΚ Β' 2854/16/12/2011). Σύμφωνα με τον νόμο και την ως άνω απόφαση, σκοπός του ΕΔΣΝΑ είναι μεταξύ άλλων η προσωρινή αποθήκευση, η επεξεργασία, η μεταφόρτωση, η ανακύκλωση και η εν γένει αξιοποίηση και διάθεση στερεών αποβλήτων, η λειτουργία σχετικών εγκαταστάσεων, η κατασκευή μονάδων επεξεργασίας και αξιοποίησης. Στο πλαίσιο των αρμοδιοτήτων του ο ΕΔΣΝΑ έχει κατασκευάσει και λειτουργεί μονάδες διαχείρισης και διάθεσης αποβλήτων (ΧΥΤΑ Φυλής, Εργοστάσιο Μηχανικής Ανακύκλωσης (ΕΜΑ) Άνω Λιοσίων, ΣΜΑ Σχιστού κλπ.), ενώ δύναται να αναλαμβάνει κατόπιν ανάθεσης και τη μεταφορά των αποβλήτων των υπόχρεων φορέων (παρ.1δ άρθρο 30 Ν.3536/07, όπως προστέθηκε με την παρ.7 του άρθρου 24 του Ν.3613/2007) .

Ο συμβαλλόμενος Δήμος Αχαρνών αποτελεί δήμος-μέλος του ΕΔΣΝΑ.

Η διαχείριση των αστικών στερεών αποβλήτων στη χώρα μας χαρακτηρίζεται από ισχυρή εξάρτηση από τους Χώρους Υγειονομικής Ταφής, χαμηλά ποσοστά ανακύκλωσης και αξιοποίησης ρευμάτων των απορριμμάτων, αδυναμία έργων και απώλεια επενδύσεων στον τομέα, χρόνια αναβολή της ολοκληρωμένης διαχείρισης, παραβιάσεις του περιβαλλοντικού δικαίου που οδηγούσαν σε χρηματικές κυρώσεις και καταδίκες, ενώ έργα δεκάδων εκατομμυρίων δεν λειτουργούσαν ή απαξιώνονταν. Παρά τα ορισμένα θετικά βήματα τα τελευταία χρόνια , το τοπίο εξακολουθεί να μην ικανοποιεί τις απαιτήσεις των καιρών.

Είναι προφανής η ανάγκη ριζικής στροφής της διαχείρισης αποβλήτων σε νέα κατεύθυνση που θα σηματοδοτείται από ολοκληρωμένες λύσεις στη διαχείριση αποβλήτων, ευθύνη του παραγωγού, σημαντική βελτίωση της περιβαλλοντικής προστασίας και της ποιότητας ζωής και σταδιακή προσέγγιση σε μία πιο βιώσιμη διαχείριση στερεών αποβλήτων στο πλαίσιο μιας Κυκλικής Οικονομίας, σε μια κοινωνία μηδενικών αποβλήτων.

Στο πλαίσιο αυτής της νέας πολιτικής στη διαχείριση των αποβλήτων, που κύριο στόχο έχει η διαχείριση του μεγαλύτερου μέρους των αποβλήτων να γίνεται αποκεντρωμένα, σε επίπεδο δηλαδή δήμου, ο δεύτερος συμβαλλόμενος αποφάσισε την οργάνωση δικτύου χωριστής συλλογής βιοαποβλήτων.

Σκοπός της χωριστής συλλογής των βιοαποβλήτων - που με τη σειρά τους θα τροφοδοτούν τη λειτουργία του ΕΜΑ ή άλλης εγκατάστασης που θα υποδείξει ο ΕΔΣΝΑ -, είναι η εκτροπή από την ταφή του ανωτέρω ρεύματος αποβλήτων σύμφωνα με τις αρχές της κυκλικής οικονομίας και την ιεραρχημένη πυραμίδα δράσεων διαχείρισης αποβλήτων της Ευρωπαϊκής Ένωσης μέσω ανάπτυξης προγραμμάτων διαλογής στην πηγή και η παραγωγή (από όλη την τροφοδοσία) κόμποστ υψηλής ποιότητας.

Με βάση τα παραπάνω και με δεδομένο ότι ο ΕΔΣΝΑ ήδη αναπτύσσει σχετικές δράσεις ξεχωριστής διαλογής των βιοαποβλήτων κρίνεται σκόπιμη και επιβεβλημένη η σύναψη της παρούσης προγραμματικής συμφωνίας, με στόχο τη βέλτιστη διαχείριση των βιοαποβλήτων ευθύνης των δήμων, ώστε αφενός μεν να αυξηθούν οι ποσότητες βιοαποβλήτων που συλλέγονται χωριστά και αφετέρου να μειωθούν τα απόβλητα που διατίθενται στον ΧΥΤΑ για ταφή.

Το δίκτυο χωριστής συλλογής βιοαποβλήτων από νοικοκυριά και επιχειρήσεις θα οργανώσει, θα εγκαταστήσει και θα λειτουργήσει ο Δήμος. Οι γενικές κατευθύνσεις των δράσεων ενημέρωσης - ευαισθητοποίησης - εκπαίδευσης των δημοτών θα σχεδιασθούν από κοινού από τον ΕΔΣΝΑ και το Δήμο Αχαρνών και θα εφαρμοστούν από τον Δήμο Αχαρνών.

Παράλληλα, ο Δήμος δύναται να προσδιορίσει, σχεδιάσει και να υλοποιήσει δράσεις ενημέρωσης των δημοτών για το πρόγραμμα διαλογής βιοαποβλήτων και δράσεις Οικιακής Κομποστοποίησης, και θα συνεχίσουν τη χωριστή συλλογή των κλαδεμάτων - δημοτικού πρασίνου.

Φορέας εγκατάστασης και λειτουργίας του έργου «Διαχείριση βιοαποβλήτων των Δήμου Αχαρνών» είναι ο Δήμος Αχαρνών και ο ωφελούμενος του έργου είναι ο Δήμος Αχαρνών.

Φορείς-Εταίροι είναι ο ΕΔΣΝΑ και ο Δήμος Αχαρνών.

Αρμόδια αποφασιστικά όργανα: Εκ μέρους του ΕΔΣΝΑ ορίζεται η Εκτελεστική του Επιτροπή και εκ μέρους του Δήμου το Δημοτικό Συμβούλιο.

Αρμόδια εισηγητικά όργανα: Με την επιφύλαξη των αρμοδιοτήτων της Επιτροπής Παρακολούθησης και των Επιτροπών που θα οριστούν για την ανάθεση και εκτέλεση των εκτελεστικών συμβάσεων, εκ μέρους του ΕΔΣΝΑ υπεύθυνη παρακολούθησης της σύμβασης ορίζεται η Διεύθυνση Ανακύκλωσης και εκ μέρους του Δήμου η Διεύθυνση Καθαριότητας-Ανακύκλωσης .

* 1. **Απόβλητα που εντάσσονται στη διαχείριση των Βιοαποβλήτων**

Σύμφωνα με το σημείο 4 του άρθρου 11 «Ορισμοί» του Ν. 4042/2012 βιολογικά απόβλητα (βιοαπόβλητα) είναι : τα βιοαποδομήσιμα απόβλητα κήπων και πάρκων, τα απορρίμματα τροφών και μαγειρείων από σπίτια, εστιατόρια, εγκαταστάσεις ομαδικής εστίασης και χώρους πωλήσεων λιανικής και τα συναφή απόβλητα από εγκαταστάσεις μεταποίησης τροφίμων. Πιο συγκεκριμένα ως βιοαπόβλητα στην παρούσα σύμβαση ορίζονται μόνο τα βιοαποικοδομήσιμα απόβλητα κουζίνας και χώρων ενδιαίτησης (ΕΚΑ 20 01 08).

* 1. **Αντικείμενο της προγραμματικής σύμβασης**
1. Αντικείμενο της προγραμματικής σύμβασης είναι η ανάπτυξη δικτύου συλλογής βιοαποβλήτων στα διοικητικά όρια του Δήμου, η οποία περιλαμβάνει την εγκατάσταση του απαραίτητου εξοπλισμού, τη συλλογή και τη μεταφορά των βιοαποβλήτων που παράγονται στους χώρους ευθύνης του Δήμου.
2. Η συλλογή των βιοαποβλήτων θα γίνεται στα διοικητικά όρια του Δήμου.
	1. **Υποχρεώσεις και Δικαιώματα αντισυμβαλλομένων**

Οι συμβαλλόμενοι φορείς αναλαμβάνουν τις παρακάτω υποχρεώσεις και δικαιώματα:

**1.** Ο **ΕΔΣΝΑ** αναλαμβάνει:

* Να διαθέσει στο Δήμο τον απαιτούμενο εξοπλισμό για τη χωριστή συλλογή, αποκομιδή και μεταφορά των βιοαποβλήτων (200 καφέ κάδοι, 2 οχήματα απορριμματοφόρα με σύστημα πλύσης κάδων με αριθμούς κυκλοφορίας ΚΗΗ9009 και ΚΗΗ9032).
* Να εξασφαλίζει τη συντήρηση, τον καθαρισμό, την επισκευή, των οχημάτων συλλογής για τη σωστή και πλήρη λειτουργία τους. Επίσης αναφέρεται ότι η αντικατάσταση των ελαστικών των οχημάτων πρέπει να γίνεται κάθε έτος.
* Να καταβάλει ασφάλιστρα, δαπάνες ελέγχου ΚΤΕΟ και τυχόν απαιτούμενα τέλη που προβλέπονται για την κυκλοφορία των οχημάτων.
* Να παράσχει κάθε δυνατή βοήθεια και πόρους και τεχνογνωσία στον Δήμο για την ευαισθητοποίηση των νοικοκυριών και την ορθή λειτουργία του συστήματος συλλογής βιοαποβλήτων.
* Να ορίσει τον εκπρόσωπο του στην Κοινή Επιτροπή Παρακολούθησης της Σύμβασης σύμφωνα με το άρθρο 9 της παρούσας.
* Ο ΕΔΣΝΑ δύναται να αναθέτει μέρος ή το σύνολο των υπηρεσιών συντήρησης οχημάτων, ή/και ευαισθητοποίησης σε τρίτους εφόσον το κρίνει σκόπιμο από τεχνική και οικονομική άποψη ή εφόσον δεν διαθέτει το απαιτούμενο προσωπικό.

Αντικείμενο της παρούσης δεν αποτελεί η επεξεργασία και η διαχείριση των συλλεγόμενων βιοαποβλήτων.

**2.** Ο **Δήμος** αναλαμβάνει:

* Να αναπτύξει το δίκτυο των καφέ κάδων της διακριτής συλλογής των βιοαποβλήτων νοικοκυριών και επιχειρήσεων εντός των διοικητικών του ορίων.
* Να ενεργεί ως Φορέας χωριστής συλλογής και μεταφοράς των Βιοαποβλήτων (καφέ κάδοι) με δικό τους προσωπικό και με τα οχήματα που θα διατεθούν από τον ΕΔΣΝΑ, στο χώρο που θα επιλεγεί από τον ΕΣΔΝΑ. Με τα οχήματα αυτά θα μεταφέρονται αποκλειστικά βιοαπόβλητα.

Να καθορίσει με ειδικές προς τούτο αποφάσεις της Δ/νσης Καθαριότητας – Ανακύκλωσης την ακριβή χωροταξία του δικτύου (δηλ. τις θέσεις των κάδων αυτών) ώστε να εξασφαλίζεται η απρόσκοπτη και έγκαιρη αποκομιδή των βιοαποβλήτων και η μεταφορά τους στη διαχείρισης βιοαποβλήτων, φροντίζοντας παράλληλα για την καθαριότητα των σημείων αυτών και μεριμνώντας για την ενημέρωση των δημοτών.

* Να τροποποιήσει τον υφιστάμενο Κανονισμό Καθαριότητας εφόσον αυτό απαιτείται.
* Να αναπτύξει το δίκτυο συλλογής βιοαποβλήτων (οχήματα, κάδοι) πέραν από τον παρεχόμενο από τον ΕΔΣΝΑ εξοπλισμό.
* Να φυλάσσει επαρκώς τους χώρους που βρίσκονται τα οχήματα και να κάνει χρήση αυτών με επιμέλεια και σύμφωνα με τον προορισμό τους, ώστε κατά το δυνατόν να μην προκαλούνται βλάβες πλέον αυτών που οφείλονται στη συνήθη χρήση.
* Να συμμετέχει μέσω εκπροσώπου τους στην «Κοινή Επιτροπή Παρακολούθησης» σύμφωνα με το άρθρο 9.
* Να διευκολύνει με κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της παρούσας σύμβασης στη συγκέντρωση των απαραίτητων στοιχείων και πληροφοριών,
* Να απασχολεί και να διαθέτει προσωπικό με τα απαραίτητα και ανάλογα προσόντα, προκειμένου να διασφαλισθεί η αρτιότητα υλοποίησης των Δράσεων Χωριστής Συλλογής,
* Να υλοποιεί προγράμματα ευαισθητοποίησης, ενημέρωσης και εκπαίδευσης των δημοτών και του κοινού για τη χωριστή συλλογή των βιοαποβλήτων στα όρια του Δήμου τους.
* Την πληρωμή τυχόν προστίμων για παράβαση του ΚΟΚ.
* Την τροφοδοσία των οχημάτων με καύσιμα.
	1. **Οικονομικό αντικείμενο - Πόροι**

Η διάθεση του εξοπλισμού γίνεται από τον ΕΔΣΝΑ στο Δήμο Αχαρνών δωρεάν, ενώ δεν προκύπτουν οικονομικές υποχρεώσεις για αμφότερα τα συμβαλλόμενα μέρη.

* 1. **Στόχοι**

Μετά τη συμπλήρωση του πρώτου έτους από την υπογραφή της σύμβασης και εφόσον έχει ολοκληρωθεί η ενημέρωση των πολιτών, αρχίζει η περίοδος κανονικής λειτουργίας του συστήματος. Πλέον αυτών ρητά συμφωνείται εδώ, ότι κατά την περίοδο κανονικής λειτουργίας του συστήματος :

* Το αποδεκτό ποσοστό άχρηστων - ανεπιθύμητων προσμίξεων των βιοαποβλήτων σε μονάδα κομποστοποίησης και έως 20% επί των εισερχόμενων Βιοαποβλήτων, θα διατίθενται από το Δήμο, σε χώρο ευθύνης του ΕΔΣΝΑ δωρεάν. Με τα το πέρας των 2 ετών ο δήμος υποχρεούται να ενισχύσει την ενημέρωση των πολιτών και να μειώνει κατά 1% κάθε έτος το ποσοστό προσμίξεων.
* Η ποσότητα των βιοαποβλήτων προερχόμενα από τους καφέ κάδους που παρέχονται (εξαιρουμένων των πρασίνων-κλαδεμάτων) θα ανέρχεται για το 1ο έτος της κανονικής λειτουργίας σε τουλάχιστον 2% κατά βάρος των προσκομιζόμενων συνολικών αποβλήτων (σύμμεικτων και υπολειμματικών σύμμεικτων) που θα διαθέτει ο Δήμος στις εγκαταστάσεις του ΕΔΣΝΑ και για το 2ο έτος κανονικής λειτουργίας σε τουλάχιστον 4%. Μετά το πέρας των 3 ετών συνολικής λειτουργίας ο Δήμος υποχρεούται να αυξάνει κατά 0,5% κάθε έτος την ποσότητα των προσκομιζόμενών βιοαποβλήτων προερχόμενα από τους καφέ κάδους που παρέχονται (εξαιρουμένων των πρασίνων-κλαδεμάτων).

Να σημειωθεί ότι οι στόχοι αυτοί αφορούν αποκλειστικά τον παρεχόμενο εξοπλισμό και όχι τον στόχο συλλογής βιοαποβλήτων που πρέπει να πετύχουν οι Δήμοι. Οι στόχοι συλλογής βιοαποβλήτων των Δήμων προσδιορίζονται στα Τοπικά Σχέδια τους και στον ΠΕΣΔΑ Περιφέρειας Αττικής.

Η διαπίστωση του ποσοστού αχρήστων θα γίνεται από τα αρμόδια όργανα του ΕΔΣΝΑ.

Για κάθε ένα τόνο εισερχομένου αποβλήτου προς επεξεργασία στη μονάδα κομποστοποίησης, προκύπτει τελικό προϊόν (εδαφοβελτιωτικό), σε χύμα μορφή. Το παραγόμενο τελικό προϊόν θα το διαθέτει ο ΕΔΣΝΑ.

* 1. **Διάρκεια – Χρονοδιάγραμμα**
1. Η διάρκεια της παρούσας σύμβασης ορίζεται σε δεκαετή, αρχής γενομένης από την επομένη της υπογραφής της.
2. Η διάρκεια της σύμβασης μπορεί να παραταθεί για δέκα ακόμη (10) έτη, με κοινή απόφαση των συμβαλλομένων μερών.
	1. **Κοινή Επιτροπή Παρακολούθησης της σύμβασης**

Για την παρακολούθηση εκτέλεσης της παρούσας σύμβασης συστήνεται όργανο με την επωνυμία «Κοινή Επιτροπή Παρακολούθησης», με έδρα το Δήμο Αχαρνών.

Η Κοινή Επιτροπή Παρακολούθησης αποτελείται από:

1. Ένα (1) εκπρόσωπο του ΕΔΣΝΑ, ο οποίος ορίζεται Πρόεδρος της Επιτροπής, με τον αναπληρωτή του,
2. έναν (1) εκπρόσωπο του Δήμου Αχαρνών με τον αναπληρωτή του,
3. έναν (1) εκπρόσωπο της Περιφέρειας Αττικής, που θα οριστεί από τον αρμόδιο Αντιπεριφερειάρχη της περιφερειακής ενότητας που ανήκει ο Δήμος, με τον αναπληρωτή του.

Αντικείμενο της Κοινής Επιτροπής Παρακολούθησης είναι ο συντονισμός και η παρακολούθηση όλων των ενεργειών που απαιτούνται για την εκτέλεση της παρούσας προγραμματικής σύμβασης και ειδικότερα η τήρηση των όρων της, η διαπίστωση της τήρησης των εκατέρωθεν υποχρεώσεων, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας, και η επίλυση κάθε διαφοράς μεταξύ των συμβαλλομένων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της.

Η Κοινή Επιτροπή Παρακολούθησης συγκαλείται από τον Πρόεδρό της. Στην πρόσκληση αναγράφονται τα θέματα της ημερήσιας διάταξης, ενώ ειδοποιούνται τα μέλη της εγκαίρως και εγγράφως. Στην ημερήσια διάταξη αναγράφονται υποχρεωτικά και εισάγονται προς συζήτηση και τα θέματα που θα ζητήσει εγγράφως έστω και ένα από τα μέλη της. Χρέη γραμματέα εκτελεί μέλος της Κοινής Επιτροπής Παρακολούθησης που θα εκλεγεί στην πρώτη της συνεδρίαση.

Η Κοινή Επιτροπή Παρακολούθησης συνεδριάζει στα γραφεία του Ειδικού Διαβαθμιδικού Συνδέσμου Νομού Αττικής (Άντερσεν 6 και Μωραΐτη, Αθήνα), δύναται όμως να συνεδριάζει και σε άλλο χώρο που θα συμφωνηθεί.

Η Κοινή Επιτροπή Παρακολούθησης συνέρχεται τακτικά κάθε έτος και έκτακτα όποτε το ζητήσει εγγράφως ένα από τα μέλη της. Κάθε μέλος της Κοινής Επιτροπής Παρακολούθησης μπορεί, κατά την κρίση του, να καλεί στις συνεδριάσεις υπηρεσιακά στελέχη του φορέα από τον οποίο έχει ορισθεί και τα οποία εμπλέκονται στην υλοποίηση του αντικειμένου της σύμβασης. Τα πρακτικά της Κοινής Επιτροπής Παρακολούθησης κοινοποιούνται σε όλα τα μέλη αφού υπογραφούν.

Η Κοινή Επιτροπή Παρακολούθησης συνεδριάζει έγκυρα όταν είναι παρόντα όλα τα μέλη της. Οι αποφάσεις της πρέπει να είναι αιτιολογημένες, λαμβάνονται δε κατά πλειοψηφία των παρόντων μελών και δεσμεύουν όλους τους συμβαλλόμενους φορείς.

Οι λοιπές λεπτομέρειες που ενδεχομένως απαιτηθούν για τη λειτουργία της Κοινής Επιτροπής, θα καθορισθούν με αποφάσεις της.

* 1. **Αντισυμβατική συμπεριφορά – Συνέπειες – Ποινικές Ρήτρες – Καταγγελία**
		+ 1. Η παράβαση οποιουδήποτε από τους όρους της παρούσας σύμβασης, οι οποίοι θεωρούνται όλοι ουσιώδεις ή η παράβαση των διατάξεων του νόμου και της καλής πίστης από οποιοδήποτε από τα συμβαλλόμενα μέρη παρέχει στο άλλο μέρος το δικαίωμα να καταγγείλει τη σύμβαση και να αξιώσει κάθε θετική ή αποθετική ζημία του. Ιδίως λόγο καταγγελίας αποτελεί η σοβαρή και υπαίτια καθυστέρηση υλοποίησης των συμβατικών υποχρεώσεων και η σοβαρή παραβίαση της περιβαλλοντικής νομοθεσίας, η οποία θα πρέπει να έχει διαπιστωθεί από αρμόδια όργανα, με την επιβολή προστίμου το οποίο θα έχει καταστεί τελεσίδικο.
			2. Σε περίπτωση υπαίτιας και σοβαρής παράβασης των όρων της σύμβασης, δύναται – κατόπιν εισήγησης της Κοινής Επιτροπής Παρακολούθησης – το ένα συμβαλλόμενο μέρος να επιβάλει στο έτερο μέρος ποινικές ρήτρες, οι οποίες δεν μπορούν στο σύνολό τους να υπερβαίνουν το 10% της αξίας του εξοπλισμού.
			3. Αρμόδιο Όργανο για την επιβολή ποινικών ρητρών ως προς τον ΕΔΣΝΑ είναι η Εκτελεστική Επιτροπή του και για το Δήμο το Δημοτικό τους Συμβούλιο.
			4. Σε περίπτωση υποτροπής και επαναλαμβανόμενης πλημμελούς εκτέλεσης των συμβατικών υποχρεώσεων, το αντισυμβαλλόμενο μέρος δύναται να καταγγείλει τη σύμβαση, κοινοποιώντας στο έτερο μέρος απόφαση του αρμοδίου Οργάνου, κατά την παράγραφο 3 του παρόντος άρθρου.
			5. Πριν την επιβολή ποινικών ρητρών ή την καταγγελία της σύμβασης πρέπει υποχρεωτικά να προηγηθεί πρόσκληση προ δέκα (10) τουλάχιστον ημερών προς το αντισυμβαλλόμενο μέρος για να εκφράσει τις απόψεις του, εγγράφως ή και προφορικώς κατά τη σχετική συνεδρίαση του αρμοδίου οργάνου.
			6. Σε περίπτωση επαναλαμβανόμενης απόκλισης των στόχων για 2 συναπτά έτη, καθώς και σε περίπτωση που μεταφέρονται άλλου είδους αποβλήτων εκτός από βιοαπόβλητα, ο ΕΔΣΝΑ δύναται να ζητήσει από το Δήμο την επιστροφή του κινητού εξοπλισμού (κάδοι και οχήματα).
	2. **Επίλυση Διαφορών – Δωσιδικία**

Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας σύμβασης και που δεν θα επιλύεται από την Κοινή Επιτροπή Παρακολούθησης της παρούσας σύμβασης, δύναται να επιλύεται από τα αρμόδια Δικαστήρια των Αθηνών.

* 1. **Τροποποίηση της σύμβασης**

Για οποιαδήποτε τροποποίηση της σύμβασης απαιτείται σύμφωνη γνώμη και των δύο αντισυμβαλλομένων μερών και εφόσον αυτή προβλέπεται από την κείμενη νομοθεσία.

* 1. **Λύση της σύμβασης**

Η παρούσα λύεται μετά το πέρας του χρόνου λήξης της, δηλαδή μετά το πέρας της διάρκειας σύμβασης και επιστρέφεται ο εξοπλισμός στον ΕΔΣΝΑ στην καλύτερη δυνατή κατάσταση λαμβάνοντας υπόψη την ηλικία του εξοπλισμού και την φυσιολογική φθορά από την καθημερινή χρήση του. Δύναται επίσης να λυθεί με κοινή απόφαση των αντισυμβαλλομένων, αν διαπιστωθεί ότι δεν είναι εφικτή η υλοποίησή της για λόγους που δεν οφείλονται σε δική τους υπαιτιότητα.

* 1. **Τελικές Διατάξεις**

Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την προγραμματική σύμβαση, καθώς και η καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από αυτή την προγραμματική σύμβαση.

Σε πίστωση των παραπάνω συντάχθηκε η παρούσα, η οποία υπογράφεται σε έξι (6) πρωτότυπα αντίγραφα όπως παρακάτω:

|  |  |  |  |
| --- | --- | --- | --- |
| **Για τον Δήμο**  |  |  | **Για τον ΕΔΣΝΑ** |
|  |  |  |  |

Η υπηρεσία μας προτείνει:

α) να γίνει προσθήκη παραγράφου στο άρθρο 1 **«θεσμικό πλαίσιο»** της κάτωθι ΚΥΑ στην οποία αναφέρεται υποχρέωση των ΟΤΑ α΄ βαθμού εκπόνησης μελέτης κυκλοφοριακής ρύθμισης για την χωροθέτηση των κάδων, ως εξής:

 *οι διατάξεις της ΚΥΑ με αρ. 43726/2019 ΦΕΚ 2208/Β/8-6-2019, «Παροχή μέσων ατομικής προστασίας σε υπαλλήλους των OTA α΄ και β΄ βαθμού και των νομικών προσώπων αυτών και μέτρα προληπτικής ιατρικής»*

β) να γίνει τροποποίηση στο άρθρο 5 **«υποχρεώσεις και δικαιώματα αντισυμβαλλομένων»**, παράγραφος 2, εδάφιο 2, από *« …να καθορίσει με ειδικές προς τούτο αποφάσεις της Δ/νσης Καθαριότητας-Ανακύκλωσης την ακριβή χωροταξία του δικτύου (δηλ. τις θέσεις των κάδων αυτών) ώστε να…..» σε:*

*«…να καθορίσει την ακριβή χωροταξία του δικτύου (δηλ. τις θέσεις των κάδων αυτών) σύμφωνα με τις μελέτες χωροθέτησης κάδων και κυκλοφοριακής ρύθμισης ώστε να …»*

*γ)*να γίνει προσθήκη στο άρθρο 5 **«υποχρεώσεις και δικαιώματα αντισυμβαλλομένων»**, παράγραφος 2, εδάφιο 4:

 «να αναπτύξει το δίκτυο συλλογής βιοαποβλήτων (οχήματα, κάδοι) πέραν από τον παρεχόμενο από τον ΕΔΣΝΑ εξοπλισμό»

 **«….***σύμφωνα με το Τοπικό Σχέδιο Διαχείρισης Αποβλήτων Δ. Αχαρνών»*

ώστε το εδάφιο να έχει ως εξής:

*«να αναπτύξει το δίκτυο συλλογής βιοαποβλήτων (οχήματα, κάδοι) πέραν από τον παρεχόμενο από τον ΕΔΣΝΑ εξοπλισμό σύμφωνα με το Τοπικό Σχέδιο Διαχείρισης Αποβλήτων Δ. Αχαρνών»*

 Ύστερα από τα ανωτέρω παρακαλούμε να αποφασίσετε σχετικά.

Ο Αντιδήμαρχος Καθαριότητας

 Ανακύκλωσης & Διαχ. Απορριμμάτων

 ΣΧΕΔΙΟ

|  |  |  |
| --- | --- | --- |
| ΕΙΣΗΓΗΤΗΣ | ΤΜΗΜ/ΡΧΗΣ | ΔΙΕΥΘΥΝΤΗΣ |
| ΗΜΕΡ/ΝΙΑ |  |  |

 Γεώργιος Πετάκος

|  |  |  |
| --- | --- | --- |
|  |  | *Ιππείς* |

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΑΧΑΡΝΩΝ**

**ΟΙΚΟΝΟΜΙΚΗ ΕΠΙΤΡΟΠΗ**

 Απόσπασμα από το **2**o Πρακτικό

Αριθμ. Θέματος στην ημερ. Διάταξη **15o**

Αριθμ. Αποφ. **16**

Συνεδρίαση της **28/1/2020**  Αριθμ. Πρωτ. & ημερ.που δόθηκε

η πρόσκληση 3665/28-1-2020

**ΑΔΑ:** ΨΘΤΕΩΨ8-6ΙΦ

Στις Αχαρνές σήμερα στις 28 του μηνός Ιανουαρίου του έτους 2019, ημέρα Τρίτη και ώρα 09:00 στο Δημοτικό Κατάστημα (1ος όροφος, αίθουσα συνεδριάσεων) συνήλθε σε συνεδρίαση η Οικονομική Επιτροπή Αχαρνών κατόπιν της με αριθμό πρωτ. 3665/28-1-2020 εγγράφου προσκλήσεως του Προέδρου της που επιδόθηκε και δημοσιεύτηκε νόμιμα, σύμφωνα με τις διατάξεις του άρθρου 3, 5 και 6 του αρθρ. 75 του Ν. 3852/2010, όπως αντικαταστάθηκαν με το άρθρο 77 του Ν. 4555/2018 και τις τροποποιήσεις του.

Διαπιστώθηκε ότι υπάρχει νόμιμη απαρτία και κηρύχθηκε από τον Πρόεδρο η έναρξη της συνεδρίασης.

|  |  |
| --- | --- |
| Π Α Ρ Ο Ν Τ Ε Σ | Α Π Ο Ν Τ Ε Σ |
| 1.Βρεττός Μιχαήλ  | 1.Αραμπαντζής Ευάγγελος  |
| 2.Δαμάσκος Νικόλαος  | 2.Βαρελάς Πέτρος  |
| 3.Κασσαβός Ιωάννης  | 3.Βρεττός Σπυρίδων  |
| 4.Κατσανδρή Χρηστίνα  | 4.Κωφός Δημήτριος  |
| 5.Κόνταρης Χρύσανθος  |  |
| 6.Παυλίδου Όλγα  |  |

**ΘΕΜΑ:** « Επιστροφή χρημάτων ποσού 75,00 € στην κ. ΛΙΛΗ ΑΡΧΟΝΤΟΥΛΑ ως αχρεωστήτως καταβληθέντα που αφορούν <ΚΑΤΑΣΚΕΥΗ ΑΓΩΓΟΥ ΑΠΟΧΕΤΕΥΣΗΣ>

Ο Αντιπρόεδρος της Οικονομικής Επιτροπής φέρνει για συζήτηση στο Σώμα το πιο πάνω αναφερόμενο και γραμμένο με αριθ. 15ο θέμα στην ημερήσια διάταξη και παρουσιάζει την εισήγηση της Οικονομικής Υπηρεσίας , για την επιστροφή του ποσού των **75,00** **€ στην κ. ΛΙΛΗ ΑΡΧΟΝΤΟΥΛΑ ως αχρεωστήτως καταβληθέντα,** διότι ο ανωτέρω για το ακίνητο της ΘΡΑΚΟΜΑΚΕΔΟΝΕΣ επί της οδού ΞΑΝΘΗΣ 22 & ΜΑΚΕΔΟΝΟΜΑΧΩΝ 37 είχε πληρώσει ο πατέρας της ΛΙΛΗΣ ΚΩΝΣΤΑΝΤΙΝΟΣ (θανών) με αρ διπλ 2704/22-3-2012 και στην συνέχεια προχώρησε σε εξόφληση για το ίδιο ακίνητο και η ιδία με αρ διπλ 7255/31-7-2019.

Ακολουθεί συζήτηση με ερωτήσεις ,απαντήσεις και τοποθετήσεις στο θέμα.

 Τέλος ο Αντιπρόεδρος προτείνει την λήψη σχετικής απόφασης.

**Η ΟΙΚΟΝΟΜΙΚΗ ΕΠΙΤΡΟΠΗ**

 Αφού έλαβε υπόψη την εισήγηση της Οικονομικής Υπηρεσίας μετά από διαλογική συζήτηση και σύσκεψη,

**ΑΠΟΦΑΣΙΖΕΙ ΟΜΟΦΩΝΑ**

Την επιστροφή χρημάτων του ποσού ποσού των **75,00** **€ στην κ. ΛΙΛΗ ΑΡΧΟΝΤΟΥΛΑ ως αχρεωστήτως καταβληθέντα,** διότι ο ανωτέρω για το ακίνητο της ΘΡΑΚΟΜΑΚΕΔΟΝΕΣ επί της οδού ΞΑΝΘΗΣ 22 & ΜΑΚΕΔΟΝΟΜΑΧΩΝ 37 είχε πληρώσει ο πατέρας της ΛΙΛΗΣ ΚΩΝΣΤΑΝΤΙΝΟΣ (θανών) με αρ διπλ 2704/22-3-2012 και στην συνέχεια προχώρησε σε εξόφληση για το ίδιο ακίνητο και η ίδια με αρ διπλ 7255/31-7-2019..

Αναθέτει τις περαιτέρω ενέργειες στον κ. Πρόεδρο

1. Η πιο πάνω απόφαση πήρε αριθμό **16/2019.**
2. **Ο ΑΝΤΙΠΡΟΕΔΡΟΣ ΤΑ ΜΕΛΗ**

|  |
| --- |
| Δαμάσκος Νικόλαος  |
| Κασσαβός Ιωάννης  |
| Κατσανδρή Χρηστίνα  |
| Κόνταρης Χρύσανθος  |
| Παυλίδου Όλγα  |

**Ακριβές Απόσπασμα**

**Αχαρνές Αυθημερόν**

**Ο ΑΝΤΙΠΡΟΕΔΡΟΣ ΟΙΚΟΝΟΜΙΚΗΣ**

**ΒΡΕΤΤΟΣ ΜΙΧΑΗΛ**

|  |  |  |
| --- | --- | --- |
|  |  | *Ιππείς* |

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΑΧΑΡΝΩΝ**

**ΟΙΚΟΝΟΜΙΚΗ ΕΠΙΤΡΟΠΗ**

 Απόσπασμα από το **3**o Πρακτικό

Αριθμ. Θέματος στην ημερ. Διάταξη **4o**

Αριθμ. Αποφ. **42**  Συνεδρίαση της **18/2/2020**  Αριθμ. Πρωτ. & ημερ.που δόθηκε

η πρόσκληση 7935/14-2-2020

**ΑΔΑ:** 9Κ04ΩΨ8-ΤΛ9

Στις Αχαρνές σήμερα στις 18 του μηνός Φεβρουαρίου του έτους 2020, ημέρα Τρίτη και ώρα 09:00 στο Δημοτικό Κατάστημα (2ος όροφος, αίθουσα συνεδριάσεων Δημοτικού Σ/λίου) συνήλθε σε συνεδρίαση η Οικονομική Επιτροπή Αχαρνών κατόπιν της με αριθμό πρωτ. 7935/ 14-2-2020 εγγράφου προσκλήσεως του Προέδρου της που επιδόθηκε και δημοσιεύτηκε νόμιμα, σύμφωνα με τις διατάξεις του άρθρου 3, 5 και 6 του αρθρ. 75 του Ν. 3852/2010, όπως αντικαταστάθηκαν με το άρθρο 77 του Ν. 4555/2018 και τις τροποποιήσεις του.

Διαπιστώθηκε ότι υπάρχει νόμιμη απαρτία και κηρύχθηκε από τον Πρόεδρο η έναρξη της συνεδρίασης.

|  |  |
| --- | --- |
| Π Α Ρ Ο Ν Τ Ε Σ | Α Π Ο Ν Τ Ε Σ |
| 1.Αραμπαντζής Ευάγγελος  | 1.Βαρελάς Πέτρος  |
| 2.Βρεττός Μιχαήλ  | 2.Κασσαβός Ιωάννης  |
| 3.Βρεττός Σπυρίδων  |  |
| 4.Δαμάσκος Νικόλαος  |  |
| 5.Κατσανδρή Χρηστίνα  |  |
| 6.Κόνταρης Χρύσανθος  |  |
| 7.Παυλίδου Όλγα  |  |

**ΘΕΜΑ:** Έκθεση αποτελεσμάτων εκτέλεσης του προϋπολογισμού εσόδων - εξόδων Δ΄ τριμήνου οικονομικού έτους 2019

Ο Πρόεδρος της Οικονομικής Επιτροπής, εισηγούμενος το 4ο θέμα, διαβάζει την εισήγηση της Δ/νσης Οικονομικών Υπηρεσιών στην οποία αναφέρονται τα εξής:

Σύμφωνα με το άρθρο 39 Ν. 4257/2014 ΦΕΚ 93/Α/2014 «Επείγουσες ρυθμίσεις αρμοδιότητας Υπουργείου Εσωτερικών», Η οικονομική επιτροπή, έπειτα από εισήγηση του υπευθύνου των οικονομικών υπηρεσιών του οικείου Δήμου, μετά τη λήξη κάθε τριμήνου υποβάλλει στο Δημοτικό Συμβούλιο έκθεση για τα αποτελέσματα εκτέλεσης του προϋπολογισμού, κατά το χρονικό διάστημα από την αρχή του οικονομικού έτους έως το τέλος του συγκεκριμένου τριμήνου.

Τα στοιχεία που πρέπει να περιλαμβάνει η έκθεση αποτελεσμάτων εκτέλεσης του Προϋπολογισμού καθορίστηκαν με την 40038/9-9-2011 (ΦΕΚ 2007/9-9-2011) απόφαση Υπουργείου Εσωτερικών.

Συγκεντρωτικά οι καταστάσεις των εισπράξεων (εσόδων) και των δαπανών (εξόδων) για το Δ΄ τρίμηνο Οικονομικού έτους 2019 έχουν ως εξής:

|  |
| --- |
| **ΥΠΟΔΕΙΓΜΑ 1** |
| **ΕΛΛΗΝΙΚΗ ΔΗΜΟΚΡΑΤΙΑ**  |  |  |  |  |  |  |
| **ΝΟΜΟΣ ΑΤΤΙΚΗΣ** |  |  |  |  |  |  |
| **ΔΗΜΟΣ ΑΧΑΡΝΩΝ** |  |  |  |  |  |
| **ΤΡΙΜΗΝΙΑΙΑ ΕΚΘΕΣΗ** |
| **ΑΠΟΤΕΛΕΣΜΑΤΑ ΕΚΤΕΛΕΣΗΣ ΠΡΟΫΠΟΛΟΓΙΣΜΟΥ ΕΣΟΔΩΝ 4ου ΤΡΙΜΗΝΟΥ 2019** |
|  |  |  |  | ΠΕΡΙΟΔΟΣ 1/1/2019 - 31/12/2019 |
| **Κ.Α.** | **ΑΝΑΚΕΦΑΛΑΙΩΣΗ ΕΣΟΔΩΝ** | **Προϋπ/σμός** | **Βεβαιωθέντα** | **%** | **Εισπραχθέντα** | **%** |
| 1 | 2 | 2/1 | 3 | 3/1 | 3/2 |
| **0** | **Τακτικά έσοδα** | **24.052.327,83** | **26.959.215,47** | **1,120857** | **26.675.342,88** | **1,109055** | **0,98947** |
| 1 | Πρόσοδοι από ακίνητη περιούσια | 398.380,62 | 150.656,17 | **0,378171** | 150.656,17 | **0,378171** | **1** |
| 2 | Ίρόσοδοι από κινητή περιούσια | 45.202,01 | 57.509,62 | **1,27228** | 57.509,62 | **1,27228** | **1** |
| 3 | Εσοδα από ανταποδοτικά τέλη και δικαιώματα | 10.563.021,95 | 11.693.332,48 | **1,107006** | 11.458.662,27 | **1,08479** | **0,979931** |
| 4 | Εσοδα από λοιπά τέλη - δικαιώματα και παροχή υπηρεσιών | 3.084.603,45 | 3.098.289,64 | **1,004437** | 3.093.302,46 | **1,00282** | **0,99839** |
| 5 | Φόροι και εισφορές | 177.482,09 | 321.898,14 | **1,813694** | 291.036,96 | **1,63981** | **0,904127** |
| 6 | Εσοδα από επιχορηγήσεις | 9.707.657,71 | 11.357.023,55 | **1,169904** | 11.357.023,55 | **1,169904** | **1** |
| 7 | Λοιπά τακτικά έσοδα | 75.980,00 | 280.505,87 | **3,691838** | 267.151,85 | **3,516081** | **0,952393** |
| **1** | **Εκτακτα έσοδα** | **27.046.919,19** | **12.472.774,13** | **0,461153** | **12.179.958,64** | **0,450327** | **0,976524** |
| 11 | Εσοδα από την εκποίηση κινητής και ακίνητης περιούσιας | 2.500,00 | 0,00 | **0** | 0,00 | **0** | **#ΔΙΑΙΡ/0!** |
| 12 | Επιχορηγήσεις για κάλυψη λειτουργικών δαπανών | 4.014.630,40 | 3.443.521,71 | **0,857743** | 3.443.521,71 | **0,857743** | **1** |
| 13 | Επιχορηγήσεις για επενδυτικές δαπάνες | 4.253.559,80 | 2.077.025,75 | **0,488303** | 2.077.025,75 | **0,488303** | **1** |
| 14 | Δωρεές - κληρονομιές - κληροδοσίες | 2.500,00 | 0,00 | **0** | 0,00 | **0** | **#ΔΙΑΙΡ/0!** |
| 15 | Προσαυξήσεις - πρόστιμα - παράβολα | 340.040,85 | 1.660.018,87 | **4,881822** | 1.367.203,38 | **4,020703** | **0,823607** |
| 16 | Λοιπά έκτακτα έσοδα | 18.433.688,14 | 5.292.207,80 | **0,287094** | 5.292.207,80 | **0,287094** | **1** |
| **2** | **Έσοδα παρελθόντων οικονομικών ετών** | **3.660.462,80** | **4.876.359,54** | **1,33217** | **4.188.865,05** | **1,144354** | **0,859015** |
| 21 | Τακτικά έσοδα | 3.628.621,49 | 4.796.179,23 | **1,321763** | 4.173.274,27 | **1,150099** | **0,870125** |
| 22 | Έκτακτα έσοδα | 31.841,31 | 80.180,31 | **2,518122** | 15.590,78 | **0,48964** | **0,194446** |
| **3** | **Εισπράξεις από δάνεια και απαιτήσεις από Π.Ο.Ε.** | **17.515.499,92** | **17.314.468,53** | **0,988523** | **2.501.127,44** | **0,142795** | **0,144453** |
| 31 | Εισπράξεις από δάνεια | 0,00 | 0,00 | **#ΔΙΑΙΡ/0!** | 0,00 | **#ΔΙΑΙΡ/0!** | **#ΔΙΑΙΡ/0!** |
| 32 | Εισπρακτέα υπόλοιπα προηγούμενων οικονομικών ετών | 17.515.499,92 | 17.314.468,53 | **0,988523** | 2.501.127,44 | **0,142795** | **0,144453** |
| **4** | **Εισπράξεις υπέρ Δημοσίου και τρίτων** | **9.705.683,71** | **7.345.556,46** | **0,75683** | **7.340.727,55** | **0,756333** | **0,999343** |
| 41 | Εισπράξεις υπέρ του δημόσιου | 8.675.158,41 | 6.191.518,12 | **0,713707** | 6.191.518,12 | **0,713707** | **1** |
| 42 | Εισπράξεις υπέρ τρίτων | 101.245,30 | 79.823,34 | **0,788415** | 74.994,43 | **0,74072** | **0,939505** |
| 43 | ΕΣΟΔΑ ΠΡΟΣ ΑΠΟΔΟΣΗ ΣΕ ΤΡΙΤΟΥΣ | 929.280,00 | 1.074.215,00 | **1,155965** | 1.074.215,00 | **1,155965** | **1** |
| **5** | **Χρηματικό υπόλοιπο προηγούμενου Έτους** | **15.209.128,66** | **0,00** | **0** | **0,00** | **0** | **#ΔΙΑΙΡ/0!** |
|   | **Σύνολα εσόδων** | **97.190.022,11** | **68.968.374,13** |  | **52.886.021,56** |   |   |

|  |
| --- |
| **ΥΠΟΔΕΙΓΜΑ 2** |
| **ΕΛΛΗΝΙΚΗ ΔΗΜΟΚΡΑΤΙΑ**  |  |  |  |  |  |  |  |  |  |
| **ΝΟΜΟΣ ΑΤΤΙΚΗΣ** |  |  |  |  |  |  |  |  |  |
| **ΔΗΜΟΣ ΑΧΑΡΝΩΝ** |  |  |  |  |  |  |  |  |
| **ΤΡΙΜΗΝΙΑΙΑ ΕΚΘΕΣΗ** |
| **ΑΠΟΤΕΛΕΣΜΑΤΑ ΕΚΤΕΛΕΣΗΣ ΠΡΟΫΠΟΛΟΓΙΣΜΟΥ ΔΑΠΑΝΩΝ 4ου ΤΡΙΜΗΝΟΥ 2019** |
|  |  |  |  |  |  |  |  | ΠΕΡΙΟΔΟΣ 1/1/2019 - 31/12/2019 |
| **Κ.Α.** | **ΑΝΑΚΕΦΑΛΑΙΩΣΗ ΕΞΟΔΩΝ** | **Προϋπ/σμός** | **Δεσμευθέντα** | **%** | **Τιμολογηθέντα** | **%** | **Ενταλθέντα** | **Πληρωθέντα** | **%** | **%** |
| 1 | 2 | 2/1 | 3 | 3/1 | 4 | 5 | 5/1 | 5/3 |
| **6** | **Έξοδα** | **43275109,17** | **40380951,8** | **0,933122** | **37044456,05** | **0,8560222** | **35108077,7** | **35108077,65** | **0,8112765** | **0,9477283** |
| 60 | Αμοιβές και έξοδα προσωπικού | 15080570,85 | 13933551 | **0,923941** | 12860384,45 | **0,8527784** | 12679044,2 | 12679044,2 | **0,8407536** | **0,9858993** |
| 61 | Αμοιβές αιρετών και τρίτων | 2300441,77 | 1765966,96 | **0,767664** | 1367617,22 | **0,594502** | 1034812,51 | 1034812,51 | **0,4498321** | **0,7566536** |
| 62 | Παροχές τρίτων | 3305101,15 | 3080256,36 | **0,93197** | 2667649,14 | **0,8071309** | 2522969,41 | 2522969,41 | **0,7633562** | **0,9457651** |
| 63 | Φόροι - τέλη | 195000 | 185321,65 | **0,950367** | 163494,45 | **0,8384331** | 178489,98 | 178489,98 | **0,9153332** | **1,0917189** |
| 64 | Λοιπά Γενικά έξοδα | 4908091,99 | 4467379,13 | **0,910207** | 4379564,93 | **0,8923152** | 4261244,77 | 4261244,77 | **0,868208** | **0,9729836** |
| 65 | Πληρωμές για την εξυπηρέτηση δημοσίας πίστεως | 6299760,9 | 6299760,9 | **1** | 5991307,15 | **0,9510372** | 5991307,15 | 5991307,15 | **0,9510372** | **1** |
| 66 | Δαπάνες προμήθειας αναλωσίμων | 2516165,14 | 2124219,42 | **0,844229** | 1143194,05 | **0,4543398** | 701439,63 | 701439,63 | **0,2787733** | **0,6135788** |
| 67 | Πληρωμές - Μεταβιβάσεις σε τρίτους | 6943977,37 | 6805436,28 | **0,980049** | 6782105,53 | **0,9766889** | 6473069,28 | 6473069,28 | **0,9321847** | **0,9544336** |
| 68 | Λοιπά Έξοδα | 1726000 | 1719060,08 | **0,995979** | 1689139,13 | **0,9786438** | 1265700,72 | 1265700,72 | **0,7333144** | **0,749317** |
| **7** | **Επενδύσεις** | **13362030,32** | **10263897,5** | **0,768139** | **8159698,01** | **0,610663** | **5212322,42** | **5212322,42** | **0,3900846** | **0,6387886** |
| 71 | Αγορές κτιρίων, τεχνικών έργων και προμήθειες παγίων | 7636680,82 | 7123423,65 | **0,932791** | 6334747,63 | **0,8295158** | 4181179,84 | 4181179,84 | **0,5475127** | **0,6600389** |
| 73 | Έργα | 5365074,58 | 3106168,94 | **0,578961** | 1803746,38 | **0,3362015** | 1009938,58 | 1009938,58 | **0,1882432** | **0,5599116** |
| 74 | Μελέτες, έρευνες, πειραματικές εργασίες κλπ | 360274,92 | 34304,92 | **0,095219** | 21204 | **0,0588551** | 21204 | 21204 | **0,0588551** | **1** |
| 75 | Τίτλοι πάγιας επένδυσης (συμμετοχές σε επιχειρήσεις) | 0 | 0 | **#ΔΙΑΙΡ/0!** | 0 | **#ΔΙΑΙΡ/0!** | 0 | 0 | **#ΔΙΑΙΡ/0!** | **#ΔΙΑΙΡ/0!** |
| **8** | **Πληρωμές Π.Ο.Ε., αποδόσεις και προβλέψεις** | **40522882,62** | **13523425,7** | **0,333723** | **12267390,99** | **0,3027275** | **8360899,94** | **8360899,94** | **0,2063254** | **0,6815549** |
| 81 | Πληρωμές Π.Ο.Ε. | 4508395,37 | 4508395,37 | **1** | 4508395,34 | **1** | 1805764,61 | 1805764,61 | **0,4005338** | **0,4005338** |
| 82 | Αποδόσεις | 9153955,25 | 9015030,37 | **0,984824** | 7758995,65 | **0,8476113** | 6555135,33 | 6555135,33 | **0,7160987** | **0,8448433** |
| 83 | Επιχορηγούμενες πληρωμές υποχρεώσεων Π.Ο.Ε. | 0 | 0 | **#ΔΙΑΙΡ/0!** | 0 | **#ΔΙΑΙΡ/0!** | 0 | 0 | **#ΔΙΑΙΡ/0!** | **#ΔΙΑΙΡ/0!** |
| 85 | Προβλέψεις μη είσπραξης | 26860532 | 0 | **0** | 0 | **0** | 0 | 0 | **0** | **#ΔΙΑΙΡ/0!** |
| **9** | **Αποθεματικό** | **30000** |  |  |  |  |  |  |  |  |
|   | **Σύνολα δαπανών** | **97190022,11** | **64168275** |  | **57471545,05** |  | **48681300** | **48681300,01** |   |   |

Μελετώντας τον ανωτέρω πίνακα του απολογισμού του Δ΄ Τριμήνου 2019 των εσόδων , διαπιστώνουμε :

* Από το ποσό των προϋπολογισθέντων Τακτικών Εσόδων για το έτος 2019, ποσού 24.052.327,83 €, βεβαιώθηκαν έσοδα ύψους 26.959.215,47€ , ήτοι το 112,09% αυτών, ενώ από το ποσό των βεβαιωμένων εσόδων εισπράχθηκε το 98,95% που αντιστοιχεί σε ποσό ύψους 26.675.342,88€.
* Από το ποσό των προϋπολογισθέντων Έκτακτων Εσόδων για το έτος 2019, ποσού 27.046.919,19€, βεβαιώθηκαν έσοδα ύψους 12.472.774,13€ , ήτοι 46,12% αυτών, ενώ από το ποσό των βεβαιωμένων εσόδων εισπράχθηκε 97,65% που αντιστοιχεί σε ποσό ύψους 12.179.958,64€.
* Από το ποσό των προϋπολογισθέντων Εσόδων παρελθόντων οικονομικών ετών για το έτος 2019, ποσού 3.660.462,80€, βεβαιώθηκαν έσοδα ύψους 4.876.359,54€, ήτοι το 133,22% αυτών, ενώ από το ποσό των βεβαιωμένων εσόδων εισπράχθηκε το 85,91% που αντιστοιχεί σε ποσό ύψους 4.188.865,05€.
* Από το ποσό των προϋπολογισθέντων εσόδων από Εισπράξεις από δάνεια και απαιτήσεις από Π.Ο.Ε. για το έτος 2019, ποσού 17.515.499,92€, βεβαιώθηκαν έσοδα ύψους 17.314.468,53€, ήτοι το 98,85% αυτών, ενώ από το ποσό των βεβαιωμένων εσόδων εισπράχθηκε το 14,45% που αντιστοιχεί σε ποσό ύψους 2.501.127,44€.
* Από το ποσό των προϋπολογισθέντων εσόδων από Εισπράξεις υπέρ Δημοσίου και τρίτων για το έτος 2019 ποσού 9.705.683,71€, βεβαιώθηκαν έσοδα ύψους 7.345.556,46€ ήτοι το 75,68% αυτών, ενώ από το ποσό των βεβαιωμένων εσόδων εισπράχθηκε το 99,93% που αντιστοιχεί σε ποσό ύψους 7.340.727,55€.
* Το Χρηματικό υπόλοιπο του προηγούμενου έτους ανέρχεται σε ποσό ύψους 15.209.128,66€ με αποτέλεσμα το συνολικό ύψος του προϋπολογισμού κατά το Δ΄ τρίμηνο 2019, συμπεριλαμβανομένων και των αναμορφώσεων, να διαμορφώνεται στο ποσό των 97.190.022,11€

Μελετώντας το πίνακα του απολογισμού του Δ΄ Τριμήνου 2019 των εξόδων , διαπιστώνουμε :

* Από το ποσό των προϋπολογισθέντων Εξόδων χρήσης για το έτος 2019, ποσού 43.275.109,17€, τιμολογήθηκαν έξοδα ύψους 37.044.456,05€, ήτοι το 85,60% αυτών, ενώ από το ποσό των τιμολογηθέντων εξόδων πληρώθηκε το 94,77%, που αντιστοιχεί στο ποσό των 35.108.077,65€, καθώς μέσα στο τρίμηνο εντάλθηκαν έξοδα ύψους 35.108.077,65€.
* Από το ποσό των προϋπολογισθέντων Επενδύσεων για το έτος 2019, ποσού 13.362.030,32€, τιμολογήθηκαν έξοδα ύψους 8.159.698,01€ ήτοι το 61,07% αυτών, ενώ από το ποσό των τιμολογηθέντων εξόδων πληρώθηκε το 63,88%, που αντιστοιχεί στο ποσό των 5.212.322,42€, καθώς μέσα στο τρίμηνο εντάλθηκαν έξοδα ύψους 5.212.322,42€.
* Από το ποσό των προϋπολογισθέντων εξόδων που αφορούν σε Πληρωμές Π.Ο.Ε., αποδόσεις και προβλέψεις για το έτος 2019, ποσού 40.522.882,62€ τιμολογήθηκαν έξοδα ύψους , 12.267.390,99€, ήτοι το 30,27% αυτών, ενώ από το ποσό των τιμολογηθέντων εξόδων πληρώθηκε το 68,15%, που αντιστοιχεί στο ποσό των 8.360.899,94€, καθώς μέσα στο τρίμηνο εντάλθηκαν έξοδα ύψους 8.360.899,94€.
* Το Αποθεματικό, που αφορά στο ποσό που είναι διαθέσιμο για την αναπλήρωση των ανεπαρκών πιστώσεων για τη δημιουργία νέων μη προβλεπόμενων στον προϋπολογισμό, ανέρχεται στο ποσό των 30.000€ διαμορφώνοντας έτσι το συνολικό ύψος του προϋπολογισμού εξόδων κατά το Δ΄ τρίμηνο 2019 στο ποσό των 97.190.022,11€.

**Η Οικονομική Επιτροπή**

• αφού άκουσε τον κ. Πρόεδρο,

• αφού έλαβε υπόψη

* την εισήγηση της Δ/νσης Οικονομικών Υπηρεσιών
* το άρθρο 39 Ν. 4257/2014 ΦΕΚ 93/Α/2014
* την υπ’ αριθ. 40038/9-9-2011( ΦΕΚ 2007/9-9-2011) απόφαση του ΥΠΕΣ

**ΑΠΟΦΑΣΙΖΕΙ ΟΜΟΦΩΝΑ**

**Α.** Την υποβολή της έκθεσης αποτελεσμάτων εκτέλεσης του προϋπολογισμού εσόδων – εξόδων

 του Δ΄ τριμήνου οικονομικού έτους 2019, στο Δημοτικό Συμβούλιο, προς έγκριση.

**Β.** Η παρούσα απόφαση θα υποβληθεί για τον απαιτούμενο έλεγχο νομιμότητας.

Η απόφαση αυτή πήρε αύξοντα αριθμό 42/2020.

Αφού αναγνώστηκε το πρακτικό αυτό υπογράφεται ως ακολούθως.

 **Ο ΠΡΟΕΔΡΟΣ ΤΑ ΜΕΛΗ**

|  |
| --- |
| Αραμπαντζής Ευάγγελος  |
| Βρεττός Μιχαήλ  |
| Βρεττός Σπυρίδων  |
| Δαμάσκος Νικόλαος  |
| Κατσανδρή Χρηστίνα  |
| Κόνταρης Χρύσανθος  |
| Παυλίδου Όλγα  |

 **ΒΡΕΤΤΟΣ ΣΠΥΡΙΔΩΝ** -

**Ακριβές Απόσπασμα**

**Αχαρνές Αυθημερόν**

**Ο ΔΗΜΑΡΧΟΣ-ΠΡΟΕΔΡΟΣ**

**ΣΠΥΡΙΔΩΝ Ι. ΒΡΕΤΤΟΣ**

|  |  |  |
| --- | --- | --- |
|  |  |   |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ****ΔΗΜΟΣ ΑΧΑΡΝΩΝ****Διεύθυνση Διοικητικών Υπηρεσιών και Ανθρώπινου Δυναμικού****Τμήμα Διοικητικής Μέριμνας, Διεκπεραίωσης και Αρχείου**Συντάξασα: Μούτα ΒάλιαΦιλαδελφείας 87 & Μπόσδα136 73 ΑχαρνέςΤηλ.: (+30) 213 2072325 Fax: (+30) 210 2462904Email: vmouta@acharnes.gr | **Προς:**  | **Βαθμός προτεραιότητας: «ΚΟΙΝΟ»****Χρόνος διατήρησης του εγγράφου στο αρχείο: «ΔΙΗΝΕΚΕΣ»****Αχαρνές, 27/02/2020****Αριθ. Πρωτ.: 10358****Πρόεδρο Δημοτικού Συμβουλίου** **κα Κατσανδρή Χρηστίνα** |

|  |
| --- |
| **ΘΕΜΑ:** *«Ορισμός Τριμελούς Επιτροπής για την Καταστροφή ηλεκτρομηχανολογικού εξοπλισμού του Δήμου».* |

**ΕΙΣΗΓΗΣΗ**

Κυρία Πρόεδρε,

Παρακαλούμε όπως εισηγηθείτε σε προσεχή συνεδρίαση του Σώματος, τον Ορισμό Τριμελούς Επιτροπής για την καταστροφή ηλεκτρομηχανολογικού εξοπλισμού του Δήμου.

Ο ηλεκτρομηχανολογικός εξοπλισμός που έχει προέλθει από αντικατάσταση και βρίσκεται αποθηκευμένος στις αποθήκες του Δήμου, αποτελεί πεπαλαιωμένο υλικό, προβληματικό, κατεστραμμένο και δεν δύναται να χρησιμοποιηθεί για κάποιο σκοπό. Tο αναφερόμενο υλικό αποτελείται από:

|  |  |  |  |
| --- | --- | --- | --- |
| **Α/Α** | **ΕΙΔΟΣ** | **ΜΟΝΤΕΛΟ** | **s/n** |
| 1 | ΟΘΟΝΗ | LG FLATRON W1934 S | 807UXEZ63220 |
| 2 | ΟΘΟΝΗ | LG FLATRON L1734S | 807UXXQ60322 |
| 3 | ΟΘΟΝΗ | PHILIPS 170S | AUZA0622015746 |
| 4 | ΟΘΟΝΗ | PHILIPS 170S | BZ000541164060 |
| 5 | ΟΘΟΝΗ | PHILIPS 170S | BZ000606235024 |
| 6 | ΟΘΟΝΗ | PHILIPS 170S | BZ000541161711 |
| 7 | ΟΘΟΝΗ | LG FLATRON L1717S | 509DIMT2Q435 |
| 8 | ΟΘΟΝΗ | SAMSUNG Sync Master 152V | GY15HMEWC11393F |
| 9 | ΟΘΟΝΗ | LG FLATRON L1952S | 612WAJRR1D580 |
| 10 | ΟΘΟΝΗ | PHILIPS 170S | BZ000541161614 |
| 11 | ΟΘΟΝΗ | LG FLATRON L1730S | 503WASD1T870 |
| 12 | ΟΘΟΝΗ | LG FLATRON L1717S | 507DIPH02512 |
| 13 | ΟΘΟΝΗ | SAMSUNG Sync Master 172V | GY17HSDX200371H |
| 14 | ΟΘΟΝΗ | LG Studio Works 700S | 303WAA0063 |
| 15 | ΟΘΟΝΗ | PROVIEW 572M | FKRB0801224222 |
| 16 | ΟΘΟΝΗ | PHILIPS 104B | CX109823106770 |
| 17 | ΕΚΤΥΠΩΤΗΣ | HP 1102(PRN0095) | CNCFC03998 |
| 18 | ΕΚΤΥΠΩΤΗΣ | HP 1102(PRN0071) | VNC6V24982 |
| 19 | ΕΚΤΥΠΩΤΗΣ | HP 1102(PRN0051) | VNC6H99023 |
| 20 | ΕΚΤΥΠΩΤΗΣ | LEXMARK E120(PRN0094) | 9956HZ9 |
| 21 | ΕΚΤΥΠΩΤΗΣ | HP 1015(PRN0019) | CNFD089068 |
| 22 | ΕΚΤΥΠΩΤΗΣ | EPSON LX350(PRN0073) | Q77Y037494 |
| 23 | ΕΚΤΥΠΩΤΗΣ | HP 2015(PRN0096) | CNBW76F1WW |
| 24 | ΕΚΤΥΠΩΤΗΣ | LEXMARK E360DN(PRN0012) | 72NCHCD |
| 25 | ΕΚΤΥΠΩΤΗΣ | HP 4050N(PRN0025) | VNC6V24987 |
| 26 | ΕΚΤΥΠΩΤΗΣ | OLIVETI P200(PRN0050) | MY3201B06C |
| 27 | ΕΚΤΥΠΩΤΗΣ | HP 5200(PRN0064) | CNFX80929 |
| 28 | ΕΚΤΥΠΩΤΗΣ | HP 1300(PRN0061) | CNCD269284 |
| 29 | ΕΚΤΥΠΩΤΗΣ |  HP 2200D(PRN0114) | JPKGR00077 |
| 30 | ΟΘΟΝΗ | SAMSUNG 710N | MJ17H9NL232722K |
| 31 | ΟΘΟΝΗ | LG W1934S | 807U6WE63225 |
| 32 | ΟΘΟΝΗ | PHILIPS 170S | AU2A0621022710 |
| 33 | ΟΘΟΝΗ | LG L1734S | 807UXNT5Z371 |
| 34 | ΟΘΟΝΗ | DAEWOO NQ150M | RA075A150107 |
| 35 | ΟΘΟΝΗ | SAMSUNG 710N | MJ17HNNL232729N |
| 36 | ΟΘΟΝΗ | PHILIPS 170S | BZ000541164656 |
| 37 | ΟΘΟΝΗ | LG L1734S | 809UXVW05647 |
| 38 | ΟΘΟΝΗ | PHILIPS 170C | BZ2A0707133097 |
| 39 | PC | VERO(KOINPOL8) |  |
| 40 | PC | LEXUS(DHM8) | 29164 |
| 41 | PC | TURBO X(KEP11) | 20071061594 |
| 42 | PC | AIG HELLAS(GRDHM2) | 7000001 |
| 43 | PC | LEXUS(KOINPOL 3) | 14744 |
| 44 | PC | ALTEC(PRONOIA 1) | 10609210072 |
| 45 | PC | ALTEC(PC014) | 10609150161 |
| 46 | PC | ALTEC(PRONOIA 5) | 10609150203 |
| 47 | PC | GIGABYTE(MHX 6) | 35561546 |
| 48 | PC | ALTEC(PC010) | 1060915015 |
| 49 | PC | ALTEC(D12T2-01) | 10609150170 |
| 50 | PC | TURBO X(ANTIDTY2) | 20071061592 |
| 51 | PC | LEXUS(PERIB 2) | 27393 |
| 52 | PC | GIGABYTE(TAM8) | 35561539 |
| 53 | PC | LEXUS(ALDP 1) | 27410 |
| 54 | PC | INTRA(PC0014) | BRDB9050 |
| 55 | PC | TURBO X(KEP 11) | 20071061590 |
| 56 | PC | TURBO X(EDU 2) | 20071061599 |
| 57 | PC | ALTEC(PRONOIA 3) | 10609150207 |
| 58 | PC | LEXUS(EPA2) | 27622 |
| 59 | PC | LEXUS(TY21) | 15402 |
| 60 | PC | ALTEC(LES 9) | 10312150122 |
| 61 | ΕΚΤΥΠΩΤΗΣ | HP 710C | MY9A3160RP |
| 62 | ΕΚΤΥΠΩΤΗΣ | LEXMARK T520 | 9902C25 |
| 63 | ΟΘΟΝΗ | PHILIPS 170S | BZ000541164666 |
| 64 | ΟΘΟΝΗ | PHILIPS 170S | BZ000541164057 |
| 65 | ΟΘΟΝΗ | PHILIPS 170S | BZ000541161702 |
| 66 | ΟΘΟΝΗ | SAMSUNG Sync Master 710N | Mj17H9NL232728X |
| 67 | ΟΘΟΝΗ | PHILIPS 170S | BZ2A0707134527 |
| 68 | ΟΘΟΝΗ | LG FLATRON L1730S | 501WASD16054 |
| 69 | PC | NO NAME (info-fe9a44dec8) | KP2019 |
| 70 | ΕΚΤΥΠΩΤΗΣ | Hp Laserjet 5100 (prn0033) | CNHGB07367 |
| 71 | ΕΚΤΥΠΩΤΗΣ | Hp Color Laserjet 3600dn (prn0044) | CNXGH73967 |
| 72 | ΟΘΟΝΗ | PHILIPS 170S | AU2A0622015736 |
| 73 | ΦΩΤΟΤΥΠΙΚΟ | PANASONIC DP-2310 |  |
| 74 | FAX (2) | PANASONIC KX-FL401GR |  |
| 75 | FAX (4) | PANASONIC KX-FL421 |  |
| 76 | SCANNER | HP5590 |  |
| 77 | SCANNER | FUJITSU FI5220C |  |

Επίσης, σύμφωνα με τις διατάξεις του Ν.3463/06, άρθρο 199, παρ. 6 του Κώδικα Δήμων και Κοινοτήτων σας γνωρίζουμε ότι αντικείμενα που δεν έχουν καμία αξία καταστρέφονται με απόφαση του δημοτικού ή κοινοτικού συμβουλίου, που εκδίδεται ύστερα από γνώμη επιτροπής, η οποία αποτελείται από τρεις συμβούλους που ορίζονται από το δημοτικό ή κοινοτικό συμβούλιο και από τους οποίους ο ένας προέρχεται από τη μειοψηφία. Αν κατά την κρίση του δημοτικού ή κοινοτικού συμβουλίου για τη διατύπωση της γνώμης της επιτροπής απαιτούνται τεχνικές γνώσεις, τις οποίες δεν διαθέτει, η επιτροπή συγκροτείται από δύο συμβούλους και έναν τεχνικό υπάλληλο του Δήμου.

Έπειτα από τα ανωτέρω, παρακαλούμε όπως εισηγηθείτε σε προσεχή συνεδρίαση σας τον ορισμό Τριμελούς Επιτροπής για την καταστροφή ηλεκτρομηχανολογικού εξοπλισμού του Δήμου.

|  |  |  |
| --- | --- | --- |
| **Η ΣΥΝΤΑΚΤΡΙΑ** | **Η ΠΡΟΙΣΤΑΜΕΝΗ ΤΜΗΜΑΤΟΣ ΔΙΟΙΚΗΤΙΚΗΣ ΜΕΡΙΜΝΑΣ ΔΙΕΚΠΕΡΑΙΩΣΗΣ ΚΑΙ ΑΡΧΕΙΟΥ** | **Ο ΑΝΤΙΔΗΜΑΡΧΟΣ** **ΔΙΕΥΘΥΝΣΗΣ ΔΙΟΙΚΗΤΙΚΩΝ ΥΠΗΡΕΣΙΩΝ ΑΝΘΡΩΠΙΝΟΥ ΔΥΝΑΜΙΚΟΥ ΗΛΕΚΤΡ. ΔΙΑΚΥΒΕΡΝΗΣΗΣ & ΕΞΥΠΗΡΕΤΗΣΗΣ ΤΟΥ ΠΟΛΙΤΗ** |
| **ΒΑΛΙΑ ΜΟΥΤΑ** | **ΜΑΡΙΑ ΧΡΥΣΟΥΛΑΚΗ** | **ΝΙΚΟΛΑΟΣ ΔΑΜΑΣΚΟΣ** |

|  |  |  |
| --- | --- | --- |
|  |  |   |

***ΕΛΛΗΝΙΚΗ ΔΗΜΟΚΡΑΤΙΑ ΑΧΑΡΝΕΣ 10/3/2020***

***ΔΗΜΟΣ ΑΧΑΡΝΩΝ***

***ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ***

 ***ΠΡΟΣ: Την Πρόεδρο του Δ.Σ.***

 ***Κα Κατσανδρή Χρηστίνα***

 ***Ε Ι Σ Η Γ Η Σ******Η***

 ***ΘΕΜΑ:******«Τροποποίηση των αποφάσεων 170/2012 και 322/2012 του Δημοτικού Συμβουλίου Αχαρνών που αφορούν πρώην δημοτικές επιχειρήσεις με σκοπό τη ρύθμιση ή εξόφληση βεβαιωμένων οφειλών»***

Κυρία Πρόεδρε,

Παρακαλούμε όπως εισηγηθείτε σε προσεχή συνεδρίαση του Σώματος την λήψη απόφασης για την τροποποίηση των αποφάσεων 170/2012 και 322/2012 του Δημοτικού Συμβουλίου Αχαρνών που αφορούν πρώην δημοτικές επιχειρήσεις με σκοπό τη ρύθμιση ή εξόφληση βεβαιωμένων οφειλών.

Το Δημοτικό Συμβούλιο Αχαρνών, με την υπ’αριθμ.170/2012 απόφασή του, η οποία επικαιροποιήθηκε με την υπ’αριθμ. 322/2012 απόφασή του, η οποία έλαβε τη με αρ.πρωτ. 46666/41284/16-10-2012 έγκριση νομιμότητας από το Γενικό Γραμματέα Αποκεντρωμένης Διοίκησης Αττικής, αποφάσισε τον συμψηφισμό με τα προβλεπόμενα στο άρθρ.27 του Ν.3756/2209 έσοδα των οφειλών του Δήμου Αχαρνών και των Νομικών Προσώπων Δημοσίου και Ιδιωτικού Δικαίου του Δήμου Αχαρνών προς το Ελληνικό Δημόσιο και τα ασφαλιστικά ταμεία. Ο εν λόγω συμψηφισμός αφορούσε τις οφειλές που είχαν καταστεί ληξιπρόθεσμες και υπήρχε αδυναμία καταβολής τους από το Δήμο και από τα νομικά πρόσωπα αυτού.

Στην ως άνω απόφαση, όπως αναλύονταν οι οφειλές ανά νομικό πρόσωπο, συμπεριλαμβάνονταν και οι οφειλές της Π.Α.Ε. Αχαρναϊκός Αθλητικός Όμιλος για το ποσό των 99.585,69 € προς το Ελληνικό Δημόσιο και για το ποσό των 126.490,20 προς τα ασφαλιστικά ταμεία.

Παρά ταύτα, τόσο η υπ’αριθμ.170/2012 Απόφαση Δημοτικού Συμβουλίου Αχαρνών όσο και η υπ’αριθμ.322/2012 επικαιροποίηση αυτής δεν εφαρμόστηκαν.

Στις 10/5/2018 χρεώθηκε στη Διεύθυνση Οικονομικών Υπηρεσιών το με αρ.πρωτ. 19221 εξώδικο του κου Παπαχρήστου Χρήστου, Διευθύνοντος Συμβούλου της Π.Α.Ε. Αχαρναϊκός για το χρονικό διάστημα 31/8/2004 έως 31/12/2004. Στο εν λόγω εξώδικο αναφέρεται ότι ο Δήμος Αχαρνών δεν συμμορφώνεται με την υπ’αριθμ 34/20-2-2017 Απόφαση Δημοτικού Συμβουλίου περί ανάληψης υποχρέωσης καταβολής του ποσού των 115.454,47 € που βεβαιώθηκε εις βάρος του κου Παπαχρήστου βάσει της υπ’αριθμ.12100/9-3-2016 ατομικής ειδοποίησης καταβολής-υπερημερίας της Δ.Ο.Υ. ΦΑΕ Αθηνών λόγω μη καταβολής ΦΠΑ ΚΑΙ ΦΜΥ στις 31/8/2004 για λογαριασμό της Π.Α.Ε. Αχαρναϊκός.

Στις 29/1/2020 χρεώθηκε στη Διεύθυνση Οικονομικών Υπηρεσιών η με αρ.πρωτ. 4430 αίτηση του κου Χασάνη Εμμανουήλ, πρώην μέλους του Δ.Σ. της Π.Α.Ε. Αχαρναϊκός, στην οποία αναφέρεται ότι εξαιτίας της προαναφερθείσας ιδιότητας, του έχει γίνει δέσμευση της φορολογικής του ενημερότητας και έχουν βεβαιωθεί οι οφειλές της Π.Α.Ε. στο ΑΦΜ του.

Κατόπιν των ανωτέρω, η Διεύθυνση Οικονομικών Υπηρεσιών, με το υπ’αριθμ.8961/20-2-2020 έγγραφό της, ζήτησε από το Αυτοτελές Τμήμα Νομικής Υπηρεσίας όπως γνωμοδοτήσει άμεσα για το εάν νομιμοποιείται η Διεύθυνση Οικονομικών Υπηρεσιών να προχωρήσει σε εξόφληση ή ρύθμιση των οφειλών της Π.Α.Ε. Αχαρναϊκός προς το Ελληνικό Δημόσιο.

Πράγματι, το Αυτοτελές Τμήμα Νομικής Υπηρεσίας με το υπ’αριθμ.10044/26-2-20 έγγραφό του, γνωμοδότησε ότι η Διεύθυνση Οικονομικών Υπηρεσιών νομιμοποιείται να προχωρήσει σε εξόφληση ή ρύθμιση συνολικά όλων των βεβαιωμένων οφειλών της Π.Α.Ε. Αχαρναϊκός προς το Ελληνικό Δημόσιο και τα ασφαλιστικά ταμεία.

Στην ως άνω περίπτωση ανήκει και το ΚΥΠΕΚΟ καθώς η απόφαση που είχε παρθεί από το Δημοτικό Συμβούλιο, δεν είχε εκτελεστεί, άρα δεν είχε γνώση τη ΔΥΟ Αχαρνών η οποία έως σήμερα δεσμεύει τα ΑΦΜ των

 Έχοντας υπ’ όψη τα παραπάνω, παρακαλούμε να αποφασίσετε σχετικά, προκειμένου ο Δήμος Αχαρνών να αναλάβει όλες τις βεβαιωμένες οφειλές της Π.Α.Ε. Αχαρναϊκός προς το Ελληνικό Δημόσιο και τα ασφαλιστικά ταμεία και να προχωρήσει σε ρύθμιση ή εξόφληση αυτών.

 *Ο Προϊστάμενος Δ/νσης*

 *Οικονομικών Υπηρεσιών*

 *Φίλιππος Αγγελής*

*Ο Αντιδήμαρχος*

*Οικονομικών, Προγραμματισμού Πολιτικού Σχεδιασμού,*

 *Δημοτικής Αστυνομίας & Πολεοδομίας*

*Μιχαήλ Βρεττός*

 

**ΕΙΣΗΓΗΣΗ**

**ΘΕΜΑ:** «Ορθή επανάληψη της με αριθ. 12/2020 Απόφασης Δημοτικού Συμβουλίου ως προς το σημείο «3», από το λανθασμένο «Την μη ματαίωση της διαδικασίας διαπραγμάτευσης για την ανωτέρω ομάδα», στο ορθό «Ματαίωση της διαδικασίας διαπραγμάτευσης για την ανωτέρω ομάδα», του ηλεκτρονικού ανοικτού διαγωνισμού για την προμήθεια ανταλλακτικών για τα οχήματα – μηχανήματα του Δήμου.»

Κύριε Πρόεδρε,

Παρακαλούμε όπως εισηγηθείτε και ληφθεί απόφαση, σε προσεχή συνεδρίαση για την ορθή επανάληψη της με αριθ. 12/2020 Απόφασης Δημοτικού Συμβουλίου ως προς το σημείο «3», από το λανθασμένο «Την μη ματαίωση της διαδικασίας διαπραγμάτευσης για την ανωτέρω ομάδα», στο ορθό «Ματαίωση της διαδικασίας διαπραγμάτευσης για την ανωτέρω ομάδα», του ηλεκτρονικού ανοικτού διαγωνισμού για την προμήθεια ανταλλακτικών για τα οχήματα – μηχανήματα του Δήμου.

Ο Αντιδήμαρχος Οικονομικών Υπηρεσιών

**Μιχαήλ Βρεττός**